
LA FORMAZION DAL STÂT 


In chescj timps li che popui e nazions a cjapin cussience de lór 
identitát, che a mostrin di cjapá in man il lór destin, al ven fúr sim- 
pri di plui a clár che a fá cuintri des nazions storichis e de identitát 
dai popui no je dome une politiche centraliste e antinazionalitarie 
ma la forme Stát stesse. 

E se di une bande la voie di autodeterminazion dai popui e salte 
für cuntune fuarce simpri plui marcade, cheste si manifeste dispès 
intun müt contraditori, a voltis ambigui. Cun di fat al reste impins 
l'interogatif princip, ven a stài chel di savé se pe indipendence dai 
popui storics si vúl tornà a proponi il model istituzionál statalist 
li che ogni realtàt etniche e sedi insuazade intune maniere plui 
coerente e omogjenie o se impen al covente une organizazion 
alternative a ché che o vin simpri cognossút, une alternative al 
jöf statalist che al permeti ai popui di emancipàsi e di spanisi ad 
in plen. In altris peraulis, si trate di savé cuái che a son i obietifs 
dai moviments nazionalitaris: liberàsi di un Stàt centralizàt par 
formánt un altri o se par une vere liberazion al covente elaborá un 
altri sisteme di convivence civil. 

Se si fevele di contradizion e ambiguitát al & parce che i procès 
che a án puartát ae formazion dal Stát e ae só ideologjie a son chei 
stes che a son daúr a distruzi lis identitáts dai popui e lis nazions 
storichis in dut il mont. 

Di norme si pense che il Stát al sedi la forme politiche par ecelen- 
ce, la forme che e segne la jentrade dal om te civiltát e te Storie 
li che, in realtát, la istituzion statál, dut il contrari di jessi simpri 
esistide e di jessi la fonde de “civiltát”, e je une organizazion re- 
sinte e moderne che, inte só vieste plene e finide, e à mancul di 
cuatri secui. 

Il procès di formazion dal Stát al e il risultát di un svilup storic 
lent e comples che al tache a inviási tor de metát dal XIII secul, 
ven a stái tor de fin di ché che, cuntun tiermin maladatát, e ven 
definide Ete di Miec, par rivá a bon intal Siscent cuant che cu la 
päs di Westfalie a vegnin definîts e ricognossúts i Státs teritoriäi cu 
lis lór prerogativis e che a vegnin metudis lis fondis dai rapuarts 
interstatäi. 

Il Stât al è une machine di control e di podé, risultàt di un procès 
storic, economic e sociäl, dongje di jessi une forma mentis e une 
struture ideologjiche dal mont moderni. Une organizazion impen- 
sabile sedi tal mont antic che in chel “medievál”. In sintesi e daúr 
de definizion weberiane, il Stát al e ché istituzion che e à il mono- 
poli de fuarce intun teritori stabilít. Une forme di podé esclusivist, 
centralist e totalizant ancje cuant che lis aparencis a lassin traviodi 
une cualchi libertát ma motivade di interés contingjents. Cheste 
centralizazion e pues ancje sostanziási, daúr dai cás, in formis 
diferentis, ancje cun articolazions complessis (Stát federál, confe- 
derát, regjonalist e v.i.) ma simpri cuntun stes obietif: il control e il 
condizionament di une popolazion o dai popui che le componin. 
Ancjemo, il Stát al è une astrazion, une machine che e regole cun 
normis, cun lecs, cun principis che a án la pretese di jessi univer- 
sái, i rapuarts cui oms che a vivin dentri dai siei confins e che la 
rivoluzion borghese e trasformarà in citadins e dai citadins tra di 
lór, calcoláts, di li indenant, ducj compagns a pet di chel che Hob- 
bes al definis il Leviatan. 
Al contrari, la societát medievál si fondave sul rapuart di om a om, 
ognidun calcolát pe só nature proprie e duncje ognidun cuntune 
só funzion sociál consecuente. Une societát li che comunitáts e 
associazions a puedin autoregolási e autoregolamentási. 
Une societát complesse, a mosaic, diversificade, sul imprin no “te- 
ritorializade”, rispietose des particolaritáts e li che lis responsabi- 
litâts dispès si scjavaçavin e si soreponevin intun berdei che e rint 
dificoltose la analisi storiche. 
Une societát fondade su ché tripartizion che Georges Dumézil al 
insuaze intal model indoeuropean ma che salacor al supere chel 
cuadri. 
Impen, il Stát moderni nol amet nuie che nol sedi sot dal so con- 
trol. Nol pues ameti associazions e corporazions che si autoregolin 
für des sós normis, e al calcole ducj citadins denant des leçs e des 
istituzions individualmentri responsabii, cui stes “dirits” e cui stes 
“dovés”, indipendentementri dai lór caratars, nature, prerogativis, 
predisposizions, cens, contest o altri. Chest esclusivisim si presente e 
al ven interpretät tant che garanzie cuintri dal abús dai priváts, par 
vie che il Stát, super partes, al sarès li propit par garanti la ecuitát. 

Ma, là di là des teorizazions e des interpretazions, ce che nus inte- 
resse achi al è di capi il procès di transizion de societat medieval a 
di une societát statualizade tant che la nestre e lis causis di cheste 
transizion. 

Par capi chest procés o vin prime di stazá e di insuazá i caratars de 
societat medieval, une societät che no si fondave su di un implant 
di podé teritoriäl ma su rapuarts direts di om a om, struturäts in 
forme gjerarchiche piramidál. Rapuarts interpersonái che a tegnin 
daúr dal concet di fedeltát: semplificant, fedeltát al sorestant (no- 
bil) in gambi de só protezion. E li che il garant di cheste piramide 
al e il princip dai princips, il primus inter pares, il re, rapresentant 
de justizie e dai ecuilibris dentri de societát. Al feudatari al ven dát 
in afidament un teritori, une tiere, che al a di protezi e di aministrá 
daúr dal ús e dai costums dal lúc. 


Sul imprin, il vassal nol è proprietari di ché tiere che al à in afi- 
dament, ni la só funzion e à un caratar di ereditarietát. Al è dome 
intun secont moment che la funzion vassaliche e devente eredi- 
tarie e che l’afidament si trasformarà, un pas daúr di chel altri, in 
possès e, di chest, in proprietát. Il vassal proprietari de tiere al 
segne la fin dal rapuart feudál tradizionál ma plui in gjenerál al 
segne il finí ancje di dut un mont che si fondave su la tradizion e 
che no si limitave a chest aspiet particolár. 


O podin sintetizá cussi i fats che a son ae fonde dal “superament” 
dal mont medievál: trasformazion de struture militár, crisi dai ra- 
puarts cul ordin sacerdotál, evoluzion economiche in sens mer- 
cantil, e involuzion dal ordin tradizionál. 

La vuere, intai siei principis, e jere materie e esercizi (fale cualchi 
cás particolär) esclusif de caste nobiliär. Al jere il nobil, in timp di 
pás aministradór, protetór e judic di un “feut” o di une comunitát, 
che in timp di vuere al vignive clamát a difindi un adun comuni- 
tari o a partecipá ae difese dal so sorestant. 

Al sarà il là al mancul di cheste funzion inlidrisade te tradizion a 
savoltá i tiermins gjerarchics, il costum, il rapuart di fedeltát, Por- 
din di une societát. Ven a stái, dut un univiers. 

Al scrif Benoít Santiano (in Les problemes monétaires au Moyen 


La formazion dal Sti 3 


“nie 


Âge, p. 38-39) “A tacá dal XII — XIII secul i sovrans a an cussience 
dai limits dal sisteme feudäl (...) [si palese alore] la volontät dai 
sovrans di saltä für dal sisteme feudäl. Stant che la struture mili- 
tär e dipendeve de tiere (...) l’esercit dal re al jere il rifles de buine 
volontät dai feudataris (...). Lesercit feudäl al someave plui a di 
un comant unificät di esercits autonoms sot de egjide dal re o dal 
imperadör ma cence il rigör militär de nestre ete. O sin denant, 
plui a di un esercit miscliçât che unificät (...)”. 

Superament che al puartarä il re de funzion di garant dal ordin 
tradizionäl a chè di monarcje. Di un princip pär tal mieç dai siei 
pârs a di un re assolüt. E chest fatör evolutif al domandarä (al sarà 
causät di) une serie di trasformazions in ducj i setörs, massime 
in chel economic e fiscäl. Par vie che “La cundizion primarie pe 
elaborazion di une vere monarchie e jere duncje ché di vigni für 
dal sisteme feudäl cul paiament di funzionaris e di soldäts, gnúfs 
eralts de afermazion regäl, e chest al domandave di vé la pussibi- 
lität di paiä chei che a furnivin chest esercit” (ibidem, p. 39) 


Ma fasin un salt indaür. 

FILOSOFIE JURIDICHE 


La filosofie juridiche moderne e definis Stât un aparát centralizát 
stabil che al a il monopoli de fuarce legjitime intun teritori deter- 
minát. Chest al compuarte la sovranität, ven a stäi il podé normatif 
che al permet a di une societát di esisti intune maniere ordenade, 
la indipendence rispiet a altris Státs e il dirit no scompartibil di co- 
mandá dentri dal so teritori in mút diferenziát rispiet a altris Státs. 
Une sovranität che in di di vué e je condizionade dal procès di 
globalizazion economic finanziari e dal vualivament cultural. Ele- 
ments gnúfs ma che no mudin inte sostance la clâf interpretative 
dal subiet Stät, ven a stäi, la só funzion di control e di repression. 
Il gnüf cuadri internazionäl nol fás altri che slargjá cheste funzion, 
mudá la forme e i siei imprescj, ma no lis fondis. 

Al va ancje dit che il Stät, daúr de interpretazion “positive” e “pro- 
gressive”, (fintremai di Hobbes) al è calcolät tant che un aparát 
necessari pe vite civil de comunitát, pe soluzion dai conflits in- 
ternis (economics, politics), par mantigni lordin e la justizie, pal 
superament des vueris privadis e pe difese dal teritori cuintri di 
agressions esteriórs. Il Stát in altris peraulis al nas tant che reazion 
ae “dispersion” dal podé, tipic dal “sisteme feudál”. 

La di la dai aspiets interpretatifs e di misure di valór, si trate di 
capí, prime ancjemö, ce che si intint cul tiermin di “feudalisim” 
(che cuintri di lui il Stât al cjape forme) e i scjalins, dutun cu lis 
causis, che a án puartát ae conclusion dal so cicli di esistence. 


A taca dal V secul d.d.C., si verifiche une lente disgregazion dal 
Imperi Roman di Ocident, Disgregazion graduál, a un tant che 
i testemonis di ché ete no an di vé vút la percezion di ce che al 
jere daùr a sucedi, la percezion di chei mudaments che cumò o 
calcolin tant che epocai. 

A tacá dal II e III secul d.d.C. l’Imperi di Ocident al paidis la pres- 
sion di popui cussì clamáts barbars, sburtáts sul Limes di altris 
popui agressórs. Cheste situazion e sticarà l'Imperi a furnisi simpri 
di plui di trupis ausiliariis auridis massime dai popui gjermanics 
che a vivevin ad ör dal Limes stes cence par chest sometiju ae ami- 
nistrazion romane. 


Filosofie juridiche 7 


Trupis che intun prin moment a saran formadis di elements marco- 
mans, eruis e francs, che a finissin par cuistä il statüt di “federáts”. 
Fintremai dal IV secul, dopo de tragjiche bataie di Adrianopolis 
(378 d.d.C.), il guvier imperiál, par evitá che fats compagns si ripro- 
dusin, si acuarde cun popui che aromai a vivin dentri dal teritori ro- 
man cun ché di formä trupis regolärs (mercenaris insuazäts tant che 
foederati) e il dirit, par mieç de hospitalitas, di esercità autoritát e 
control in teritoris specifics: i Gots in Acuitanie (418), i Burgundis in 
Sapaudie, la Savoie di vué (443), e i Francs dongje di Tournai (43D. 
Al & cussi che si metin lis fondis pe nassite di teritoris destináts plui 
indenant a deventá reams “indipendents” dal podé centrál. 
“Sot dal imperadór Marc Aureli” al scrif Alessandro Barbero (in 
Barbari, immigrati, profughi, deportati dell'Impero Romano, p. 29) 
“o tornin invezit a assisti, pe prime volte dopo fintremai un secul, 
al insedament in teritori roman di nuclis intîrs di popolazions bar- 
barichis, includúts o deportäts par iniziative o, dut cds, cul permès 
dal guvier”. Marc Aureli al è stàt imperadór dal 284 al 311 d.d.C.. 
Al va indenant Barbero “Dal 284 al 311, la deportazion sfuarçade 
di popolazions barbarichis viers dal imperi al devente un aspiet 
central de politiche romane (...) [cu Passum e cul risultàt) di un ri- 
popolament des provinciis desertificadis (...)" (ibidem, p. 73). 
TI procès imigratif al tache duncje a fāsi sinti une vore adore e al 
larà indenant cun fasis alternis, a voltis contraditoriis, vie par dute 
la ete imperiàl. Il parcè di cheste politiche — balarine par vie che 
in cierts moments si permet a popolazions barbarichis di jentrà 
intai teritoris romans € in altris moments no — al è dopli: la dife- 
se des provinciis, massime di ches che a son ad ôr dal Limes, e 
economiche, massime in relazion ai procès de desertificazion des 
campagnis ancje par colpe di epidemiis. 
Sul fini dal IT secul e fintremai al III secul, Rome e impon che i 
popui sometúts a furnissin contingjents di trupis ausiliariis insua- 
zadis e comandadis dai gjenerái romans. Intal V secul l'Imperi di 
Ocident, dongje di chei che a vivin ad 6r dal Limes de France di 
vué, al concét ai popui federàts teritoris specifics: la Panonie prime 
ai Sarmáts e po dopo ai Uns, la Acuitanie, come che o vin viodüt, 
ai Visigots (intal 418), la Galizie ai Svuabis (intal 410), la Numidie ai 
Vandai (tal 442), i Alans invezit si stabilissin des bandis di Orleans. 

Intal 418 i Visigots — popul federát e doprât dal Imperi par combati 
i “barbars” inte penisule iberiche — a metaran adun in Acuitanie il 
prin ream barbaric di Ocident. 

Ma il berdei di trupis barbarichis che a compassin lis provinciis, 
a finissin par creá une serie di conflits permanents, di situazions 
migrativis e di moviments che il guvier centräl nol sarà plui in cás 
di controla. 

Cuant che a vegnin ritiradis lis trupis visigotis de penisule iberiche 
ali a restin i Svuabis e i Vandai Asdincs: doi popui che a jentraran 
in conflit. I prins a laran a ocupa la odierne Galizie e i seconts, par 
fini, a laran a postási in Afriche. 

A tacá dal V secul, intun moment di plene decadence, l'Imperadór 
al destine teritoris li che si formin i prins reams di coc gjermanic. 
Cence plui une reference di ordin politic, indipendents e intune 
forme prevassaliche, in conflit un cuintri di chel altri, chescj reams 
a tegnin dentri ancje la viere nobiltát romane che e cir in ducj i 
múts di mantigní lis sós prerogativis. 


In cheste fase che e puartarà a di ché altre forme di civiltát che 
cualchidun al clamarä feudál, tiermin, come che o viodarin, dal 
dut inadat, o podin traviodi cuatri moments fondamentái. Dopo 
di une prime fase di popui federáts cul Imperi roman al ven daúr, 
a tacà dal V secul, un procès di formazion di reams indipendents. 
O vin lesempli, intal 411 de Britanie che e ven bandonade des 
legjons romanis e li che al lór puest a vegnin inviadis trupis di 
etnie gjermaniche (Sassons, Jutis e Anglis) cul assum di fermá lis 
popolazions celtichis de Scozie e dal Gales, de Cornualie e de Ir- 
lande (V — VI secul). Simpri inte isule Britaniche, tor dai secui VII 
e VIII si costituis ché che e sarà clamade la eptarchie: i Sassons si 
stabilissin e a formin i reams dal Wessex, dal Essex e dal Sussex; 
i Anglis i reams de East Anglia, de Northumbria e de Mercia e i 
Jutis il ream dal Kent. 

In gjeneràl, sul plan juridic i popui barbarics si aministrin par 
mieç di un corpus di normis orâls che a spieglin la lôr tradizion 
(leg saliche, leg Gombette, codex Euricianus e v.i.). 

Dal VI al IX secul o vin une fase di transizion cuntun procès di 
unificazion dai reams. 

I reams barbarics si formin inte suaze di chel Imperi che par lôr al 
reste ancjemò il pont di riferiment politic. La autonomie dai reams 
e je duncje une vore relative, par vie che chei popui si identifichin 
ancjemò cul Imperi e in gjeneràl cu la culture romane. A un tant 
che, cuant che l'Imperi di Ocident si sfante, la prime reazion € sarà 
ché di cjatà un altri referent che al ves i stes caratars di “univer- 
salitàt” in stàt di sostituîlu. Par chel comples di popui, un diferent 
di chel altri e dispès in lote tra di lôr, ma dut intun aromai cristia- 
nizát, il gnúf referent universál al sarà il cristianisim e duncje il 
Papàt. Ma intal VIII secul, cun Carli il Grant, si torne a meti adun 
la idee di Imperi, element di riferiment indispensabil sul plan po- 
litic, cuntun model gjerarchic che al corispuint ae tradizion di chei 
popui, romanizáts di une bande ma ancjemò leáts ae lór culture 
origjinarie di ché altre. 

A scrivin Michel Lauwers e Laurent Ripart “.../a ete di Carli il Grant 
e veve cjapât l'aspiet di une restaurazion. Il podé imperiäl si jere 
sfuargät di tornà a meti impins une organizazion teritoriál coe- 
rente par mieç di frontieris coerentis, ma ancje cul meti adun une 
gnove gjerarchie teritoriâl come che si pues viodi cu la creazion 
di une gnove capitàl imperiàl a Aix-la-Chapelle [Aquisgrana], cul 
meti adun inte Italie langobarde une gnove rét di comitatus che si 
poiave su lis citâts episcopáls o su la erezion di missatica stabilîts 
a fuart sul sbegag des provinciis metropolitanis che a vevin di ra- 
presenta il scjalin superior di un spazi aromai gjerarchizät” (in 
Rome et l'État moderne, studis riunîts par cure di Jean-Philippe 
Genet, p. 149). 

Un tentatîf destinát al faliment: par vie di une sostanziál incom- 
prension su cui che al veve la competence, la autoritàt, su cui che 
al jere il referent di cheste universalitàt. Il conflit, che al larà inde- 
nant intai secui seguitîfs, al sarà chel tra autoritàt temporàl e ché 
spiritual, tra imperadór e pape. 

Cun di fat, se intal 800 e tache la tierce fase che e viôt la forma- 
zion dal Sacri Roman Imperi par man di Carli il Grant, intal 888 
la France si separe di un Imperi che al seguitarà a esisti dome te 
part orientàl de Europe. 

Paradossalmentri, e sarà propit la part mancul romanizade, ché 
plui gjermanizade, ché dal Ocident a mantigni la forme imperial 

su la fonde di une gjerarchie che e viôt la auctoritas dal impe- 
radôr (autorität di divignince divine) superiór ae potestas dai res 
(semplice potence). Al è su chest implant che si ispirin i Impera- 
dörs todescs (tant che Barberosse e i siei juriscj) par legjitimä un 
domini universál. Plui indenant o viodarin cemút che si oponaran 
a cheste concezion i partidants des monarchiis “nazionáls” intal 
procés di formazion dai Státs teritoriái. In France, in mút parti- 
colár a tacä dal XII secul, li che il dirit roman (reinterpretát daúr 
des esigjencis dal cás) al cjaparà un pés determinant. 

La cuarte fase, che cualchi storic al definis “feudál”, e cjape dentri 
i secui IX e X. 

Cheste fase particolàr de societàt ocidentàl si fonde su cristiani- 
sim, tradizion romane e tradizion gjermaniche. 


Il mont feudal / la Ete di Miec 


Il Stàt al è caraterizát di une struture centralizade e dal monopoli 
de fuarce legjitime intun teritori determinât li che e ven stabilide 
la sò sovranitàt. Inte Ete di Miec, al contrari, il podé politic nol è 
egjemonic, “lis competencis a jerin compartidis tra guvier, Glesie e 
nobiltàt” (Les problèmes monétaires au Moyen Age, Benoît Santia- 
no, p. 9). O sin achi in presince di autoritàts concorintis li che al 
contrari, pe formazion di un Stàt al coventave prin di dut someti lis 
jurisdizions eclesiastichis e signoriáls a di une jurisdizion sovra- 
ne. Il protagonist di cheste trasformazion al sarà il re te sò vieste 
di monarcje. Al è a tacá dal XIII secul che il sisteme signoriál al 
paidis chè “degjenerazion” che e coventarà par invià il procès di 
formazion dal Stàt. 

Ma par Benoît Santiano, al è fintremai dal XII che “la feudalitát e 
devente moribonde (...) a cause dal slargjàsi dai sgambis comerciäi, 
de urbanizazion e de emergjence di comunitàts cuntune cussience 
come che a jerin, par esempli, lis ghildis di mistîr” (ibidem, p. 9) 

La ete medieval, intindint achi un periodi che nol va plui inlà de 
metàt dal XIII secul, e palese une societàt complesse no dome 
par vie dai scjavalgjaments di competencis e di podés sul plan 
teritoriâl, dentri di une struture gjerarchizade sul plan verticäl, ma 
ancje parce che “..la grande maiorance des proprietäts agricolis 

contadinis a jerin indipendentis dal vassalag, ancje tor de metät 
dal XI secul. In ciertis regjons, lis tignudis aloidáls a jerin duncje 
la forme principál di proprietát ” (ibidem, p. 10). Salacor moribon- 
de ma no ancjemó muarte, o podaressin di. 
La Ete di Mieç si presente duncje cuntune organizazion che no 
je fondade su di un model economic uniformát e unic, ma su ra- 
puarts di persone a persone, cás par cás, su normis che a variin 
di lúc in lúc, su principis trasmetúts di gjenerazion in gjenerazion 
e che si adatin daúr des circostancis e des necessitáts, simpri intal 
rispiet dai costums locái e calcolant la interdipendence e l’ecuilibri 
de societát intal so complès. Di marcá il fat, in dut achest, dal pés 
esercitát a nivel dal ordin sociäl dai principis cristians. 

Tra i diferents podés o vin complementarietát. Cussi come, a ni- 
vel sociäl, il contrast al jentre intai normái rapuarts dialetics. I 
conflits iremovibii, lis contradizions antagonistis si incrudissin e 
si invelegnin simpri di plui propite a man a man che i rapuarts 
interpersonái a son rimplacáts cun chei monetaris, tipics dai secui 
modernis. Ma in chei timps, se mudaments a son, chescj si svilu- 
pin dentri di un stes model. Par esempli “lis proprietäts alodiäls 
a son concessions dal feudatari e no il risultât di une ipotetiche 
‘concuiste’ socioeconomiche” (ibidem, p. 10, note 2). 

Lelement, o almancul un dai elements, dal scancarament de so- 
cietät medievál al sarà il rúl simpri plui invasif dai bêçs che al 
fás aparí une gnove dinamiche e une altre dimension intai ra- 
puarts personài e sociái: “...i/ rül cressint dai bégs e (...) il svilup 
des tecnichis dal credit, a finirin par rindi obsoletis lis relazions 
interindividuáls tradizionáls” (ibidem, p. 11) e ancjemö “J bées a 
dislidrisin l'individui dal so contest social, ven a stài che lis rela- 
zions che fin a chel moment si fondavin sui leams di parentele e 
di sanc a vegnin sostituidis cun relazions che si fondin sul lengag 
monetari” (ibidem, p. 11). 

Ma cuái sono i mecanisims che a puartin a chest mudament epocál 
de societát e dai siei contignúts? 

Là di là des singolaritàts, bisugne calcolà in tiermins gjenerài che 
la societàt medieval si fonde su di une struture e su principis tra- 
dizionái. Struture che si articole sui tré ordins; sacerdotál, nobiliár 
e produtîf. Struturazion mediade e reinterpretade dal cristianisim. 

Ancje se al covente achi ricuardä che il model tripartit nol & mai 
rivât a imponisi dal dut intal mont ocidentál par vie dai contrascj 
mai superáts tra Papät e imperadór, tra podé spirituàl e podé tem- 
porál. Dongje di cheste dialetiche, a tacá dal XIII secul il contrast 
si trasformarà intun conflit mastin par vie dai gnúfs protagoniscj 
che a jentrin su la sene europeane. “Intal XIII secul” al scrif Benoît 
Santiano “(...) la aparizion dai Stâts teritoriái al fás deventá svola- 
die la nozion di Imperi difindude (...) dal Papát. Di ché altre ban- 
de si svilupe la urbanizazion e la ativitát comerciál che a disgre- 
ghin la organizazion feudál. La regalitát e pues duncje afermá 
la só autorität” (ibidem, p. 9). Intant che inte ete “feudal” il re al 
jere dome un primus inter pares, il referent plui alt inte piramide 
gjerarchiche, garant de justizie e dal ecuilibri e de stabilitàt social, 
ma no un monarcje; cul avent de ete moderne la só autorevolece 
si trasforme in autoritát e di li intun podé simpri plui assolutist. 
Inte Ete di Miec i vassai a jerin invistits dal re intun rapuart di 
reciproche fedeltát. Aministradórs e difensórs di un teritori che 
ur jere afidät cun ducj chei che in chel a vivevin, i vassai a vevin, 
in gambi, di prestá al re il lór jutori militár in cás di vuere. Il re 
al viveve dal so e i rapuarts si fondavin su la peraule e sul rispiet 
dai costums. La funzion regál e jere regolade duncje dai principis 
consuetudinaris e, come che al scrif J.P. Canning, e veve un rül di 
protezion dai sotans "cuintri dai mategs di chei che a guviernin”. 
Procès e apei a vignivin fats daúr dal costum locál. In France, par 
esempli, “il Parlament al veve di judicá daür dal costum locál e no 
daúr des legs francesis” (ibidem, p. 19). 


A savoltá i principis che a rezevin i rapuarts intal mont medievál 
al sará, sul plan juridic, la riesumazion dal dirit roman puartade 
indenant intal XIII secul de bande di une gnove classe inteletuäl. 
A saran massime i sapients di Bologne i teorics di chel funziona- 
riât che si metarà al servizi di un princip simpri mancul re e simpri 
plui monarcje. “Ae fin dal XIII secul il re di France si aroghe il dirit 
di mudä il costum 'malindät” (ibidem, p. 19-20). 

Al e di ché classe di sapients che e nas e si svilupe la teorie juridi- 
che de sovranität teritoriäl. 

In chel mont che aromai al refude l’universalisim medieval, Pim- 

peradór al ven calcolát si un dominus mundi, ma dome de jure, 
intant che il re (rapresentant di un teritori statualizát o in vie di 
statualizazion) al ven calcolát un dominus de facto. In chel secul 
XIII, la atenzion e je aromai voltade dal dut bande de sovranitát 
regál e su chel teritori che ogni re al è puartàt a rapresentà indi- 
pendentementri de volontät imperiäl. 


“I juriscj dal XIV secul” al scrif J.P. Canning “a superavin lis teoriis 

su la sovranitàt teritoriäl. Par mieg de teorie corporative aplicade 
tes citàts e intai reams indipendents a contribuivin (...) ae conce- 
zion dal Stât teritoriäl” (ibidem, citazion p. 21). 


Formazion dal Stàt sul stamp des corporazions 


Lis corporazions (universitas) dal XII e XIII secul a jerin associa- 
zions che a operavin intal setôr des transazions comerciäls, e che 
a vevin la funzion di difindi i interès de categorie massime denant 
dal princip. Al jere un miec par “fá sinti la lór vós” (ibidem, p. 21, 
Les problemes monétaires...). 

La corporazion e devente daurman un pont di riferiment pratic pe 
elaborazion teoriche dal concet di Stát sul plan juridic. Il passac 
seguitif al sarà chel di calcolá la comunität citadine e il ream tant 
che une corporazion di membris e, dut intun, une unitát astrate. 
(viót ibidem, p. 22). 

‘Cheste corporazion tant che astrazion — premesse dal Stat — e jere 
imortál e e veve une personalität juridiche clamade persona ficta” 
(ib., p. 22). 

Viers de metát dal XIII secul si vará une altre trasformazion, ma 
cheste volte a nivel de stesse cort regál. Tor dal 1250 la cort dal re 
di France si trasforme in chel che al sarà il parlament, ven a stái 
intune istituzion permanente destinade a deventá un imprest po- 
tent di centralizazion. Il parlament si riunis in sessions anuäls di 
sis més a tacá dal XIV secul e di vot més a tacá dal 1318. Il rúl dal 
parlament intai secui XIV e XV al sarà chel di normalizá la justizie 
e di controlá che tai grancj feuts (tes grandis signoriis teritoriáls, 
se o volin clamális in chest altri müt), indotáts di une cort, chestis 
no deventin istituzions permanentis in concurince cu chés regáls. 

A tacá di une cierte ete, il re in France al cir di contrastä ogni ini- 
ziative che e puarti, tai teritoris di competence dai siei vassai, ae 
nassite di parlaments, e ancje di contrastá, sul plan de justizie, lis 
normis dai costums locái e di oponisi al podé de Glesie. A tacä 
dai prins agns dal XIV secul il tribunál dal re al varä la facoltát di 
judica ancje i crimins dai clerics. 

A viodi cun favór il procès di formazion dal Stát cu lis sós misuris 
centralistichis, e jere soredut la classe dai marcjadants, dai ban- 
chirs par vie che regulis unificadis e control dal teritori a favorivin 
la lór ativitát e la lór sigurece. 

Ma la costituzion dal Stát, e domandave un sfuarç finanziari sim- 
pri plui grant e duncje a coventavin risorsis monetaris simpri plui 
grandis. A ben viodi, o podin notá che il procés di formazion dal 
Stät al tache sot de pression dal podé finanziari. Vué chel stes 
podé nus puarte viers di un gnúf cicli catastrofic. 

Prime il sisteme al jere fondát dut sui rapuarts di fedeltát, sul jutori 
mutuál dai siei membris. Il re al veve di vivi dal so e il tribüt al jere 
percepit tant che un don e no tant che une obligazion. La gnove 
situazion e savoltave di plante für cheste vision. Sul plan militàr il 
re “feudál” al faseve cont su di un esercit di vassai. Ma, cumo, no 
podint plui fä cont su di un esercit di nobii, il re al veve di pro- 
viodi, pe difese, di un esercit di soldáts, intal sens etimologjic dal 
tiermin, ven a stâi un esercit che al veve di jessi paiát. Cussi sot di 
Filip il Biel. 

Aromai il podé pes sós funzions al dipendeve dal numerari, sim- 
pri di plui, e di cjatá creditórs... che a domandavin garanziis di 
solvibilitát. La tasse e il sisteme fiscäl a viodin duncje la lüs tant 
che consecuence dal procés di formazion dal Stát. 

Ma la tasse e pues jessi jevade dome se i rapuarts economics a 
nivel social si fasin par mies dal numerari, ven a stài dome se la 
societát cui siei rapuarts economics e je monetizade. Il passac dal 
paiament in nature al paiament in monede al sarà l'element di 
fonde che al mudarà lis mentalitâts, i rapuarts sociäi, la percezion 
stesse dai rapuarts umans, e che al puartarä l’om di ché che i sto- 
rics a clamin societát feudál ae societát “moderne”. 

Al sarà “(...) Il podé regal a imponi ae societàt agrarie la monede 
reál, societát che, in realtát, no ‘nd à bisugne. Il mieç par podé im- 

poni cheste monede publiche al sarà chel di imponi une impueste 
liberabile dome in monede publiche (...) la monetizazion e je pus- 
sibile dome se la impueste e je il mieg de violence statäl. Al è par vie 
che la impueste e je la espression de volontät dal Stát che la monede 
reál e pues circolá te economie. La violence statál e je duncje 
la cundizion necessarie pe circolazion de monede publiche.” 
(Benoít Santiano, Les problemes monétaires au Moyen Áge, p. 46). 

Il contadin par rivá a paiá lis impuestis al scugnarà vendi il di 
plui dal so prodot di lavór e jentrá cussi intal zir dal marcjät par 
procurási il numerari che al covente par paiá lis impuestis al Stát. 
Compagn al fasará il vassal intai confronts dal contadin pratindint 
di lui no une part in nature, ma la part in tiermins monetaris. 

Nol & duncje par mieg di une libare sielte che la societát contadi- 
ne e passe di une economie di sussistence a di une economie di 
scambi, ma par mieç di une costrizion statál. 

“La monede e fás deventá il contadin dipendent dal Stát e dai 
marcjäts”. (ibidem, p. 47). 

Di ché altre bande, nancje la economie di marcját e je autosuficien- 
te ma e dipent de afermazion dal podé dal re. “H marcjät al aparis 
leát in maniere strente cu la violence dal Stát”. (ibidem, p. 47). 


O sin duncje in presince di dós fuarcis che a procedin in cunvigne: 
di une bande la disgregazion lente e seguitive dai rapuats vassalics 
e la pierdite di podé di chei principis che a rezin chescj rapuarts 
(tradizion e costum) e di ché altre la emergjence di une classe 
mercantil e creditizie. 

“Il podé regál si autonomize in maniere progressive intai confronts 
dai barons e de Glesie che a finissin par sometisi a di un podé de- 
ventát arogant e egjemonic” (ibidem, p. 25). 

Cheste egjemonie regál e tacarà a definisi intun spazi simpri plui 
omogjeni, spazi necessari pe esistence di une monede fiduciarie, 
spazi e monede necessaris pal svilup di une classe mercantil e pe 
cressite dai siei afárs. 

“La funzion de politiche e je ché di segná i limits (...) di meti adun 
une autoritát intun spazi delimitát cuntun confin. Il podé politic 
al aparis chel plui adat a meti ordin al caos monetari iniziál par 
impastaná une monede fiduciarie...” (ibidem, p. 25). 

Chescj procès a tachin a viodi la lús avonde adore, in formis di- 
ferentis e in moments diferents: o vin la creazion di spazis mone- 
taris in Sicilie, in Calabrie e in Pulie cuntun monopoli monetari 
stabilit di Rugjer II intal 1140. Fidri il Barberosse (re di Gjermanie 
dal 1152 al 1190) al acete che Asti, Gjenue e Plasence a stampin 
monedis teritoriäls. Filip II August (1180-1223) al pant la volontát 
di meti adun un spazi monetari francés. 


Lis causis che a puartin a di une crevadure dal mont medievál a 
son molteplicis e a tocjin plui setórs a nivel sociopolitic, economic, 
culturál e cultuäl. 

Une di chestis e je il passac dal dirit naturál al dirit positif sul plan 
juridic. Parie, e incrès simpri di plui la dibisugne finanziarie e 
duncje la cognossince e la aplicazion di gnovis tecnichis pe conta- 
bilität, intant che, sul plan istituzionál, la “curie feudál” si trasfor- 
mará intun curie parlamentár, ven a stái che si passe de cort di 
vassai e di prelâts ae formazion di un parlament di oms preparäts 
intes siencis juridichis e economichis. 

“La gjenesi des istituzions fiscäls centráls” come che al scrif Jean 
Kerhervé (in La naissance de l'État moderne 1180-1492, p. 20) 
“impen e je plui lente. La idee feudál che il sovran (...) al à di vivi 
dal so, no a facilitát lin France] il resurî de nozion di financis pu- 
blichis e nancje ché di fiscalitát, che invezit altris reams (Ingletie- 
re, penisule Iberiche) a an savüt preservá di plui” (ibidem, p. 23) 
In France la nozion di ream al aparis intal vocabolari de cancelerie 
fintremai dal 1220. Ma il primus inter pares al deventarà rex Fran- 
ciae a ducj i efiets (ven a stái cuntun titul leát a clár cul non di une 
entitát teritoriál) dome intal 1254. In chest procès un dai elements 
fondamentái al risulte jessi la introduzion dal dirit roman che al fás 
dal re no plui un princip intal miec di chei altris ma un princeps 
ín suo regno. In France chest ús reinterpretát dal dal dirit roman al 
tache fintremai dai timps di Luís IX (Sant Luís, 1214 — 1226). 

Cun di plui il dirit roman al puarte ancje la idee che la emission mo- 
netarie e vedi di jessi di competence dal re e dome dal re (dirit rega- 
lian) a un tant che in France, dal 1263 al 1270, il re al mandara fúr 
une serie di edits par limitá la emission di bêçs de bande dai barons. 
Chest fat nol podeve no creá tensions tra il mont baronál e de 

piçule aristocrazie cuintri di Luís IX e cuintri dai siei metodis di 
guvier autoritaris. 

Une des contestazions che e vignarà fate al re de bande de nobil- 
tät e sarà ché di vé trascurät il consei dai siei vassai, ven a stài di 
vé metút in bande un dai fondaments de societát medievál che al 
stabilive la partecipazion dai párs aes sentadis dal tribunál. Ancje 
la gjerarchie eclesiastiche e proteste par vie che al ven metút in 
cause il podé juridic de Glesie. 

Al è cun Filip August (1165 — 1223) che in France al tache chel 
procés di centralizazion simpri plui marcát dal podé che al puar- 
tará ae creazion dai servizis statái (archivis, cort di justizie centrál 
dal Parlament, uficis di finance, tesaur e v.i.). Sevizis sedentaris 
che a varan la lór sede centrál a París. 

Inte seconde metát dal XIII secul, il consei dal re al cjape il puest 
de curia regis e al puest dai barons si insedin personalitáts com- 
petentis in materie aministrative, politiche e juridiche. Ma par rivá 
a di une cort di magjistráts specializáts bisugnarä spictä la metät 
dal XIV secul (1345-1360). Al & tra il XIII e il XIV secul che al ven 
elaborát il concet di ream tant che realtát autonome e disseparade 
dal podé religjós. A son i timps di Filip IV il Biel (1285 — 1314) li 
che i juriscj a metin adun chei principis dal dirit civil e dal dirit 
canonic che a saran calcoláts, massime in France, tant che respon- 
sabii dai mudaments dal podé, e che a metaran in contrast, un 
contrast epocál, podé spirituäl (Bonifaci VIII) cun chel temporäl. 
“Ma a pôc a póc, sot de influence dal pinsir aristotelic che al se- 
gnale il caratar 'naturäl’ dal Stát, i dotôrs universitaris parisins 
a tindin a elaborá une filosofie politiche che e fás dal Stät une re- 
altät autonome che no pues fondisi cul spirituäl” (ibidem, p. 100). 
La preminence dal podé secolär su chel spirituäl e va in cunvigne 
cul procés di centralizazion, di inlidrisament e di slargjament di 
un aparát statuál che, dongje di svilupási sul plan istituzionál, al 
cjape autoritát ancje sul plan teoric. 

Al e te Universitát di Bologne (viót il jurist Accursius) che si varà 
la massime rielaborazion dal dirit roman e dal dirit canonic intune 
filosofie li che a son palesadis lis ideis dal ben comun, de rapre- 
sentazion dal rapuart dai subiets cul princip. 

“I teorics... si fermin a mostrá che la societät si realize, no inte Gle- 

sie ma intal Stät (...) [si trate duncje] di rivendicá par ogni podé, 
chel temporál e chel spirituál, une teritori disseparát”. (Les pro- 
blèmes monétaires au Moyen Âge, Benoît Santiano, p. 100). 

Cussì, Paparát statual al cressarà simpri di plui, cu la consecuence 
di une cressite des spesis e cun ché des impuestis. E par cuvierzi 
chestis spesis si fasarà indenant ancje la manipolazion monetarie. 


Ingletiere 


“La Ingletiere e precét la France inte direzion de modernizazion 
C.) inte esaltazion de autoritàt regal. La nozion di Stat si fas lûs 
e la persone dal re e tache a diferenziàsi de Corone (...). Intai doi 
paîs, i rês si son dâts dentri a lotà cuntri des fuarcis centrifughis 
internis e a fasi ricognossi indipendentis dal Papät” (Les problèm- 
es monétaires au Moyen Age, Benoît Santiano p. 144 — 145). 

Par une part dai storics, massime chei di coc anglosasson, la for- 
mazion dal Stât inglés al precét di une vore chel di altris paîs, for- 
mazion che si pues notà, daùr di Benoît Santiano, dal fat che o vin 
“frontieris gjeografichis stabilidis di tant timp”, dal fat che la idee 
di nazion inglese e di unitàt dal ream a rimontin rispietivementri 
al VIII secul e al X secul. Si amet però che une vere centralizazion 
si varà plui indenant cun Henry I (1100 — 1135) e cun Henry II 
(1154 — 1189). “Par fini o podin disi che intal XII secul o vin un Stat 
inglés”: (ibidem, op. cit., p. 11 — 12). 

Si pues ancje suponi che la delimitazion in frontieris plui che di un 
fat leàt a di un svilup politic al vedi lis sòs motivazions inte carata- 
ristiche gjeografiche de Ingletiere stesse, des pressions a Nord e a 
Ovest de isule de bande des popolazions celtichis e di un teritori 
une vore contignút, 

Dut câs al veve di jessi un Stàt avonde debil se si calcole il mùt che 
al è stàt concuistàt e savoltàt dai Normans. E je cheste la posizion 
dai storics definîts “Normaniscj”. 

“La idee che l'Old English State” al scrîf J.-Ph. Genet “al sedi di za un 
Stát intal sens plen dal tiermin nol conving chei che a restin impres- 
sionâts de rapiditàt e de relative facilitat che i Normans a rivin a 
concuistá la Ingletiere e a rimplagä dal dut la só classe dominante”. 
(Les îles Britanniques au Moyen-Âge, Jean-Philippe Genet, p, 77). 

Ma cemút isal struturát il ream inglés? 


La Ingletiere, li che il podé dal re si fonde su la “só cjase” (Hause 
Hold), e je dividude il scirs (shire = part dal ream). Ogni shire al 
e rezút di un Geraffa, plui tart di un sheriff (Scirgeraffa). Il Shire 
al è dividút in Hundreds (Centenárs) e il re al è rapresentàt dai 
Shires. Il consei dal re Witeagenot) al è format di savis (Witans). 
Sot dai Normans il sheriff al cjaparà un rúl capitäl. 

La fase anglosassone e spiegle une struture che e rispuint a di un 
ream di stamp gjermanic. 

Par Jean-Philippe Genet il procés di “feudalizazion” de societát 
carolingje al seguis une strade contrarie di ché inglese: 

"Lis fameis slargjadis de ete carolingje si fruçonin in liniis dina- 
stichis. Tra di lôr si intiessin rapuarts di fedeltát e di servizi. Chest 
procés al puartará ae trasformazion dai alodis in feuts” (Les îles 
Britanniques au Moyen-Áge, Jean-Philippe Genet, p. 85) 

Par chest autór il feudalisim in Ingletiere “al è imponút di adalt, 
dal re, e nol è causát de decomposizion de publiche autoritát. Al 
è il re che al atribuis tieris ae nobiltát vueriere (plui tart clamade 
baronie)” (ibidem, p. 9D. Barons che a saran clamáts a sotinfeudá 
lis lör tieris in müt di creá un ciert numar di cavalirs. 

Dut cás, cuál che al sedi il procés che al puarte la societát a di une 
struture simile in dut il mont ocidentál, ce che si evidenzie, magari 
cun timps diferents, al € un risultát compagn. Chest al fás pensá a 
di un stamp culturál/ideologjic che al à un caratar universál e che 
al svilupe une forme politiche determinade. 


O vin viodút lis trasformazions che a puartaran la crisi di chel 
mont clamát feudál, di chel mont che si fondave dut su la peraule 
e sul concet di fedeltát. Cuant che cheste struture e scomence a 
sfantási, ven a stái cuant che il baron, il nobil, no si sint plui part 
integrant di chel univiers, par vie de pierdite di chel universalisim 
medieväl che le ten adun intal rispiet des diviersitáts, cuant che 
nol cjate plui motivazion par dá il so contribút pe difese di cheste 
struture, ve alore che il re al scugne cjatä gnovis risorsis par se e 
par ché gnove forme di podé che e je daúr a nassi. Ma si pues an- 
cje ribaltá la prospetive e stabilí che cuant che il re al tint a savoltá 

la só funzion e a pratindi di jessi sore di chei altris princips, i siei 
vassai a tachin a contestá e a contrastá la só volontát di potence e 
la só sêt di podé. 

Al € par rimediä a chest contrast e par fá in müt, se e cuant che al 
€ pussibil, che chest contrast no si trasformi in conflit che il re al 
vara, di une bande, di cressi la só potence e di ché altre, di conce- 
di dai vantacs ai siei vassai. 

O vin za viodút il rúl che e a la economie in cheste trasformazion 
epocál e cemút che lis struturis regáls a savaran tirá benefici de 
evoluzion economiche e de monetizazion de societát. 

E la vuere in dut achest al sarà un volan straordenari: in France, 
par esempli, e ven metude adun une “fiscalitât regál” leade aes 
necessitáts de vuere cu la Ingletiere a tacá dal 1297. Tra il 1302 e il 
1321 a vegnin creadis trê impuestis diretis clamadis straordenariis. 
Ma ancje une volte finide la vuere si cir di perenizá la imposizion 
a un tant che Filip V al tente di jevá une tasse in timp di pás. La 
strade e sará ancje ché de fiscalitát indirete che e tasse lis marcja- 
nziis e i bens di consum. 

Inte Ingletiere dal XIII secul i Normans a trasformaran i feuts dai 
cavalirs in unitäts fiscäls par “permeti di jevá un contribüt in bécs 
sui feuts dai cavalirs che no puedin o no vuelin prestä il lór servizi 
armät” (Les îles Britanniques au Moyen Âge, J.-Ph. Genet, p. 94). 


La monetizazion 


La monetizazion social al è un altri mecanisim di afermazion dal 
pod& regal. Za intal 1140 Rugjer II, re di Sicilie, di Calabrie e des 
Puliis (1112 — 1154) ispirantsi al Codic Justinian, al stabilis (cun 
chel che al sara clamât “l'edit teribil”) che dentri dal so ream a pue- 
din circolä dome i bêçs vignüts für dal so coni, metint cussi adun 
un monopoli monetari. In France, li che si batevin variis monedis, 
Filip II (1180 — 1223) al stabilis che a podaran jessi batúts dome i 
denárs parisis e intal 1204 al cree il tournois, une monede che e 
concuiste dute la part ocidentäl dal so ream. 

La monede e devente duncje un dai mieçs simbolics pe aferma- 
zion e pal rinfuarciment dal podé regál. Dut cás, bisugne di che 
cheste prime fase di omogjenizazion dal spazi monetari e dal ten- 

tatif di stabilí une sovranitát monetarie e reste ancjemö dentri di 
une societát signoriál ancje se in fase declinante. 

I doi moviments che o vin viodút (impuestis sfuarcadis e mone- 
tizazion de societät), che a infuartissin un procès di teritorializa- 
zion, di centralizazion e di sovranitát regál, a son leáts un cun 
chel altri parcè che la impueste e pues esprimisi dome par mieg 
de monede dal re. 

Intal 1263, Luís IX (Saint-Louis) al slargje il cors de só monede a 
dut il teritori dal so ream e al staronze la difusion des monedis 
dai princips, stabilint che chestis a podaran circolá dome parentri 
dai lôr teritoris corispetifs. Un principi, chest, che al è ispirät dal 
dirit roman: la monede regál e ven prime di ché dai barons e dai 
preláts e la monede di chescj ultins e pues vé cors dome dentri 
des lór signoriis. Intal 1295, simpri in France, si rivará ae sospen- 
sion de monede signoriál (ordenance di Filip il Biel tal 1295) e, 
par fini, intal 1315, ae proibizion complete di bati monede locál. 
Chestis tapis a segnin il passaç di une sovranität regäl, che e vio- 
deve il re esercitá dome un podé di ordin juridic a di une maestät 
regál li che si aferme il podé dal re intal cjamp politic. 


“Barons e piçule aristocrazie a critichin i siei metodis [di Luis 
IX] di guvier autoritari e dismenteots dai rapuarts contratuài 
che a son ae fonde stesse de monarchie feudäl. I ven contestät 
di trascurá i 'conseis' dai vassai cuant che al pronte tescj nor- 
matifs e regolamentärs, di aplicá in dut il ream e no dome tal 
so domini. In particolár, i ordenaments su la monede no án la 
sotscrizion dai vassai, e chest al rapresente un clár atac al con- 
trat feudal” (La naissance de l'Etat moderne 1180 — 1492, Jean 
Kerhervé, p. 37). 

“(...) i sfrancjaments a saran calcoláts dal sigúr tant che un mieg 
par otigni monede e chel di liberá in part i sierfs, un müt par 
aumentä la lór produtivität. I sfrancjaments a permetaran di 
rindi plui atratif il cumierg pai contadins e, di consecuence, di 
dä sú une economie di scambi monetizade, cundizion necessarie 
pe aparizion di une impueste eficace e duncje pal afermäsi de 
autorität dal princip” (Les problèmes monétaires au Moyen Âge, 
Benoît Santiano, p. 41). 

Al scrif G. Ardant (op. cit., ibidem, p. 41) “Sul lór domini diret, i so- 
vrans a agjirin tant che lis signoriis, trasformant lis corvées in ni- 
vei pecuniaris liberant cussi i sierfs. Su chest cantin i rés di France 
a metaran adun chescj mudaments prime dai lôr vassai. La storie 
e mostre in maniere evidente la origfin fiscal di chescj sfrancja- 
ments e, intal stes timp, il lör leam cui mudaments economics” 


Teritorializazion 
Afermazion dai Stàts cuintri dal concet di 
Imperi tal secul XIII 


O vin viodüt che il Stat si fonde su di un podé centralizát, un podé 
che al controle un teritori in dute la sò estension e li che al esercite 
la só fuarce in maniere esclusive, rivendicant la só indipendence 
e la s6 sovranitàt. 

Ognidune di chestis carateristichis al è il risultàt di un lunc procès 
storic li che causis particolàrs e concomitantis si son instreçadis 
e si scjavalgjin une cun ché altre. A di un ciert pont dal procès 
il rapuart vassalic al à tacât a dismolási a un tant che il princip, 
in câs di vuere, al podeve contà simpri di mancul sul jutori dai 
siei vassai. Il re al scugne alore contà su se stes, dome su se stes. 
Di ché altre bande, lis trasformazions economichis e culturáls, a 
sburtaran inte direzion di une evoluzion ideologjiche che e savolte 
di plante fùr la concezion stesse de regalitàt. O sin alore denant di 
un mudament lí che gnúfs protagoniscj e gnovis figuris su la sene 
social a conferissin ae regalitàt gnúfs assums e un altri destin. Cus- 
si al re i ven consegnade, cul contribút di une classe di sapients 
cjamáts di culture classiche, une funzion di podé prime di cumò 
impensabile. Un podé e istituzions necessariis pe sigurece e pal 
esercizi professional de classe dai marcjadants e dal mont econo- 
mic in gjeneräl. Il re al devente monarcje, un monarcje che par 
esercità la sô autoritàt al à bisugne di someti chês baroniis che lu 
contrastin, al à di controlà in maniere monopoliste un teritori che 
i parten e che al à di partignii aromai in maniere no concoreziál, 
cence partizion. Ma al à ancje di vé i miecs par esercità chest podé, 
oms e miecs che a varan di jessi simpri plui impuartants, che a va- 
ran di jessi determinants. Al varà di tirà dongje lis risorsis mone- 

taris che dome il mont finanziari al è in stàt di furni. Cussi si invie 
chel procés che o vin viodút disore, un procès che al puartarà ae 
spirál impositive. In France, il pont nodál di chest volt epocäl, si 
cjate te Vuere dai Cent Agns (1350 — 1453) che la cause e je in ché 
tension, dut intun dinastiche e feudál, tra il re di France e il re di 
Ingletiere. Un conflit feudál intun prin moment, stant che al vio- 
deve un re francés, prin tra i párs, cuintri dal re di Ingletiere che 
al jere ancje un so vassal. Ma, intal stes timp, un conflit antifeudäl 
par vie che al viót il re di France concuistá e someti i sici barons 
e slargjà i siei possediments par fánt, vie pai secui, un dai reams 
plui potents de Europe. 

Une des consecuencis e sarà la trasformazion militar e fiscal. 

Al scrif Benoît Santiano (op. cit. p. 35): “...lis costrizions e la evo- 
luzion storiche a fasin che la impueste no pues plui poiâsi su la 
buine volontát dai dons dai siei subiets. La Vuere dai Cent Agns 
par vie des sós spesis impuartantis e imperiosis a savoltin la fisca- 
litát. Duncje la impueste moderne e ven de autonomizazion dal 
podé regal rispiet ae persone dal re, e [per frontà] lis spesis che a 
coventin pal funzionament corelatif al Stat che al è daür a nassi”. 
Cu la Vuere dai Cent Agns si jentre intune gnove ete li che aromai, 
e di cumö indenant, no contaran plui i principis di fedeltát e lis 
normis detadis dal costum ma dome i rapuarts di fuarce e il con- 
trol dal teritori. 

Si invie cussi il procès pe creazion dal Stát teritoriäl. 

Se il re al podeve contá dome sul so e simpri di mancul su la fe- 
deltät des baroniis, al scugnive di consecuence slargjá simpri di 
plui il so domini teritoriál. 

Za la prime Vuere dai Cent Agns (1159 — 1259) e veve mostrát in- 
tune maniere palese l’indeboliment dai rapuarts vassalics sul plan 
militàr. In chel moment si evidenzie il là al mancul dal “servizi di 
ost”, ven a stái dal contribút armát che il vassal al veve di prestá al 
so sorestant in cás di vuere. Une dificoltát che e puartarà, prin di 
dut in Ingletiere, a di une riforme di chest servizi rimplacát di une 
tasse clamade écuage (scútac). Une forme di riscat dal servizi militár 
che e ven citade pe prime volte intai Pipe Rolls sot dal re Henri I. 
“Il XII secul al viôt lafermäsi di un gnüf mont li che la aparizion 
dai Státs teritoriái al fás deventá coladice la nozion di Imperi che 

il Papât al difint di simpri. Di ché altre bande si svilupin la urba- 
nizazion e la ativitát comerciál che a disgreghin planc a planc la 
organizazion feudäl. Il podé regál al rive duncje a afermá la só 
autorität a pet dal indeboliment des struturis politichis di nivel 
inferiór e di nivel superiôr che a son la feudalitát e l'Imperi (...)”. 
Il Stát al aparis tant che “la emersion di comunitáts (o di popui) 
indotäts di une organizazion politiche, cun teritoris specifics e de- 
limitáts li che dentri si svilupin la sovranität interne e esterne di 
dirigjents e di guviers” (Les problemes monétaires au Moyen Âge, 
Benoit Santiano, p. 9). 


Ancje la interpretazion dal spazi al mude, a un tant che, di li inde- 
nant, il podé, plui che al om, al cjale al teritori. 

Se la Ete di Miec e aurive la só organizazion sul principi tradi- 
zionäl de tripartizion sociál e sui rapuarts di om a om, la societät 
dal mont classic e rapresente il moment di riorganizazion dal tri- 
balisim par miec dal incalmási dal nivel cultuál cun chel politic. 
Chest ultin si fondave su la sacralitát dal lúc pont di riferiment et- 
nic (o multietnic) e motif di union, principi di stabilitát (cuintri dai 
mudaments dal mont e dal timp) e di prosperitát; il prin si fondave 
su la gjerarchie, su la peraule, sul costum. 

Pe ete classiche il lúc sacrál (lu viodarin plui indenant e plui in 
detai) si incalme cul lüc politic formant cussi chés che a saran dut 
intun la urbs e la civitas. Al e il lüc che, propit par vie dal so cara- 
tar sacrál, al à di jessi difindút e preservät. Il teritori al sarà duncje 
juste chel spazi che al e de citát. 

A tacá dal IV e V secul de nestre ete o varin (cu la fin dal Imperi 
roman e in presince dai gnúfs popui clamáts a difindilu) un ban- 
don graduál ma inesorabil de citát e duncje dai ponts di riferiment 
aministratif (cultuái e simbolics) dal mont classic. Al e in chel mo- 
ment che si verifiche un mudament epocál de prospetive social e 
dal model politic. 

“al puest dal sisteme di domini struturát a tacá de citát antighe 
si stabilissin societàts li che l'ancorament dal podé al è multipli e 
polimorfi e, duncje, societàts li che, in mancjance di une gjerar- 
chie garantide dal Stát, o vin une concurince tra lúcs diferents 
dal podé: si è ancje dit che, in chel moment, il leam ‘spazial' tra 

citát e teritori si è trasformät in leam ‘social’ tra sorestants e di- 
pendents” (in Rome et l'Etat moderne européen, par cure di J.-Ph. 
Genet, p. 117). 

Al vál a dí che a tacá dal V secul si metin in vore formis di orga- 
nizazion cuntune logjiche no plui “teritoriäl” (ancje se al sarès di 
stabili miôr la percezion teritoriäl intal mont classic in rapuart al 
sens di teritori tal mont moderni). 

Il pape Gjelasi al aplicara a nivel eclesiastic cheste gnove vision 
de societät incentrade sul costum de dipendence interpersonäl 
contindint che, a definí lis diocesis, no son i teritoris ma i rapuar- 
ts cui fedei e che i vescui a controlin dome il centri de lór diocesi. 
“Pai clerics de Ete di Miec la peraule ‘teritori’ no corispuindeve 
plui, come te antichitát, al spazi sierát li che si esercitave la au- 
toritát ‘terificante’ dal Stät (teritorium < terreo), ma al corispuin- 
deve aes tieris segnadis dal agár che si podeve tirá cui bús (terri- 
torium < tauritorium, tritum bubus et aratro)” (Représentation et 
gestion de l'espace dans l'Occident médiéval di Michel Lauwers e 
Laurent Ripart in Rome et létat moderne européen, p. 132). 

Ma intant che la idee stesse di spazi teritoriâl e va al mancul, si 
met in vore un altri procès che al ten dentri, tant che motivazion, 
la difese di un principi religjôs e de comunitât eclesiastiche cuin- 
tri dal podé secolär. 

A tacâ dal XI secul, sul principi de libertas ecclesiae, i munistîrs 
par prins a tachin a delimitá lis lôr tieris calcoladis tant che res 
sacrae cuntune pratiche che e meteve adun la deambulazion ro- 
mane par marcâ i confins de proprietât cun chê de procession 
cristiane ven a stâi de circuitazion liturgjiche. Pal dirit roman ce 
che al jere sacri al jere definît tant che res nullius, ven a stâi che 
nol partignive a nissun. 

“La polarizazion esercitade dal lûc di cult si compagnave cuntun 
moviment di slargjament e di difusion dal (con)sacrät: sul imprin 
leade al altar e aes sôs relicuiis, il sacri si slargje ae glesie, ai siei 
mûrs e al so ‘circuit’, po dal ‘circuit’ si slargje al cimitieri, ancje 
chel consacrât e, des voltis, come tal câs des istituzions religjosis, 
dal cimitieri si rivave a di un spazi protet ancjemò plui grant che 
al beneficiave de imunitât e che al jere dispès segnât cun crôs e 
designát tant che sacri...” (ibidem, p. 141). 

Chestis delimitazions dai spazis eclesiastics che a vevin la funzion 
primarie di protezion, une funzion indetade de riforme grego- 
riane cuintri des esazions su tieris e oms de bande de nobiltàt, 
al deventarà paradossalmentri un model che al sarà doprât de 
nobiltát stesse par defini intune maniere plui precise il spazi dai 
lôr dominis. Lesempli che a furnivin lis libertas ecclesiae cui lór 
spazis delimitáts dai termini e des crós al sarà l'element central 
che al puartarä intai secui XII e XIII a defini la struture teritoriäl 
e a organizále simpri miór. 

Di une situazion li che i confins a jerin svoladis e ambiguis, par 
miec di chest procès si rivarä a une definizion simpri plui clare 
dai spazis ma soredut a di une gnove interpretazion dal spazi in 
sen dal podé. In altris peraulis i tiermins difensifs e protetifs a 
tachin a deventá ce che a saran intai timps modernis, un imprest 
di spartizion dal podé e de sovranitát. Cun di plui, intal secul XII, 
la aparizion dai catapans eclesiastics a permetaran di stabilí la 
tiere che e parten ae glesie di ché che e parten al mont secolär. 
“Ja storie politiche dai secui XII e XIII a scrivin ancjemö Michel 
Lauwers e Laurent Ripart “si palese propit tant che une storie di te- 
ritorializazion dal podé stiçade dal procès di separazion gregorian 
nudride de cressite e dal rinfuargàsi dai princips e struturade dal 
inviási de scriture e de pratiche juridiche. Sul esempli dai comuns 
che a organizavin il lór ‘contado’, il spazi polarizát de Ete di Miec 
Jeudál si trasformave intun mosaic di teritoris che a ufrivin ai Stàts 
modernis che a jerin daür a formási, la fonde che ur coventave pal 
lór domini spaziál. Ae fin dal XIII secul il procès no si jere ancjemò 
completát, se lu si calcole dai tancj teritoris insuazáts un dentri di 
chel altri ma ancje calcolant i cas frecuents di cogjestion de auto- 
ritàt politiche che a caraterizavin i spazis politichis de fin de Ete 
di Mieg. Tant e tant, l'essenzial al jere aromai lat a bon: la societàt 
politiche e resonave pardut in tiermins teritoriái, aromai la sovra- 
nitát e jere pensade tant che un domini su di un spazi stabilît” 
(Représentation et gestion de l'espace dans l'Occident médiéval in 
Rome et l'état moderne européen, p. 170). Ma i volaran ancjemò di- 
viers secui par che i Státs si formin e a cjatin la espression reál de 
lór sovranitát dentri di un teritori omologát e daúr di regulis plui o 
mancul condividudis a nivel internazionál. 

Crisi dal “model feudál” e vuere 


La crisi di chel che al & stät definit il model feudál si ingrivie intal 
moment li che il re al scugne frontá une vuere, cuant che il pri- 
mus inter pares, no plui ricognossút in ché vieste, no podint plui 
contá sul supuart dai siei vassai (aromai plui concurints di someti 
che aleäts di pupila), par frontá une vuere, al scugnarä indotási di 
trupis mercenaris e des risultivis economichis che al covente par 
finanziális. Di referent morál e juridic, il re al devente un sovran, 
intun procés che al viót simpri plui protagoniste la economie cui 
siei promotórs e, di ché altre bande, une classe di savints (a mieze 
strade tra il cleric e il sienziät) parturide des Universitäts (in parti- 
colár di Bologne e di Paris) che, dopo di vé elaborät chei principis 
juridics al servizi dal podé, e deventarà la gnove “caste”, in sosti- 
tuzion de nobiltát. 

In France il XIII secul al viôt i teritoris sot dal control regäl che si 
slargjin par mieç di acuisizions ma ancje par miec dal “cäs” e de 
fortune. 

“Par preparä la só spedizion in Languedoc, Henri II al istituis un 
écuage intai siei possediments. Al fisse a 60 solts in monede anze- 
vine il contribút che ogni feut di cavalir al à di dä in Normandie e 
a 2 marcs in Ingletiere. La some totál che e ven tirade dongje e rive 
a 8.000 liris, e Henri cun ché some al jeve un esercit di mercenaris 
grandonon”, (in Les mercenaires au XIF siècle: Henri 11 Plantage- 
nel el les origines de l'armée de métier di Jacques Boussard, p. 198). 


Al è in chel secul — ancje se cheste pratiche e jere presinte za pri- 
me — che a vignaran dopräts soldáts di mistir, mercenaris, intune 
maniere che e deventara la regule, massime sot dal ream di Henri 
IT. Chescj soldáts di profession a vignivin alore in massime part 
dal Brabant e dal Gales. 

“Intal 1165 Henri al inmaneave une seconde campagne tal Ga- 
les. Il credit necessari al ven alore domandát ae Assemblee di 
Southampton li che il re al pretint la promesse di un jutori pecu- 
niari par jevá un contingjent di fants cuntune spese di 15 solts e 3 
denärs par soldät, some che e rapresente un solt di un denár in di 
par 6 més” (ibidem, p. 200). 

Ma dongje dai coscj bisugne calcolá che i mercenaris a rapresentin 
ancje un probleme pal ordin public. Di fat, une volte finide la vuere 
e licenziadis lis trupis, i soldäts par sorevivi si trasformin in brigants 
fiscant lis campagnis, robant lis popolazions intun mút che nissun 
nol rivave a controlä. A un tant che Henri II tal 1181 al met adun 
une riforme dal esercit. “...al cree lis miliziis [e al previöt che] ogni 
om libar che al vuadagni 16 marcs al à di vé une corace, un casc, 
un scút e une piche; agni om libar che al vuadagni 10 marcs al a 
di vé une cuete di maie (haubergeon), un cjapiel di fier e une piche; 
ogni borghesan al à di ve un crosat (gombeson), un cjapiel di fier e 
une piche" (Les mercenaires au XIF siècle: Henri II Plantagenet et 
les origines de l'armée de métier di Jacques Boussard, p. 212). 

Dut cás lis trupis mercenariis, se no vignivin dopradis su la isule 
britaniche, a vignivin dopradis in France cu lis consecuencis che o 
vin viodút, une volte concludude la vuere e finît l’ingai. 

Za dal XII secul la presince di mercenaris — aventurirs, soldât e 
brigants dut intun — a trasformin la nature dal esercit feudal e la 
strategjie des bataiis. 

Ribalts, coftereaux, routiers che a vegnin des Flandris, dal Brabant 
o dal Gales a son dopráts intal esercit inglés fintremai dal 1159. 
In France, al sarà Philippe Auguste, sucessór di Luís VII, a reclutà 
mercenaris che a vignivin dal Hainaut, a tacá dal 1180, 

A proposit di cheste trasformazion militàr, Jacques Boussard al 
scrif “(...) ai cavalirs cui lor oms, cumö denant che a combatevin 
cul ost, cumò denant che si ritiravin intai lôr cjistiei cuasi inespu- 
gnabii, si son sostituits, sui cjamps di bataie, cuarps di mercena- 
ris, formats di une fantarie di linie, bogns di trionfà in bataie e 
di cjapä in timps une vore curts i fuarts plui dificii, cuarps che, 
par cemút che a jerin organizáts e di cemüt che a jerin preparäts, 
a vevin, massime par chei timps, une mobilitàt straordenarie. Re- 
clutàts intun prin timp dome dai res che dome lôr a vevin i mieçs 
par mantigniju e par furniur la monture che e coventave. I mer- 
cenaris a son cussì deventàts indispensabii par chei che a volevin 
sostignî une vuere cun cualchi sperance di sucès, che ancje lis 
leis dai barons, che une volte a contavin dome sul lór valór, a an 
scugnút reclutàju, e il re di France al à scugnüt fà i sacrificis ne- 
cessaris par podé fa cont su di lôr” (ibidem, p. 217). 

De vuere “privade” si passe duncje ae vuere regál e imperiál, ma 
di un imperi no plui rispietós des diversitáts etnichis (intal esercit 
di Carli il Grant ogni compagnie e jere formade di un popul spe- 
cific e comandát de só élite). Cum l’esercit al è format di soldäts 
di mistîr vignúts di ogni bande che par mantigniju rés e grancj 
vassai a scugnaran cjatá lis risultivis finanziariis. Di ducj i esercits, 
chel inglés al risultara chel plui organizát e centralizát di ducj. O 
vin za viodút il mecanisim pe formazion di un esercit di mistir in 
Ingletiere. Al sará par mieç de pratiche dal scutaç (écuage), ven a 
stäi de tasse paiade de nobiltät, che il re al cjatarà i bêçs par paiä 
i mercenaris (e duncje par frontá la vuere dai Cent Agns). Ma don- 
gje dai mercenaris, propit pe struture sociál de Ingletiere, l'esercit 
inglés al vara la pussibilität di meti in cjamp ancje compagniis di 
sempliçs contadins ma une vore preparáts e organizáts par frontä 
une bataie: i arcîrs che, cundut che no fasevin part de nobiltát, a 
vignivin paiáts tré voltis un fant. 


Vuere e fiscalität 


O vin za fevelát dal leam a strent che si instaure tra vuere e fiscali- 
tât in chei agns di transizion che a puartaran a planc a planc viers 
di une gnove societát, Par sostigní i coscj di une machine militár 
che e funzioni cun continuitát e par timps luncs al covente une 
finance e une struture che a sedin in stát di tigni i conts in ordin 
e ancje che a sedin organizadis par cjapá sú, cu lis impuestis, lis 
risultivis monetaris che a coventin. 

Par rivá a chest risultát al covente ancje il control di un teritori e 
duncje la creazion di chel spazi teritorializät che o vin dit. Teri- 
tori e fiscalitát a son doi tiermins che a van in cunvigne. Dongje 
al è indispensabil un tierg element, ven a stài la monetizazion de 
societát intai siei rapuarts economics. Al covente duncje che e 
vegni superade une economie di sussistence basade sul paiament 
in nature dentri di un sisteme feudál. La monetizazion de societát 
e domande di consecuence une politiche monetarie e un control 
des emissions e de circolazion dal numerari, che o vin viodút in 
precedence, cun dut ce che al ven daúr sul plan sociál e mentál. 
Come che al scrif Benoît Santiano “I bécs a dislidrisin l'individui 

dal so contest sociál, val a dí che i bégs a cjapin il puest des rela- 
zions fondadis sui leams di parintát e su chei di sanc e a chestis 
si sostituissin lis relazions impersonáls tra alter ego che a doprin 
un lengaç monetari” (Les problèmes monétaires au Moyen Âge, 
Benoit Santiano. 11). 

Si diseve sul imprin de dificoltät terminologjiche par defini la so- 
cietát medievál e la inadeguatece, o almancul la parzialität, dal 
tiermin “feudal”. Un tiermin che, par altri, al è nassút in timps 
resints ma che la storiografie e va indenant a dopra par indica une 
ete storiche cuntune struture complesse sot di ogni profil, Il tier- 
min “feudál” al jentre duncje tal lessic dai storics ancje cuant che 
si trate di nomená procès diferents de fedeltät vassaliche. 

Cun di fat, bisugne precisa che la societat medieval no jere mo- 
nolitiche ma e veve formis economichis e sociáls une diferente di 
ché altre che dispes si integravin in maniere armoniche. Dongje 
dai sierfs cence tiere a jerin contadins proprietaris di tieris aloidäls 
intant che tes comunitäts urbanis a esistevin associazions di mistir 
cuntune lór autonomie organizative e jurisdizionäl. Il dut si into- 
nave daür di regulis tramandadis par vie oräl. 

Ma no sarä cheste complessität interne al model medieväl la cause 
dal so savoltament, al sarà pluitost il procès di monetizazion, che o 
vin dit, a scancarä lis fondis di une tradizion, di une forme di vite 
e di rapuarts interpersonäi singolärs. 

La cressite dal pod& regäl, la formazion di une “caste” di ministe- 
riäi, la cressinte burocratizazion aministrative e la formazion di un 
esercit permanent e assoldät, a son chescj i elements de rivoluzion 
che a puartaran ae formazion dal Stät. La domande di risorsis sim- 
pri plui impuartantis e rapresentarà un pês simpri plui grant sul 
popul e su lis classis produtivis. Risorsis che si tiraran für par mieg 
des tassis, des impuestis e des mutazions monetariis, Ma par rivä 
a chest a coventaran une unität monetarie e une sovranität regäl 
intal cjamp monetari. “Dopo de muart di Carli il Grant, i potents 
barons locäi si aroghin, tra chei altris, i dirits di bati monede. Ogni 
teritori baronäl al devente duncje il spazi di une circolazion locäl 
di une monede determinade. A tacä dal ream di Philippe Auguste 
(1180 - 1223) e soredut cun chel di Saint-Louis (1226 — 1270), la 
monede regál e tache a penetrá in ches zonis feudäls (...). Saint- 

Louis al stabilis, cun di fat, intal 1263 e intal 1265 diviers principis 
che a introdusin la idee che la monede dal re e je disore di ché daí 
siei feudataris. Dute la politiche dal re e je impegnade cussi (...) a 
soprimi in müt progressif lis monedis feudäls gjavant ai barons i 
dirits di emission fintremai a eliminá i barons restifs”. (La com- 
plexité monétaire en France sous l'Ancien régime: étendue et modes 
de gestion, Jérôme Blanc, in HAL archives ouvertes, p. 9, in rét). 


Rivoltis fiscäls 


La fuarte pression fiscäl e puartarä in curt a rivoltis in dute la 
Europe. A tacä dal 1355 par vie de Vuere dai Cent Agns, lis contri- 
buzions straordenaris domandadis dal re di France a deventin or- 
denaris. La impueste che in realtät inte Ete di Mies e jere calcolade 
tant che un don, plui indenant deventàt un “don solecität”, e finis 
par trasformási in don sfuargät, ven a stäi obligatori. E al + dome 
in chest ultin cäs che si pues fevelä di impueste intal so significät 
plen e reäl. Par vie che si & trasformade intune costrizion unila- 
teräl, cence une cuintripart imediade e definide. La destabilizazion 
sociäl provocade di chest sisteme e varä tant che consecuence une 
serie di riviei che a viodin protagoniscj setörs de societät sedi de 
nobiltät che dal popul. Chescj moviments di rivolte a son la Jac- 
querie in France (Île-de-France, 1358), il Tuchinat inte Lenghedoc 
(1382), la Harelle a Rouen e la rivolte dai Maillotins a Paris (1382). 
“Tant a di che la rivolte e à motivazions sociäls e che la crisi e 
puarte ae contestazion des struturis li che e je insuazade la so- 
cietàt”. Rivoltis che no contestin l’ordin stabilît ma a domandin la 
partecipazion aes decisions politichis di chei che a son escludüts 
(cussi par Jean Kerhervé, La naissance de l'État moderne, p. 132). 
No si trate duncje di rivoltis di nature classiste e rivoluzionarie ma 
un alc che al somee pluitost a di une forme di resistence cuintri di 
un procès che al è daür a savoltà un ordin anteriör, ancje se cun 
elements rivendicatifs complicáts de presince di gnúfs protagoni- 
scj su la sene sociál e economiche. Denant di un mont in plene 
mutazion cuntun esercit trasformát di plante fúr, lis esazions di 
une fiscalitát simpri plui agressive, il caos des mutazions moneta- 
riis che a tocjin indiferentementri contadins libars, borghesans e 

nobiltát jù par une cjadene gjerarchiche no mudade ma savoltade 
intal so significat e inte só funzion, l'om al da une rispueste che 
vué o definiressin “reazionarie” ma intun sens leterari de peraule, 
une reazion a ché che e jere percepide tant che une injustizie. Ce 
che si rivendicave al jere un torná a di un ordin pierdút, ancje se 
in cierts moviments di coc “messianic” (tant che i Lolards inglés) 
si colave intal fanatisim. Se lis Jacqueries a rivin a brusá cjistiei e a 
copá cualchi nobil al è par vie di chel mecanisim che al puarte lis 
rivoltis violentis a finí inte fulugne dal irazionalisim li che si piert 
di viste i vêrs obietifs e fintremai a confondi i efiets cu lis causis. 
Ma che no si trati di rivoltis classistis e rivoluzionariis lu dimostre 
il fat che a menä la lote a jerin dispes elements de nobiltát stesse. 
La rivolte castiliane dal 1297, par esempli, e jere une rivolte di no- 
bii cuintri des esazions regäls. 

“La agjitazion sociál no jere stade assente intai secui precedents 
ma, inte seconde metät dal XIII secul, e cjape lis formis plui crudis. 
O vin sul imprin il sclopà di riviei puntuäi tes citáts. Ator dal 1280 
o vin, un daür di chel altri, moviments a Ypres, Bruges, Arras, 
Provins, Caen, Béziers, po dopo a Barcelone (1285). Intal 1292 e je 
la volte di Reims, intal 1293, Florence. O notin il formási di coali- 
zions di operaris cul obietif di esercitá une pression sui mastris par 
mieg di siopars cundut che a jerin improibíts come che si pues lei 
intes ‘Coutumes de Beauvaisis’ (1285). In Flandrie i artesans dai 
mistirs si jevin plui voltis cuintri dal patriziát (1302, 1337: foulons 
gantois), stesse robe intal Imperi (Strasbourg, 1308, Colmar, 1331). 
Paris si jeve intal 1306, Rouen si scalmane tra il 1315 e il 1320, lis 
citáts de Castilie tra il 1325 e il 1335. O vin ancje i grancj movi- 
ments che a án dut intun aspiets di proteste sociál e di messianisim 
che a volevin purificá la societát par conformále ae volontát di 
Diu. Intal ream di France, fintremai dal 1250, o vin la rivolte dai 
Pastoreaux, sorte di pastórs che cun lór si jerin dáts dongje ancje 
dai vagabonts e che a vevin la pratese di lá a liberá Saint-Louis 
presonir in Egjit. Ma [chescj Pastoreaux] la che a passin no fasin 
nuie altri che fiscá e brusä, massime i cjistiei. Un secont moviment 
similár si torne a presentá intal 1320, e par finí, tal 1321, si rivará 
ai macalizis dai levrós e dai ebreus acusáts, tant che vitimis espia- 
toriis, di volé invelená i pogs dal ream di France. Prime ancjemo, 

ae fin dal 1314/scomençament dal 1315, si jerin formadis leis cu- 
intri de regalitât. In Castilie lis rivoltis nobiliârs a van indenant 
fintremai a tacá dal 1297” (Histoire médièvale, L'Occident du XIF 
au XIIF siecle, Franck Collard, p. 11, cors complet). 

O vin za fevelät de cressite de pression fiscäl par sostigni lis spesis 
di une machine statál simpri plui complesse. Une pression che e 
puartará ae rivolte une popolazion esasperade, rivoltis che a sa- 
ran dispès licuidadis cuntune sanganose repression. Il XIV secul 
al viöt ancje la aparizion di une gnove categorie sociál: l’operari 
salariät. Intal 1378 a Florence si assist ae prime rivolte salariál: la 
rivolte dai Ciompi. 


Lis basis teorichis de regalitát 
Confusion tra regalität medievál e monarchie classiche 


“La identitát dai tiermins [regalitát e monarchie] al è in se un erór 
storic. In realtát la evoluzion de funzion regál e je stade cussi 
profonde che al sarés miór doprá denominazions diferentis. Il re 
Jeudál al è princip dongje di altris princips; come chei altris al 
aministre un feut personál, li che parentri al aministre la justizie, 
al difint chei che a son a stà intal so domini e al percepis i ‘nivei’ 
in nature o in bêçs. Für di chest domini, il re, che al è stàt marcät 
cu la unzion sante, al è l'arbitri dai conflits, il sorestant [suzerain] 
dai sorestants, chel che al difint il ream e che, par chest, chei altris 
princips a án di dái il lôr jutori militàr, che, par altri, al à une 
durade une vore limitade: cuarante dís ad an. Il costum al regole 
lis modalitàts di chest jutori, ma il titul di re nol vil dî che la s6 
potence economiche o militàr e sedi plui grande di ché di chest o 
di chel altri vassal; ma dome che la prudence umane i indetarà 
la preocupazion di mantignî un ecuilibri sedi tra i grancj vassai, 
sedi tra chescj e se stes; e al è par chest che matrimonis e ereditáts a 
son cussi impuartants” (Pour en finir avec le Moyen Age di Régine 
Pernoud, p. 64-65). 

AI è interessant di viodi la diference tra il mont moderni e chel 
medieval ancje di un pont di viste juridic. 

Par Paolo Grossi (in L'ordine giuridico medievale) il dirit inte Ete 
di Mieg si cjate su di un plan che al è antagonist rispiet ai Stats mo- 

dernis. Lautör al calcole dirit e podé su doi nivei diferents li che 
il prin par esisti e par operá nol scugne par fuarce di vé bisugne 
di chel altri. “11 dirit al podeve fà di mancul dal podé e dal Stat” al 
scrif “stant che chest ultin al jere dome un dai mil ordenamets ma- 
nifestäts vie pe storie umane (...). La societàt medievál e je une so- 
cietàt cence Stát, là che, par vie di chest vueit politic, il dirit al viôt 
la só funzion incressude, si place al centri dal sociál, al rapresente 
la costituzion stabile sot de (a sotet de) episodicitát de politiche 
minude. Ancje se taponát cuntune grande fuee di figár dal jusna- 
turalisim dal Sis e dal Sietcent e cu la codificazion dal Votcent, al 
sara il mont moderni a impuari il dirit, a leálu e a condizionálu 
al podé, a fánt un instrumentum regni, a separálu duncje dal so- 
ciäl” (...) “Il dirit al è ordin, ordin sociál, moviment spontani, ven 
a stai, che al ven für dal bas (...)” (ibidem, p. 30 - 31). 


Il costum al regole duncje i rapuarts sociái, ma al è di domandäsi 
di dulà che al ven chest costum, chest dirit naturàl, e cemût che si 
impon a nivel social, calcolant ancje la assence di un Stat struturát 
e istituzionalizat. 

AI scrif Paolo Grossi: "Il dirit al è, sul imprin, il dirit di une stirpe, 
là che il costum al è la primitive lex non scripta e li che lis seguiti- 
vis leges scriptae si ponin in prevalence tant che individuazions, 
certificazions, sistemazions di material de bande di un princip 
che al à plui l'aspiet di un custos e un lator legis che no di un 
produtór indipendenti di dirit; se produtôr al è, al è produtôr dome 
intun mit secondari, intant che e reste primarie la só funzion di 
interprete di un ius che lu precét e che al è disore di lui” (L'ordine 
giuridico medievale, p. 89). 

Lex e consuetudo a son duncje doi tiermins che intal mont medie- 
val si cjatin intun rapuart di interdipendence e li che il princip al è 
un sorestant che al à la funzion di fà rispietà l’ordin consuetudina- 
ri e, par miec di chel, l’ecuilibri social. Al val a dî che il plan juridic 
al è preesistent ae podestát dal princip. Al sarà dome intun secont 
moment, li che la crisi di rapresentazion dal podé si presentara 
su la sene de storie, ven a stái sul fini de Ete di Miec, in chel slas 
clamát “ete di transizion”, che chest rapuart al tache a savoltási. 
“La identificazion dal princip tant che Conditor Legum e la cones- 

sion necessarie tra ativitát legjislative e podé politic a son fats che 
a saltin für dome cu la crisi de civiltät juridiche medievál (...). Fin 
cuant che il cuarp de societät al è vif (...) il detentór dal podé politic 
al va indenant a jessi relativementri indiferent ae produzion dal 
dirit” (ibidem, p. 132) e ancjemö “(...) bisugnara spietá Filip IV il 
Biel par un mudament sostanziál...” (ibidem, p. 133). 

Ce che al caraterize la societát feudál sul plan politic e je la framen- 
tazion des autoritáts cuntune pluralitát di subiets ognidun cuntune 
só autonomie plui o mancul marcade sul plan legjislatif sedi par 
mieç de lex scripta che de lex non scripta. Cheste diferenziazion 
si palese no dome a nivel teritoriál — il costum locál al fondave il 
dirit in cas di controversie — ma ancje dentri di une stesse comuni- 
tât li che, par esempli, ogni organizazion di mistir (ghilde, fradaie 
e v.i.) e veve un so statút. La societát medievál no jere limitade al 
rapuart di nature servál (che adiriture si palese minoritari) e je, 
dut il contrari, multiple tai siei rapuarts economics e policentriche 
sul plan dal podé. Dongje des tieris dal feudatari, o vin contadins 
libars, tieris aloidáls, comuns e citáts libaris che si autoguviernavin 
e che a decidevin in maniere autonome il lór destin. 


“Studis regjonái su la France e sui País Bas a fasin viodi che une 
maiorance une vore grande di proprietáts agriculis contadinis a 
jerin indipendentis de vassalance ancje te metát dal XI secul. In 
ciertis regjons, lis tieris aloidáls a rapresentavin la forme principál 
di proprietàt. Par Jacques Heers, e je la relative abondance dai 
cartolárs e dai libris contabii des signoriis che a ingjanin il storic 
e che lu indrecin cun masse facilitát viers di une descrizion de vite 
contadine insuazade tes signoriis. Par chel storic, e je la dificoltát 
di cjatä documents su chei grups e su ches comunitáts contadinis e 
il póc interés de bande dai storics che a fasin di chel setôr di ricercje 
un cjamp lassät a bandon. Chestis tieris aloidáls possedudis di int 
di pigule cundizion a son dificilis di recensí ma a ‘nd e tantis intal 
Sud e intal Nord”. (Les problemes monétaires au Moyen Áge, p. 10). 


Se e je vere che massime inte seconde metát de Ete di Miec, a tacá 


dal XI e XII secul a comparissin complicazions e complessitát des 
formis sociáls, chestis a rapresentin une evoluzion naturál di un 

sisteme che, dut cás, al e e al reste tradizionál e coerent cu la só 
nature primarie. Ven a stâi che dut ce che al ven seguitivementri e 
fintremai viers la fin dal XIII secul al reste ancjemö te suaze me- 
dievál. In ché fase no si traviodin elements che a puartin a formis 
di statualizazion o a di une preorganizazion di nature statuäl. Il 
podé si móf intal rispiet de complessitát teritoriál e sociál cence de- 
terminále o condizionäle al so volé. “(...) la essence dal podé politic 
medievál, ancje te Ete di Mieg sapienziál, e consist intal ius dicere, 
intal di il dirit; se pe produzion dal ius il podé al reste relativemen- 
tri indiferent, al e parce che il dirit al & une realtát preesistente che 
il podé nol cree, nol pratint di creá, che al pues dome di, dome de- 
clarà”. (L'ordine giuridico medievale, Paolo Grossi, p. 135). 

A detá la lec nol è un “Stát” e nancje un princip, nol è un singul e 
nancje un popul. E je la consuetudo, lûs e il costum di un popul, 
coerents cu la nature di une comunitát, adat a di un lüc determinát 
e a di un timp definit. Ce che al caraterize il dirit medieval e je la 
reson scrite te nature des robis, la efetivitàt, che al è dut il contrari 
dal concet volontaristic e codificatór, dut il contrari di chel dirit 
positîf che al caraterize il dirit dal Stàt moderni. 

“Tor de fin dal XII secul, i canoniscj a crearin il concet juridic fon- 
damentál dal ius positivum (...) che al corispuint ae leg promulga- 
de dal legjislatôr uman” (Les problèmes monétaire au Moyen Age, 
p. 17). Ma bisugnarà spietà il XIII secul par stabilî che la volontàt 
dal princip e podeve jessi separade dal contignút de lec, ven a stài 
teorizà un monarcje cuntun podé assolút e li che la sò volontát e 
je lec. Cheste dicotomie tra volontàt e razionalitàt che e travane il 
XIII secul si le cjate ancje in Sant Tomás che, se al amet une vision 
volontaristiche de lec de bande di cui che al à in man il podé, al 
precise ancje che cheste volontàt e à di jessi vuidade de reson, ven 
a stài che la volontát e à di vé un contignút razionál, in cás contrari 
no je /ex ma iniquitas. 

Un altri aspiet frontàt di Sant Tomás e che al rapresente une altre 
carateristiche de Ete di Mieg e je la diversitàt. Come che o vin 
viodút, ché medieval e je une societàt policentriche, un mosaic 
di realtàts une diferente di ché altre, diversificade sedi sul plan 
orizontàl che su chel vertical, molteplice dentri di une stesse co- 
munitàt, ma, intal stes timp, li che i ordinaments a convivin e si 

completin cence jenträ in conflit. Chest caratar al è rindût pussibil 
par miec di chel mút di sinti che si inlidrise e si universalize te 
tradizion cristiane. Al scrif Sant Tomás: “La diversitát e la moltepli- 
citát des robis e je volude di Diu. Cun di fat Lui al à creát lis robís 
tant che strument di comunicazion de só bontát pes creaturis. E, 
Dar jessi ben rapresentät, al à creät tantis e diviersis creaturis, par 
che i difiets di une a puedin jessi integradis e colmadis di cualchi- 
dune altre: cun di fat, se un atribút sempliç di Diu al e la bontát, 
in consecuence ae só essence unitarie, li des creaturis o vin une 
virtüt che si presente in maniere varie. In chest mût dut l'univiers 
al pues partecipá in maniere plui perfete ae bontát divine - e a ra- 
presentále — di ce che no pues fà une creature singule” (in L'ordine 
giuridico medievale, Paolo Grossi, p. 78). 


La societát medievál e je caraterizade de mancjance di un podê 
politic e aministratif centralizát. In altris peraulis ce che al man- 
cje al e il Stât. Chest nol vül dí che o saressin in presince di une 
realtát segnade de anarchie ma di une societát ordenade su altris 
principis e cun altris mieçs condividúts di dute la societát. Chescj 
principis si fondin su di une tradizion plasmade e rielaborade dal 
cristianisim. Lordin consuetudinari al jere struturát daúr di nor- 
mis in cás di adatási aes gnovis circostancis, ai aspiets particolárs, 
aderents al cuarp social, normis che a podevin varia (e che a va- 
riavin) di lúc in lúc e che ancje parentri di une stesse comunitát, 
come che o vin za vit ocasion di di, no restavin statichis denant 
dai mudaments sociái. 

Un ordin consuetudinari cence rigjiditát e astrazion, ma normis 
plastichis che a tegnin cont dal particolár e che a son aderentis al 
cuarp sociál. Naturalisim cuintri formalisim. 

Inte seconde part de Ete di Miec, a “meti ordin” interpretaúf a 
varan une funzion simpri plui marcade la gnove sience juridiche 
e i lör rapresentants. Il materiäl normatif che si jere daúr a ela- 
borä al jere il risultát dal lavór dai juriscj e dai glossadórs che a 
filtravin chés normis daúr dal dirit roman, in mút particolár daúr 
dal codiç Justinian. Il dirit roman Justinian al devente alore il test 
di reference dai glossadôrs par validá lis normis consuetudinari- 
is. No si tratave (ancjemò) pal jurist di normà un codig su di une 

base volontaristiche, ven a stäi di une creazion ex novo e tant che 
prodot de volontát umane di gnovis normis dal dirit, ma di inter- 
pretá, di tamesá, su la fonde di une autoritát sapienziál antighe, ce 
che la norme consuetudinarie, confrontade cumö a gnovis realtäts 
sociáls, e veve di stabili “di simpri”. Il codig Justinian al valeve 
alore tant che referent, tant che materiäl che al validave lis normis 
tradizionáls e oráls. Cun di fat, la aparizion di gnúfs protagoniscj 
su la sene social e la complicazion dai rapuarts economics a tachin 
a rapresentá un pericul di roture dal ecuilibri dal mont medieval. 
Nol è tant il lavor dai comentadórs e dai glossadórs, ma a son 
prin di dut i fats di une evoluzion storiche che a puartin a di une 
concezion volontaristiche dal dirit. Sul plan politic e istituzionál, la 
France e rapresente un laboratori privilegját e straordenari che al 
permet di osservá e di capi lis modalitáts di cheste evoluzion. I rês 
di France, a tacá di Philippe Auguste, di Saint-Louis e massime di 
Philippe IV le Bel, a procedin ae centralizazion graduál des variis 
istituzions dal podé: la fiscalitàt, il monopoli monetari, la trasfor- 
mazion de cort nobiliär intune “cort” di juriscj, l'esercit che prime 
al jere format de nobiltat vueriere e che cum al jere deventàt un 
esercit di soldáts e v.i.. Procès luncs e cuasi impercetibii ma che a 
puartin al conflit sociál, simpri plui fuart, fintremai a di une ribe- 
lion gjeneralizade. E intant i oms di sience a son clamáts a validá 
cheste evoluzion dal dirit, a dái une sorte di imprimatur. 


Passac de Ete di Miec rude a ché sapienziäl 
Conflit tra podé temporál e spirituäl 


No si à di dismenteä il rúl fondamentäl che al à vüt il cristianisim 
inte Ete di Miec. Ce che al réc chel mont, ancje sul plan culturál e 
artistic, social e politic, al è il spirt dal cristianisim e l'om medieval 
al rispuint a ché rapresentazion. 

Cun di fat, la sò vision dal mont e je prime di dut cristiane. Il pés 
che la Glesie e varà, vie par dute la Ete di Miec, inte societàt, inte 
filosofie, te art e te culture al sarà duncje determinant. Ma propit 
par vie de só nature plui profonde, il cristianisim, ciment di ché 
societàt, al rapresente a di un ciert moment ancje un slaif pal 
procès di une evoluzion socio-economiche, par un mudament in 

sens materialist che la classe dai produtórs a son seneös di viodi- 
E in cheste societát, li che politic e spirituál si integrin e si com- 
pletin, in chel moment si palesará ancje un conflit di prioritát tra 
Papát e i detentórs dal podé temporál (imperiál o regál). 

Se intune prime fase chest conflit si opere tra Imperi e Papát, cul 
lá al mancul dal prin e cul aparí des potencis monarchichis teri- 
toriâls (massime ché francese e ché inglese) la lote si móf su di 
un altri nivel. La cuistion no je plui ché de prioritát gjerarchiche, 
cum si rive a dineä il dirit stes pe Glesie di intrometisi in cui- 
stions politichis. Intant che vie pal XIII secul si jere in presince di 
un modus vivendi cu lis monarchiis nassintis e cuant che aromai 
la lote cuintri di un Imperi intransigjent in materie des prerogati- 
vis secolárs e jere superade, intal 1294, cul avent di Bonifaci VIII 
al sclope il conflit cul re di France, Filip il Biel, su la cuistion des 
decimis e sui beneficis eclesiastics. Il re di France chés decimis e 
chei beneficis al pratint di tassá cence la autorizazion pontificäl. 
Cussi come che al pratint di podé judicá un vescul intun tribunal 
secolár. Cheste egjemonie dal podé temporál su chel spirituál e je 
contrarie al dirit canonic e ae vision gjerarchiche tradizionál che a 
calcolavin la autoritát spirituál disore di ché temporál. 


Cheste gnove vision e ven fúr di une elaborazion teoriche che si 
poie intun prin moment su di une leture dal pinsir aristotelic che 
al marche il caratar “naturál” dal “Stát” tal sens limitatif di pod& 
temporäl e intindút tant che realtát autonome rispiet al podé spiri- 
tuäl. Un pinsir strassomeát stant che i tiermins di “Stát” e di pod& 
spirituäl intal contest classic no esistin e duncje no puedin vé il 
stes significát stant che chés realtáts no vevin la stesse nature. La 
tindince ae autonomizazion dal temporál rispiet al cuarp religjós si 
concretize intal scuintri che o vin viodút tra Filip il Biel e il pape 
Bonifaci VIII. In pratiche la tesi de autonomie dal podé temporal 
rispiet a chel spirituäl, e pratint che la coesion sociál si puedi (si 
vedi di) otigní dome par mieç dal re e no de Glesie. Duncje ancje 
i clerics, sul plan juridic, a scugnaran sometisi al podé regál. O 
viodin cussi cemút che la centralizazion e la teritorializazion dal 
podé regál, il monopoli monetari e une fiscalitát simpri plui inva- 
sive de bande de monarchie nassinte, e cir legjitimazion poiantsi 

su la autoritát di une gnove teorie juridiche che e savolte di plante 
für Pordin consuetudinari. In cheste operazion i juriscj a aurissin 
ad in plen intal cjamp dal dirit roman. Ma, come che o viodarin, 
cuntune interpretazion abusive di chel mont. 


Policentrisim de Ete di Miec 


Il rapuart tra dirit consuetudinari e la complessitát de societát 
medieval al met in lùs ancje une altre particolaritát. Cun di fat, 
la struture di un dirit fondát sul ús si svilupe no dome sul plan 
“vertical” dentri di une stesse comunitát ma ancje, e massime, sul 
plan “orizontál” li che ogni popul al è judicät daür des sös usancis 
che a rispuindin a esigjencis di une specifiche identitát. Inte prime 
Ete di Miec “(...) il principi che si manifeste e che si pues osservá 
pardut, nol è chel de teritorialität ma (...) ché de ‘personalitàt dal 
dirit’, che nol vil dî che ogni persone e vedi un so dirit ma, plui 
di precîs, che ogni persone, dentri di un stes regjim politic, vie di 
Jessi scjafoiade de bande di un dirit unitari a proiezion teritoriál, 
e puarte — datir de particolaritát dal so çoc etnic — un dirit specific 
e diferenziät” (Paolo Grossi, L'ordine giuridico medievale, p. 54). 
Inte seconde Ete di Miec, ché che e ven definide sapienziál, impen 
o varìn che “Intun stes teritori, la complessitàt social che si è cre- 
ade, e domandarà formis plui elaboradis dal dirit: cussi, dongje 
dai iura propria, normis consolidadis de consuetudin o mandadis 
für intes citäts libaris, o varin il ius comune elaborät a tacá dal 
dirit roman (dut cas rielaborazion che si plee ae realtàt medieval 
in maiere plastiche) e di chel canonic.” (ibidem, p. 54). 

La struture mentàl di un mont policentric come chel medieval e 
puarte a fui il judizi ridutîf e a rispietà prin di dut la diversitàt a 
un tant che parfin inte tarde Ete di Miec, intai ricors di judizi “H 
costum feudal al jere ancjemò inlidrisát insot ancje dopo che il 
sisteme feudal al jere stat bandonát (...) In pratiche tal câs di un 
apel che al vignive di une regjon de France, il Parlament al veve 
di judicá daür dal costum local e no daür des legs francesis” (Les 
problèmes monétaires au Moyen Age, Benoît Santiano, p. 19). 
Cheste prerogative dal costum e dal lùc no je dome il risultàt des 
resistencis baronáls e des fameis nobiliärs a pet dal podé regäl, 

ma e je spie dal pés di une realtát etniche di fat. Il costum, che la 
tradizion e calcole tant che une norme superiór, al & prin di dut 
costum di un popul e, come che al scrif J.P. Canning (citát ibidem, 
p- 19) “Il costum al zuiave in chest müt la só funzion di protezion 
dai dirits dai subiets cuintri des fantasiis dal dirigjent”. 


La societât medievál e je concepide tant che un ordin gjerarchic 
e multipolär, li che ogni cuarp sociál al è indotát di une só au- 
tonomie e li che ogni ordin e grát al e viodút tant che naturál e 
necessari. A un tant che “(...) personis leadis intun mit funzionál 
a grups fuarts sul plan sociál a pratindaran di jessi dissiplinadis e 
Judicadis daür dal dirit elaborät su la fonde di chei dirits speciái...” 
(Paolo Grossi, L'ordine giuridico medievale, p. 54). 

Cun di plui bisugne contestualizà l'om e il so mút di pensá e di 
viodisi dentri di une societàt e dentri di une filosofie di vite (e di 
une filosofie tout court) che no à pareli cun chè moderne. L'om 
al à ché (al à l’assum) di realizási dentri dal so contest sociäl. La 
realizazion (in cualsisedi acezion che si vueli articola chest conce) 
no ven mai calcolade tai tiermins di passag di un ordin intun altri 
(che e sarès viodude tant che une false cressite, tant che une paro- 
die), ma realizazion parentri dal ordin li che, pe só nature proprie, 
un om al è stát “destinát” (tiermin che te mentalitât moderne al à 
cjapàt dut un altri sens). La realizazion dal om, interiôr e esteriôr, 
spirituäl e temporàl, e je calcolade pussibile dome intal rispiet di 
une division dai rûi tradizionái. Chest ordin si manten ancje cu la 
vignude di gnúfs subiets sociài e cu la creazion di citàts libaris e 
di borcs gnúfs. 

La concuiste di spazis di autonomie e di libertát, là di là des ten- 
sions e des lotis naturáls, si devualzeve te suaze e tal rispiet des 
gjerarchiis tradizionáls. Se e cuant che i conflits si son manifestáts 
- e si son manifestàts cuant che si è rot l’ecuilibri che al fondave 
la societát, ven a stái cuant che il cens al A tacát a sostituísi ae gje- 
rarchie tradizionál par imponi une gnove division sociál — al jere 
par afermá lis prerogativis detadis dal costum, par torná a afermá 
chei dirits naturái che la evoluzion storiche, la gnove organizazion 
dal podé, a jerin daúr a gjavá vie. 

Nol e tant il sierf a ribelási par deventá un contadin libar. 

Al e il contadin libar, cu la só tiere aloidál ma ruvinát dai debits 
par colpe dal fisc e dai usurárs, che al tache a ribelási in manie- 
re violente. Al € cuant che la politiche regâl no determine plui 
la justizie sociál ma, deventade tiraniche, e rispuint in maniere 
autoritarie aes esigjencis di une economie di marcját e aes sós 
regulis. Al e li che a scloparan i riviei e i maçalizis plui sanganós. 
In particolár a tacä dal XIV secul, e ancjemö par secui, la Europe 
e deventarä un teatri permanent di rivoltis fiscäls, urbanis e conta- 
dinis, che a cjaparan, daúr dal moment, origjins e formis diferen- 
tis. O varin cussi, in chei timps, rivoltis corporativis, regjonalistis, 
antinobiliárs o cjapitaneadis dai nobii stes cuintri di chel procés e 
di chés causis che a puartaran ae nassite dal... Stát. 

Pai oms de Ete di Miec la istituzionalizazion di un podé centralizát 
al jere inconcepibil e incomprensibil, cussi che nol jere concepibil 
il lavór tant che imprest dal profit, dal lavór funzionál al profit. 
Lom al jere viodút tant che part di une coletivitát, dut il contrari de 
concezion individualiste moderne che e viót l'om isolät dentri di 
une coletivität intindude tant che some matematiche di individuis 
disseparäts. Te Ete di Miec l'om al vif in societàt (e no semplice- 
mentri te societät), al lavore in contescj associatifs, al è insuazát in 
corporazions che lu formin, lu judin e lu protezin. La opare e je va- 
lutade sul plan cualitatif e no su chel cuantitatif. E, cun di plui, lis 
corporazions di mistir no an dome une funzion protetive e solidäl 
ma ancje un valór religjós, o disarès cuasi misteric, dongje che so- 
cial. E rispiet ae solidarietát, no si trate di ché caritát estemporanie 
che o sin usáts a viodi in di di vué, ma di un fat normál, organic, 
fintremai previodút dai statúts des corporazions. 

Chestis formis associativis a jerin la fonde des realtáts lavorativis 
de Ete di Miec in dute la Europe. 

In Friül (viót in Storia della societä friulana. Il Medioevo, par cure 
di Paolo Cammarosano, p. 405) “(...) il valôr fondamentál in chel 
gjenar di esperience associative e solidaristiche che e garantive in 
vite une forme di assistence intai moments di dificoltát — massime 
cuant che lis fuarcis dal artesan a levin al mancul par vie de ma- 
latie o de vecjaie — e e sodisfave la dibisugne, no mancul sintude, di 
Jessi ricuardäts vie pai agns e di sigurási pe eternitát il favor divin, 
al ven fúr in maniere evidente dai testaments. Dai testaments si 

viôt che i lór autôrs a partignivin a plui fradaiis, dongje di ché dal 
lör mistîr, dutis leadis al oblic — vincolát di lassits specifics — di ce- 
lebrá in perpetuitát messis di sufragji. Si trate di une constatazion 
che e permet di confermá in maniere indirete che dutis lis fradaiis, 
ancje ches di ‘mistîr,’ a jerin in realtät libaris associazions che si 
indreçavin a dute la popolazion e che, cun di plui, a vevin intes lör 
filis une grande percentuál di artesans di mistirs diferents”. 

La associazion di mistír, e á tant che funzion ché di conserva e di 
trasmeti i “segrets” de profession ai siei associáts, dongje di dáur 
protezion. Il zovin di buteghe nol e il “salariát” dal mont moderni, 
ma al è un aprendist afidat a di un mestri par impará il mistír. Il 
“lavôr di mestri” che al sarà tignút di meti adun al è chel che, fat 
denant de fradaie, lu consacrará mestri artesan dantii cussi la pussi- 
bilitát e la autoritát di esercitá il mistír. No si trate dome di un pro- 
cediment tecnic o dome di un esam di abilitazion, ma di une proce- 
dure complesse che e à tant che assum, si l'insegnament di une art 
e di un mistír, ma ancje e soredut, par miec di chel, di un percors 
iniziatic, di un insegnament dut intun esoteric, sociál e professionál. 
Nuie diferent di ducj chei altris procés che a án tant che assum la 
realizazion dal se, il svilup de persone intal sens plui alt dal tiermin. 


Secul XIV 


Il secul XIV al € chel che al segne la crisi des dös autoritáts dal 
mont medievál: la autoritát di un Imperi presint aromai dome intai 
principáts gjermanics e intai teritoris dal Nord de Italie e la auto- 
ritât spirituál che intai siei confronts lis dós potencis emergjentis, 
France e Ingletiere, a rivendichin plene autonomie e a refudin 
interferencis cu lis lór sieltis politichis, 

Chel secul, di fat, al segne, cun chel seguitif, il svilup prepotent dai 
Státs monarchics e la plene sovranitát a pet dal imperadór e a pet 
de autoritát spirituál. Al e il secul li che la crisi dal Papát cu lis sós 
contradizions internis, a provocaran, prime la presonie avignonese 
(1205 — 1377) che e segne la dipendence dal pape de bande de mo- 
narchie francese e, daspò de muart di Gregori XI (1377), il schisme 
tra i gardenái francés e chei filoromans. I prins a elein l’antipape 
Clement VII, intant che i gardenái filoromans a eleievin Urban VI. 

Ma la crisi e puarte ancje conflits dentri des monarchiis, par vie 
che il procés di modernizazion causát de istituzion statál, al met 
in crisi il rapuart vassalic tra re e nobiltát e duncje il rúl stes de 
nobiltát. Di li indenant la nobiltát e sara calcolade tant che une 
fuarce centrifughe incompatibile cul Stát moderni. 

In chest procés di trasformazion politiche a vegnin metudis in vore 
diviersis riformis e riflessions teorichis. Par esempli la teorie dai 
“doi cuarps dal re”, li che la só persone e je diferenziade de Corone. 
“La emergjence de idee di dirit regalian (regalia) e jude a fá nassi 
ché di autorität publiche distintive dal so titolät (...), sovranität che 
no parten ae persone dal re ma ae Corone (...) [e je] ae origjin de 
idee di continuitát dal Stat”. (Les problemes monétaires au Moyen 
Age, Benoît Santiano, p. 23). 


Il procès di centralizazion dal podé e, specularmentri, chel de 
disgregazion de struture feudal e de societàt medieval in gjenar 
al provocará, intal XIV secul francés, la reazion de nobiltàt cu la 
creazion des leis che a laran, dut intun, inte direzion di une riven- 
dicazion dal rispiet de struture gjerarchiche, di une bande, e des 
autonomiis teritoriäls, di ché altre, 

“Lis leis si formin in dut il país, massime su di une base regjonäl 
(Borgogne, Champagne, Forez, Artois) (...) preludi di une confe- 
derazion gjeneral che si formarà intal Novembar dal 1314” (Les 
problèmes monétaires au Moyen Age, Benoît Santiano, p. 104). A 
cheste confederazion no parteciparan la Bretagne, la Normandie, 
la Alvernie e il Lenghedoc. Luís X, par boná chestis “sensibilitáts 
regjonáls” al pensará ben di concedi lis “Cjartis provinciäls”. 

In chest sens e je interessante la “cuistion flamande”. 

Cuasi dute la contee di Flandrie e fäs part dal ream di France. 

Ma i flamants no sopuartin masse la presince e i intervents dai 
agjents de monarchie francese, a un tant che il popul picul, i la- 
voradórs e lis associazions dai mistirs sustignudis dal cont Guy de 
Dompierre si ribelin. Ce che a vuelin al è ché di otigní la indipen- 
dence. Cussi, ai 18 di Mai dal 1302 a Bruges, i francés a vegnin 
massacráts (Matines brugeoises). Ai 11 di Lui dal 1302, i fants 
flamants a batin la cavalarie francese. Ma, par fini, a saran i fla- 
mants a patí une dure disfate e a scugni firmá intal 1304 un tratát 

umiliant (il tratât di Athis-sur-Orge). La vuere dut cás si perenize ! 
un tant che si passe di une economie di pâs a di une economie d 
vuere (1335 — 1345) une situazion che e justifiche lis impuestis ( 
une fiscalitât simpri plui opressive, une fiscalität permanente, chi 
e restarà ancje finide la vuere. 


Il passag dal ordin antic a chel gnüf al puartara, inte France dal XTY 
secul, a di une serie di rivoltis popolárs che no án però chel carata 
di rivendicazion in sens progressif come in di di vué. Ven a stái che 
no an un caratar rivoluzionari, ma a denotin une reazion cuintri de 
pierdite di dirits che a jerin garantits dal costum e de tradizion. 


Lis riformis a tocjin il Parlament (la só funzion), Pesercit e, come 
che o vin viodút, il fisc, 

Intal secul XIV al è in Ingletiere plui che no in France che si rin- 
fuartissin e si precisin lis istituzions di un Stat centralizát: Cancela- 
rie, Scachir (che si divit in Tesaur e Cjamare dai Conts), Parlament 
Il Parlament al à la funzion sedi di cort di justizie che di “conse: 
dal ream” e si podarès dí che al funzione tant che une sorte di 
“cuintripodé”. 

Dut câs, sedi in Ingletiere che in France, lis baroniis a resistin al 
procès di centralizazion. Dome che, al contrari de France, in Ingle- 
triere no esistin i grancj feuts. Lis aministrazions de justizic e de 
finance sul teritori a son assegnadis al sheriff che al pues intervi- 
gni pardut für che intal Palatinât (che nol dipent de justizie regäl) 
e intes zonis ad ór de Scozie e dal Gales. In France cheste funzion 
e je afidade al balif. 

La centralizazion dal pode, la trasformazion de funzion regal, Pa- 
parí de monarchie, la crisi dai rapuarts vassalics, intune peraule 
la crisi dal sisteme “feudál” e Pavent dal Stát e puartarà inevitabil- 
mentri a chés trasformazions che o vin za citát prime, ven a stäi 
aes riformis dai struments dal pode. 

Un di chescj al sarà l’esercit. 

Cun di fat il re al rive a obleá i proprietaris di tieris cuntune ren- 
dite di plui di 40 liris a prestá servizi militár intant che i nobii a 
podevin evitàlu paiant une “endenture” (sorte di tasse di vuere) e 
cirí un volontari al lór puest. 

Il “Statút di Winchester” dal 1285 al dave la facoltät al re di bandi 
une clamade massive ma cuntune selezion dai efetifs. La preference 
e leve ai montanárs inglés e ai arcirs dal Gales. Preference che e 
influis su la tecniche militár: introduzion di une arme micidiäl, il 
long bow galés, un arc cuntune fuarce di penetrazion straordenarie. 


Ancje in France la decjadence dal leam feudal e sburte la monar- 
chie a adotá une riforme militâr che e introdús reclutis volontariis 
cun letare di clamade e cu la codificazion di un esercit “par con- 
trat”. Di une bande o vin miliziis di arcirs e di balestrirs reclutáts 
intai comuns (dai 18 ai 60 agns) e di ché altre, compagniis di 
mercenaris. Lis compagniis di mercenaris, di li indenant a saran 
une costante, e no dome te Vuere dai Cent Agns e intai esercits 
di France e di Ingletiere, ma in dutis lis vueris che si fasaran in 
Europe. Un moment epocál che al puartarà un dopli probleme: un 
sisteme fiscál permanent cuntune pression simpri plui pesante, e 
di ché altre bande la dificoltät di contigni lis trupis une volte finít 
il conflit. Cussi e sarà la popolazion civil che e varà di sopuartä 
esazions de bande dal podé monarchic, robariis e prevaricazions 
di ogni sorte de bande di trupis sbandadis. 

Sul plan istituzionál o vin un Parlament dividút in tré cjamaris: la 
Grande Cjamare, formade di 15 clerics e 15 laics, la Cjamare des 
Inchiestis (24 clerics e 16 laics) e la Cjamare des Richiestis (5 cle- 
rics e 3 laics), I membris dal Parlament, li che l'element borghés 
si palese simpri di plui, a vegnin aromai reclutáts par cooptazion 
e simpri di plui professioniscj de politiche. Dongje dal Parlament, 
o vin la Cjamare dai Conts. Intant che il Parlament si precise tant 
che machine statuál, la Cjamare dai Conts e à dome une funzion 
aministrative. 


Il Cuatricent 


Il Rinassiment al rapresente un pont di riferiment fondamentäl, 
une vere rivoluzion pe interpretazion de realtát e pal compari di 
une gnove vision dal mont. 

Cun di fat a tacá de fin dal Tresinte e fintremai ae fin dal Cinc- 
cent ľom al mude di plante für il pinsir sul plan politic, social e 

economic, ma ancje su chel artistic e filosofic. Al è li che a vegnin 
butadis lis fondis des siencis empirichis. 

Nassüt in Italie, chest moviment si sparnice daurman in dute la 
Europe e lu fás in doi timps: sot forme di Umanisim massime tal 
XV secul li che al centri dal univiers al ven metút Pom e si svilupe 
tal Cinccent cul non di Rinassiment. 


La culture umanistiche e je un prodot de gnove aristocrazie urba- 
ne che e nas in Italie centrál e setentrionál tant che consecuence 
dal svilup dal marcját e de finance par opare di une borghesie 
dinamiche che e veve trasformát lis fondis stessis de societát cul 
passaç de economie sierade de Ete di Mieç a di une economie 
vierte. Lumanesim al segne ancje il moment dal superament des 
istituzions universalistichis medieváls rapresentadis dal Imperi e 
dal Papát e lavent dai gnúfs protagoniscj politics che a saran i 
grancj reams (massime la France, la Ingletiere e la Spagne) e des 
libaris republichis comunáls in Italie. Chestis ultimis si trasforma- 
ran in curt in oligarchiis (Vignesie, Gjenue, Florence) o in signoriis 
(Milan cui Visconti, Ferare cui Este, Verone cui Della Scala che a 
cjapin pít tor de fin dal XIII secul e Mantue cui Gonzaga inte pri- 
me metát dal XIV secul). 


Une des carateristichis dal pinsir umanistic rinassimentäl al e il 
torná aes lidrís de civiltát, ven a stái al mont classic cu la riscu- 
vierte dai filosofs de antichitát, massime di Platon e di Aristotile. 
Ché part de gnove inteletualitát, al contrari di ché medievál, e 
propon la concezion di un om che al staze se stes e la nature par 
miec de reson vierzint cussi la puarte ae sience positive. Ma une 
altre part e cirarà te savince antighe lis fondis par ricolegá Pom cu 
la tradizion de philosophia perennis. 


Identitáts 
La evoluzion viers di une forme statuál centralizade e il lá al man- 
cul dai spazis di autonomie dai teritoris vassalics, si sbrocarà in 


tensions anticentralistis cul risultát che la nobiltát signoriál e i 
popui di chei teritoris a finissin par ribeläsi. 

Al scrif J. Kerhervé (in La naissance de l'État moderne, p. 199) 
“La impuartance de tiere te cussience identitarie a ‘nt proibis ogni 
captazion de bande di un cualchi forest, ogni alienazion o an- 
cje ogni spartizion de bande dal princip stes, e chest al sclaris la 
metude sot scac dai tentatifs di confische de Bretagne de bande 
di Carli V intal 1378, o la oposizion dai bearnés al tratät di Tolo- 
se (1390) che Flebus al veve consegnät al re di France. Il princip 
che tal moment dal so insedament al zurave di rispietá costums 
e libertáts, nol è il proprietari di ché tiere, al è dome il depositari 
di un ben, garanzie de s6 potence, che al à di trasmeti intat al so 
sucesór, un ben che in Bretagne i siei subiets a an di judä a difin- 
di cu la lör vite (...). Ancje la lenghe e conte, ancje se no pues jessi 
il criteri fondamentál de coesion nazionál in chei timps li che la 
diversitàt linguistiche e jere la regule. (...) Par chel che al inten dai 
flamants, chescj a otegnin dal lôr cont Jean sans Peur [Zuan cence 
Pôre] la creazion di un consei di Flandre che intal paîs ‘flamin- 
gant’ si cjate a Audenarde e po dopo a Gand [Gent], li che si dopre 
la lenghe nazionál, diferent de Cjamare dai Conts di Lille, li che si 
dopre il francés (1405 — 1409)”. 

La storie e mostre che cuant che une determinade dinastie prin- 
cipescje si instale intun teritori, cheste si identifiche intai ús, spe- 
cificitàt e lenghe di chel puest. Lis specificitàts etnichis si palesin 
propit inte fase li che lis fuarcis in cjamp a tindin a fà dispari lis 
identitàts, intal sens che la realtàt identitarie, prime che si lescjin i 
procès di formazion statàl, a jerin vivûts tant che un fat naturàl e 
incontestabil cussì come che a jerin naturâls lis normis consuetu- 
dinariis. E il princip dal lùc si adatave, al cjapave sù e al difendeve 
chei caratars come che al jere te sò funzion. 

“AI storic il compit di mostrà che la osmosi tra la tiere, il popul e 
il princip e garantis il mantigniment des specificitàts regjonáls, o 
ancje nazionáls, e e evite la invasion di un podé regál che a voltis 
si identifiche cu la tiranie” (La naissance de l'État moderne, Jean 
Kerhervé, p. 201), 

E ancjemö “(...) il princip che al incjarne l'interès dal so popul e che 
al esist dome in gracie di lui, al aparis tant che la colone di une 
costruzion politiche che no varès podüt concretizàsi cence di lui 
ma che intune cierte maniere lu supere. 

Al è par chest che la disparizion di une dinastie di princips e ra- 
presente un passag dificil di negoziá, a un tant che lis costruzions 
artificiáls (Stats anzevins, burghignons, di Armagnac...) no sore- 
vivin. Al sucét, al contrari, che la cussience identitarie, rinfuar- 
cide par mieç dal princip, e persisti in maniere durevole, in dut o 
in part dal spazi ocupät dal principät (viöt Pais Bas burghignon)” 
(ibidem, p. 201). Cundut che lis istituzions statuáls si rinfuarcissin, 
cundut dai procés di vualivament dal teritori sot de machine statál 
che, vie pai secui, a án puartát ae forme dal Stát moderni, sot vie 
a restin lis olmis dai popui che a vivin parentri di chei Státs e che 
la machine statál no rive a scancelá. 


XVI secul: la Riforme 


Luniversalisim medieval al reste ancjemö presint intal XVI secul 
parentri dal Sacri Roman Imperi e sul plan spirituál inte autoritát 
dal pape. I vanzums di chestis autoritäts che si cjatin intai teritoris 
gjermanics e in Italie, a vignaran sacodáts di plante fúr cu la Rifor- 
me protestante luterane e calviniste che a metin in crisi lis fondis 
dal podé spirituäl de Glesie Romane, a rinfuarcissin la autonomie 
des citáts e des signoriis e a dan, intune maniere direte o indirete, 
la brivade a di une concezion e a di une interpretazion dal lavór e 
de economie ancjemö dal dut inedite, 

La cause dai conflits sociái, sclopâts intal secul precedent, e jere 
leade ai mudaments e ae crisi de societât medievál e dai rapuarts 
che cheste societát e compuartave. 1 conflits seguitifs o chei leáts 
ae Riforme a tocjin invezit, prime di dut e intun prin moment, i 
rapuarts tra podé spirituäl e podé politic. La Riforme e rivoluzio- 
narà la concezion stesse dal lavór, de economie, la interpretazion 
de ricjece e il rapuart tra religjon e societät. Cun di plui, a tacá dal 
1520 si invie une serie di vueris di religion ma che a án, sotvie, 
motivazions di nature politiche. Il moviment de Riforme al lescja- 
rà, di fat, un procès epocäl che al larà a concludisi tal 1648 cu la 
pás di Westfalie intune Europe gnove fate di Státs indipendents e 
cun tiermins ben definits e li che i lör rapuarts a son regoläts dai 
prins sbegags di dirit internazionál (principis di sovranitát e di no 
ingjerence tai afárs internis). 

Lis trasformazions economichis che a vevin mudát la societát me- 
dievál a tacá dal XIII secul e lis consecuentis tensions massime 
intai secui XIV e XV, a vevin puartát a di une serie di mudaments 
ancje inte gjestion dal podé e ae aparizion di gnovis figuris istitu- 
zionáls. Laspiet e il rül de nobiltät a saran aromai stramudáts di 
plante für. Une part de caste nobiliär (ché che e veve savút adatási 
al gnúf ordin economic) no je plui une semplice afidatarie de tiere 
ma, dutun cu la classe dai contadins inricjits, e jentre tal zúc clas- 
sist cu la vieste gnove dal latifondist. La nobiltát piçule e grande, 
ché part che no veve pierdút dal dut funzion e ricjecis, liberade di 
chel rapuart vassalic che in passát le leave al so re o al so princip, 
si cjariave di gnovis funzions, ven a stái e dave il so contribút, 
daúr de só esperience, aes istituzions de machine statál sul plan 
aministratif e militár. 

Contribút indispensabil a di une machine simpri plui afamade di 
risorsis monetariis, necessariis par contrastá une ferade di rivoltis 
che a segnaran la storie europeane a tacá dal XIII secul e fintre- 
mai al XVII e ancje plui inlà. Il caratar di chestis rivoltis al jere di 
nature restaurative (plui che rivendicative). Al vál a dí che ce che si 
domandave al jere che si tornassin indaúr chei dirits che la evolu- 
zion economiche e politiche e veve scancelát in maniere suretizie. 
Cu la complicitát di ché nobiltät che cul metisi al servizi dal gnúf 
ordin sociál e economic e veve tradit la só funzion primarie. 


Intal XVI secul in Gjermanie, sot dal sburt de Riforme, la classe 
dai contadins si ribele parce che “Lis cundizions economichis (...) 
a jerin daúr a mudá par vie dal svilup de economie di marcját. 
Par otigni risorsis economichis plui grandis, lis signoriis feudáls 
a cirivin di mudá in proprietät privade i boscs e lis tieris pustotis 
che inte Ete di Miec a jerin dopradis in comun dai contadins, pal 
pascul, pal len, pe cjace. I siórs a vevin ancje interes a fási paiá 
in monede lis variis formis di servizis e lis tassis, prime paiadis 
in nature, che a pesavin sui contadins. Par podé paiä i nivei e lis 
tassis, i contadins a scugnivin dispès indebitàsi e finî sotans dai 
marcjadants e dai usurárs de citát (...) intal 1524, i contadins a 
tacarin a organizási in forme militar e a assaltà i convents e i 
cjistiei dai nobii. Lis lór rivendicazions a saran metudis in forme 

scrite e publicadis, tra laltri, intai ‘Dodis articui dai contadins di 
Suabie’ stampát a Ulm (intal Fevrär dal 1525). In part si doman- 
dave di torná a stabilî i dirits comuns antics dai borcs su la cjace, 
la pescje, il len e il pascul, In part si domandavin dirits gnúfs: 
abolizion de servitút de glebe, une regolazion plui juste des tassis, 
sopression de pene di muart” (Martin Lutero, 1483 — 1546, Mario 
Miegge, p.69-70). 

Lotis che no vevin un caratar classist e esclusivementri setoriál, 
calcolant che lis ribelions contadinis a vevin dispes la poie di 
setórs citadins — associazions di artesans e di minadórs par esem- 
pli — ma ancje di ché picule nobiltát che no si ricognosseve in chel 
mont che al jere daúr a nassi, sedi pai valórs che al burive fúr, 
sedi pal procés di margjinalizazion che chel mont ur procurave. 
Une nobiltát si le viodarä des voltis a cjäf di bandis contadinis e 
di miliziis citadinis. 


Al contrari di ce che al sucedeve te Europe ocidentál li che la evo- 
luzion statuäl di realtáts tant che la France e la Ingletiere si cjate 
intune fase une vore avanzade, la Europe orientál e je insuazade 
in ce che al reste dal Sacri Roman Imperi. Ma i principâts todescs a 
tindin simpri di plui a costituisi in forme statál, dotantsi di regulis 
di sucession, di une cancelarie, di un consei, che al jere dominát 
simpri di plui di une classe di juriscj, e di un organisim rapresen- 
tatif, la diete (Stande), li che a son presints nobiltát, Glesie e citats. 
Si à di calcolá che la rapresentazion teritoriál e à ancjemö une na- 
ture medievál, ven a stái cence continuitât e omogjenitát: dentri di 
un teritori determinát si puedin cjatä comunitäts che a dipendin in 
manicre drete dal imperadór. 

Dut cás, il procés inte direzion di une trasformazion statuál des 
signoriis todescjis al è aromai inviât e la rivoluzion luterane no 
fasarà nuie altri che acelerálu. 

Ancje se sul imprin la bataie di Martin Lutér e à un assum e un 
caratar di riforme teologjiche e morál, lis tesis dal munic todesc a 
varan daurman un impat sul plan politic. La só critiche e tocje la 
vite dai oms di Glesie, lis decimis e la vendite des indulgjencis. Lis 
sôs tesis a án tant che obietif chel di sdrumä i “trê múrs romans” 
che a son: 1) la separazion tra laics e clerics, 2) il monopoli dal 

clericát inte interpretazion des sacris scrituris, 3) la superioritát 
dal pape rispiet al Concili. E Lutér, par sdrumá chescj tré múrs, al 
clame propit la nobiltät todescje. 

Al scrif Maurice Daumas intal so cors intitulât “Les affrontements 
religieux en Europe du début du XVI siècle au milieu du XVII 
siècle” (test in rét, p. 7) “Lutér al racuei ducj chei che in Gjerma- 
nie si sintin dispreseáts dai talians, umiliäts dal fisc pontificäl, 
cussi come che al tire dongje une part de piçule nobiltát fondiarie 
impuaride par colpe dal capitalisim mercantil e di chel industriál 
che a son daür a nassi, pigule nobiltát che si móf e che si da dongje 
sot de só bandiere (...)”. 

La picule nobiltät, in particolär la nobiltát vueriere, e paidis un 
declassament sociäl par vie dal rinfuarcisi dai principáts teritoriäi, 
di man in man che si svilupe la borghesie citadine e che l’esercit al 
mude sul plan de composizion, des strategjiis e dai armaments (cu 
la introduzion des armis a fúc). Ve alore che cheste nobiltát e viót 
tal luteranisim un mút par riscatási. Cun di fat e viót intal procés 
di secolarizazion de societát che la dotrine luterane e esplicitave, 
la pussibilität di torná a vé chés tieris che a jerin coladis tes mans 
de Glesie. “Intal 1522, la piçule nobiltát de Renanie Setentrionál e 
in ché di Mieg, cun a cjäf Ulrich von Hutten, e calcolà che al jere 
vignüt il moment di butási sui bens de Glesie daür des ideis lutera- 
nis” (ibidem, p. 13). La motivazion, come che si viót e je ambigue, 
dut intun “reazionarie” e “progressive”. 

Ché nobiltät e calcole duncje il luteranisim tant che un miec par 
contrastá il declassament che e je daúr a subí. Stesse robe pai 
contadins che a patissin la framentazion des proprietáts, l'indebi- 
tament, la pierdite dai dirits consuetudinaris rimplagäts cul dirit 
roman che al favoris lis signoriis e i siórs. 

Al contrari di altris riformadórs tant che Calvin o Zwingli, Lutér, 
dopo di vé bandonát la idee di une Glesie fondade su la autonomie 
des parochiis sul plan religjós, al met intes mans dal princip il jus 
reformandi, ven a stäi la autoritát su la Landerkirche, la Glesie 
teritoriál, fasint cussi dal princip une sorte di vescul, Notbischof, 
un vescul assistent. 

In altris peraulis la politiche e ven metude disore dal fat religjós. 
Un savoltament complet de gjerarchie tradizionäl. 

Al scrif J. Berenger (citât inte stesse opare, p. 23) “H prin ordin, il 
clericät catolic, al dispari de societät [gjermaniche] rimplagät dai 
pastòrs, pigui funzionaris istruíts e misars cun tant di famee su lis 
spalis e controláts dal concistori e dal soreintendent, vuardians 
dal ordin morál e de buine dotrine”. 

Il model luteran, politic e religjös, al sarà chel de Sassonie, imität 
ancje di chei altris Principáts. Ali, la legjislazion eclesiastiche e 
jere elaborade dal podé politic. Cheste legjislazion e regolave la 
liturgjie intai detais plui minúts. Ogni parochie e vignive visitade 
e controlade sul plan de aministrazion economiche e su chel litur- 
gjic intant che si sieravin i convents e intant che i predis catolics a 
jerin revocáts e i bens de Glesie secolarizáts. 

Une buine part di chei bens a laran a fini tes cassis publichis. 
Múntzer al contestave cheste aleance tra Riforme e princips, ma e 
sará propit chest acuardi che al permetarà ae rivoluzion luterane 
di rivà a bon. 

Cun chest instreçament tra politiche e religjon riformade, i pastórs 
a deventaran “funzionaris dal princip. Lutér al insegne il rispiet 
assolüt pes autoritáts civils. Predicjant la sotanance al podé sta- 
bilit, i pastörs a contribuissin a rinfuarci e a stabilizá i Státs teri- 
toriäi” (ibidem, p. 24). 

La pás di Auguste (Augsburg) dal 1555, e stabilive il principi “cuius 
regio eius religio”, ven a stái che il princip al indetave la religjon 
intal so teritori (o luterans o catolics), ma in cheste division a jerin 
státs dismenteáts i calviniscj. Il principi al restarà in vigör fin ae 
pás di Westfalie dal 1648. 

“La pás di Auguste [Augsburg] (1555) al e il trionf de politiche su 
la religjon, sedi par vie che e somet la autoritát de Glesie a di un 
acuardi politic, sedi parcè che e deve al acuardi politic prioritàt su 
lis conciliazions dogmatichis”, (ibidem, p. 32 — 33), 

Il test al stabilive par altri une coesistence tra dós confessions, la 
catoliche e la luterane, intai principáts (che a jerin plui di 390) e 
tes citáts libaris. Su la fonde di chel acuardi, nissun Principát dal 
Imperi al podeve atacá un altri Principât cun pretescj religjôs e 
nissun nol podeve obleá un princip a cambiá confession religjose. 
“Cu la pás di Augsburg, il Sacri Roman Imperi al mudave di aspiet. 
A di une struture politiche che si fondave su la unitát religjose si 

veve cum un mosaic di Stats catolics e luterans, li che chescj ul- 
tins a ocupavin il spazi plui grant”. (ibidem, p. 33). 

LImperi al finive cussi di vé une conotazion sacrál parcè che, par 
colpe de multiconfessionalitât, nol podeve plui vê vocazion uni- 
versäl di difese de cristianität. Par vie che la cristianitát no jere 
plui unitarie. LImperi si cjatà duncje indebolît a pet dai singui 
Principäts che al contrari si infuartivin. 

“Chescj [Stats] a jerin aromai responsabii des cuestions religjosis 
e eclesiastichis, une evoluzion che e jere scomençade fintremai 
dal 1550 intai Státs evangjelics, ma che e cjapave dentri cumö 
ancje i Stäts catolics. Se la idee imperiäl (...) e reste ben vive fin 
dal XVII secul, pidimancul in Gjermanie la crevadure sul plan 
religjós si slargje in maniere progressive — cuntun fenomen che 
i storics todescs a clamin 'confessionalizazion' e che e puarte sul 
imprin dal XVII secul ae aparizion di doi blocs pronts a frontäsi”. 
(ibidem, p. 34). 

La singolaritát dai País Bas e je che li la vuere di religjon e veve 
une altre carateristiche: e je la prime vuere di indipendence. 

Lis 17 provinciis che a formavin chel teritori a jerin calcoladis tant 
che une part fondamentäl dal Imperi di Carli V, une part distinte, 
sot de protezion dal imperadór, cuntune legjislazion proprie e cun 
tribunái autonoms. Intal 1575 la Olande e la Zelande si metin adun 
par crea l’embrion di un Stat cuntune só struture aministrative e 
finanziarie. 

Intes provinciis unidis “La Glesie riformade — cence jessi une Gle- 
sie di Stát, come che al jere l'anglicanisim in Ingletiere — e à dut 
cás une posizion privilegjade. I pastórs a son stipendiáts dal Stát, 
i sinodis no puedin riunisi cence la autorizazion des Provinciis. 
La Glesie riformade e je calcolade tant che une istituzion publiche 
che e sigure la coesion social (...) [Dopo dal 1625 o vin] (...) un plu- 
ralisim religjós (...). Lis minorancis religjosis (catolics, luterans, 
menoníts anabatiscj, socinians, ebreus) a beneficiin di une cierte 
libertät di cult e di insegnament. Fatörs diviers a clarissin cheste 
situazion strane, uniche in Europe: il pês dai imperatifs economi- 
cs, il sucès des ideis erastianis, il progrès de laicizazion dal Stät [al 
puarte a considerä] che [la cause de] unität de nazion e à di jessi 
cirude für dal cjamp religjós”. (ibidem, p. 98). 

Confessionalizazion 


Intai país gjermanics — sedi chei di confession protestante che di 
confession catoliche — il gnúf clericát al ven doprät par rinfuarci la 
autoritát dal Stát. In chescj principáts lis istituzions si indotin di ra- 
presentants eclesiastics che a vegnin für di fameis in cressite sociäl 
e economiche e duncje politiche. 

“I Wittelsbach di Baviere e i Hohenzollern dal Brandenburghés a an 
doprät il catolicisim, i prins, il protestantesim, i seconts, cun ché di 
meti impins regjims assolutiscj. Une convergjence profonde e unis 
lis trê confessions [calvinisim, luteranisim e catolicisim] intal lôr ra- 
puart cu la costruzion dal Stát moderni. Lis monarchiis impegnadis 
intal procès di svilup de aministrazion, de centralizazion dal teritori 
e tal sotanament dai individuis (Wanegffelen al fevele di acultura- 
zion), a an cjatát un jutori preziôs intal insuazament spirituál dai 
lör subiets par mieç di une Glesie monopoliste” (Maurice Daumas, 
tirät für dal cors intitulát “Les affrontements religieux en Europe du 
début du XVI siècle au milieu du XVII siècle, p. 92, test in rêt). 


Intal XVI secul la Gjermanie imperiál e jere dividude in principáts 
laics e eclesiáls, dongje de presince di citáts libaris. I rapresentants 
dai principáts si riunivin inte Diete imperiál e siet di lór — i grancj 
eletórs — a eleievin l’imperadôr. Al è in chel secul che si svilupe in 
Gjermanie une fuarte critiche cuintri dal podé temporäl dal Papät. 
Critiche che e veve motivazions di caratar morál e politic, ma ancje 
economic. In chel contest e tal sotaná i individuis, sul plan teologjic 
il moviment riformist al leve in cunvigne cu lis critichis cuintri di 
une Glesie romane dispendiose e imorál, li che e imperave la simo- 
nie e i interés di ordin mondan. 

Dut cás, intun prin moment, la critiche di Lutér e tache cun con- 
siderazions di caratar dotrinari: i argoments tratáts a son chei de 
infalibilitât dal pape e il so monopoli pe interpretazion des sacris 
scrituris. Par Lutér l’unic criteri di veretät a son lis sacris scrituris e 
chestis a puedin jessi interpretadis diretementri dal fedél. Il Papât 
e je dome une istituzion umane e duncje no pues vé autoritát sul 
plan spirituál. Pal cristian al esist dome un sorestant, e chest al 
pues jessi dome il Crist e no il pape. Ducj i fedei a son duncje sa- 

cerdots dal moment che a son stâts consacrâts cul batisim. Par fini, 
Lutér al considere che i sacraments a son dome tré: il batisim, la 
eucaristie e la penitince e ce che al conte e je la fede e no lis oparis, 
stant che “lis oparis no son nuie denant di Diu", 

“Un cristian al e un om libar che al sta sore di dutis lis robis e nol 
è sot di nissun. Un cristian al è servidór volenterós di dutis lis robis 
e al e sot di ducj”. 

Ma dongje de critiche teologjiche si traviót la influence de filosofie 
umanistiche che e comparis propit in chel secul e che e viót la só 
espression plui alte intal filosof Erasmus di Rotterdam. 

Lumanisim al met al centri dal mont lom, un om paron dal so de- 
stin. E se lom pai umaniscj al è paron dal so destin in Tiere, par 
Jean Calvin, chel altri rapresentant de rivoluzion riformiste, l’om al 
è predestinát in chel altri mont o ae danazion o ae salvece eterne. 
In maniere paradossál, propit par vie di chest so destin, l'om nol 
pues jessi sotan o dipendi dal intervent di une caste sacerdotál in 
Tiere. In cheste Tiere duncje l'om al è libar e, par vie di cheste só 
libertát, al e libar interprete des scrituris, sacerdot di se stes. 

Il moviment riformist, che si svilupe massime intai teritoris dal 
Imperi, intes citáts libaris de Svuizare, intal nord de Europe e intai 
teritoris di Soreli Jevát, al rivendiche prin di dut la libertát dal om 
sul plan religjós e civil cuintri de Glesie romane e cuintri di chel 
Imperi che al e leát al pape. Citáts tant che Gjinevre, Zuric o Basi- 
lee, nazions tant che la Scozie o i País Bas (lis Provinciis Unidis) a 
tachin a dá cuintri a ches fuarcis, a chei reams (al è il cas de Scozie 
cuintri de monarchie inglese) o cuintri dal Imperi (al e il cás de 
Olande) o cuintri dal Papät, che a fasin di roste al spanisi des “li- 
bertáts individuáls”, al svilup di une economie liberál e dal marcját 
e ae creazion des fondis di chel che al sara il Stát. 

E, in dut chest, la Riforme e rapresente sul plan ideologjic une fuar- 
ce morál e religjose che si móf juste in ché direzion. 

Sot di un altri aspiet, il XVI secul al e ancje il secul li che al va inde- 
nant il procés di statualizazion cu la formazion di signoriis teritoriáls 
e cul consolidament dai reams, procés che si concludara tal secul 
seguitif ancje sul plan formál e juridic cu la pás di Westfalie dal 
1648. Un procés che al cjatarà dispès ancje la ostilitàt e la oposizion 
de bande di realtáts etnichis, dai popui che a resistin al tentatif di 


inglobament de bande des grandis signoriis. Al è il cäs, par esempli, 
de citát e republiche di Gjinevre che e scugne difindi la só libertát 
cuintri des sgrifis dal ducát di Savoie che al calcole ché citát tant 
che un so possediment. La adesion de citát ae Riforme calviniste dal 
1536 (Gjinevre si proclame republiche sovrane fin dal 1526) al è an- 
cje un mút par afermá la só indipendence politiche, cuintri dal podé 
di un princip-vescul leát ae cjase Savoie che, par chest, al scugnara 
bandonä la cität. Par mieç de roture confessionál, Gjinevre e conso- 
lide ancje dirits regalians tant che chel di bati monede, di mobilitá 
Pesercit, di tira sù lis tassis, di rindi justizie (il tribunal al ven creat 
intal 1529 e la procure gjenerál intal 1534). 

La fase di teritorializazion e di centralizazion des Signoriis e dai 
Principáts, in cheste corse ae formazion dai Státs, e je compagnade 
di un procés di eliminazion des realtáts particolárs che a carateriza- 
vin il mont medievál e duncje, teritoris e citáts libaris, peculiaritáts 
etnichis, costums locái, a vevin di jessi inglobáts e di disparí. 
Chest percors di vualivament al lará indenant intai secui e al segui- 
te a là indenant ancje vué in ducj i setórs e a nivel globál cuntune 
fuarce e une viamence che e incrés tal timp. 

“Carli II, duche di Savoie intal 1504, al unifiche il so Stát cul sopri- 
mi i particolarisims locäi, che inte Ete di Mieg a jerin tancj. 
Ancjemö mancul dai siei vons al pues tolerä la situazion di Gji- 
nevre. Il so obietif al sarà chel di fà passá sot de só sovranitát che- 
ste isule indipendente. Une anession che e sarès stade, in cualchi 
maniere, normál. In ché ete, a son stadis tantis lis citáts-Stát come 
Gjinevre che a pierdevin la lór autonomie, supadis di Státs centra- 
lizadörs modernis. Gjinevre invezit e rivará a salva la só libertàt". 
(in Brève histoire de Genève di Louis Binz, p. 22). 


La reazion de cussience identitarie 
cuintri dai procés centralizadórs 


I moviments riformiscj, dutun cu lis lór dotrinis, a puartin dongje 

ancje gnovis visions a nivel politic. O varin cussi: 

1. la contestazion dal universalisim imperial e papal; 

2. la creazion di gnovis figuris politichis e une gnove struturazion 
dal podé; 

3. une etiche dal lavór e une diferente interpretazion dal mont 
economic; 
4. un sburt inte direzion formative dai Státs. 
Ma lis dinamichis di chest procés e disvein ancje rivendicazions che 
a van intun sens contrari. Cun di fat chescj mudaments a metin in 
pericul lis autonomiis des citáts libaris, in discussion la dimension 
etniche di ciertis realtáts par miec de centralizazion, cence fevelá 
dai dirits consuetudinaris rimplacáts des normis dal dirit positif. 
La cussience di partignince etniche, la cussience identitarie, al e un 
fat de societát medievál e che si palesave sedi sul plan culturál che 
sul plan juridic efetif tant che fat normál. 
Lidentitarisim e lis autonomiis si presentaran tant che “cuistion” 
dome a tacá dal XIV secul cuant che lis signoriis a scomencin a 
meti in vore il procès di inglobament e di insuazament teritoriäl. 


La France dal XIV e XV secul, cu la crisi dal podé centrál, e pre- 
sente doi gjenars di entitáts politichis coesistentis: il Stát monarchic 
e i Principáts. Chescj ultins a laran indenant a esercitá un domini 
regalian teritoriäl (i Valdis in Borgogne o i Montfort in Bretagne), 
che a conferissin aes lór signoriis un caratar di Stàt principesc che 
si poie di fat su di une dimension identitarie. Ma ae fin de Vuere 
dai Cent Agns, la monarchie e finìs par sometiju. 

La cuistion di une monarchie cuntun podé sovran centralizàt e 
assolút al sarà frontát tal ‘500 di Jean Bodin il principàl teoric de 
sovranitàt. Bodin al viôt te figure dal monarcje il detentôr legjitim 
dal podé, un podé che al à di jessi un, unic e indivisibil. “O ri- 
cuardin che cheste indivisibilitát” e scrif Gaëlle Demelemestre “dal 
concet di sovranität e rispuindeve a di une situazion storiche fran- 
cese une vore precise, li che il podé dal monarcje nol rivave a fási 
rispietá, contestát dai podés locái dai siei vassai che a refudavin di 
pandii fedeltát e che a levin indenant a aministrá i lór dominis in- 
tune maniere cuasi dal dut autonome” (in Les deux souverainetés 
et leur destin. Le tournant Bodin — Althusius”, p. 103). 

Il moviment storic al risulte contraditori, contradizion che e eviden- 
zie ben il moment di passac epocäl viers di une gnove vision dal 
mont e di une gnove struturazion de societát. Bisugne notá che lis 
stessis signoriis si jerin dadis dentri intal procés di teritorializazion, 

intal tentatif di procedi viers de statualizazion e de cancelazion dai 
podés locái, dai dirits consuetudinaris e in cualchi cás de autono- 
mie des citáts libaris. Ma par fini, denant dal pericul di vignî in- 
globáts dentri dai teritoris o sot dal control de monarchie nassinte, 
chés stessis signoriis a ciraran di difindi la identitát dal lór teritori 
e la lór autonomie. No son rárs i cás li che o vin corispondence tra 
signorie e etnie. In altris realtáts, invezit, li che il proces di teritoria- 
lizazion al à cjapát dentri entitáts e identitáts eterogjeniis, a tachin 
a sclopa tensions e conflits. 

Intal XVI secul chestis lotis a cjapin la forme di vueris di religjon e 
lis rivendicazions e i riviei, sedi chei di nature sociál che politic, a 
cjapin sú une muse e une vieste di caratar confessionál. 

Intai secui XVI e XVII lis lotis pe autonomie “nazionál” (viôt la lote 
des Provinciis Unidis cuintri dal Imperi) e lis bataiis pe difese des 
citáts libaris, a cjapin la mude di une vuere di religjon e duncje a 
pro de Riforme massime inte part dai teritoris imperiäi. 

Al va dit che il discors identitari al à un aspiet dopli: di une bande 
al & un argoment regalian par afermá e justificä il podé dinastic 
sore di un teritori specific cence condivision e autorizazion oltrane. 
Di ché altre, li che si verifiche une invasion dal podé regalian in te- 
ritoris che no i son mai partignúts (duncje une vere usurpazion dal 
podé), o varin une privazion graduál dai dirits naturái des entitáts 
dai popui autoctons. Une privazion che e puartarà popui e citáts a 
ribelási e a rivendicá libertát e autonomie. 

I doi moviments che a somein intun prin moment lá intune stesse 
direzion, a finissin par scuintrási par vie che la formazion statuál e 
va cuintri des esigjencis, de volontát e dai interés des comunitáts. Il 
Leviatan che al è daúr a compari al à tant che carateristiche chel di 
inglobá popui e teritoris e di scancelá identitáts e dirits particolärs. 
E je emblematiche in chest sens la storie e il model de Confede- 
razion Elvetiche li che la federazion di comunitáts diferentis e nas 
propit cun ché di difindisi des fuarcis egjemonichis che a cirivin 
(bande imperiál o bande “signoriál”, viót Savoie) di inglobá intai lór 
teritoriis citáts e republichis libaris. 

Il luteranisim al vara intai confronts dal podé politic in Gjermanie 
une posizion une vore diferente a confront di altris riformadórs 
tant che Calvin a Gjinevre e di Zwingli a Zuric. 

Al scrif Giorgio Galli (in Storia delle dottrine politiche, p. 64): “Ri- 
spiet a Lutér, Zwingli e Calvin a riconfigurin i rapuarts tra Stát e 
Glesie. Zwingli al pueste Glesie e Stät intun rapuart di reciprocität: 
il Stât al à une funzion eticoreligjose e la Glesie e informe in sens 
cristian la vite civil e sociäl, La rivalutazion calviniste de etiche pu- 
bliche e va ancje plui inla: il lavór (un dové superiör cuntun valór 
religjós) e la vite politiche e civil a son une ocasion di santificazion. 
Il Stat al è calcolát tant che un 'mieg esteriôr di salvece' che al per- 
met la convivence e che al difint la vere fede, e la leg civil e mostre 
al om ce che Diu al vál pal ben e pe justizie inte vite sociál terene. Il 
podé, che al à la só origjin in Diu, al e vincolät ae leg naturál e ai 
comandaments divins, il Stát al à di tutelá la moralitát publiche e 
privade. À Gjinevre, Calvin al à volüt atribui ae supreme autorität 
republicane — i anzians — responsabilitáts dut intun religjosis e 
civils, e chest al à fat pensá a di une cität-Glesie e a di une Glesie-ci- 
tät, o fintremai a di un Stät clericalizät. Diferent di Luter, Calvin 
al amet un dirit di resistence, ma limitát al cjamp religjós, al cas di 
un magjistrát che si meti cuintri di Diu e cuintri de vere religjon. 
In sede politiche la difese dal popul cuintri dal arbitri dal podé e je 
delegade ai Stats Gjenerái e ai ‘magjistràts inferiórs”. 

Al esist un rapuart tra la teologjie luterane dal “sacerdozi univer- 
sal”, de libare interpretazion des scrituris sacris de bande di ogni 
fedél e l’individualisim di fonde che al caraterize l'om borghés. Il 
liberalisim economic al calcole di fat la societät tant che un adun 
di individuis libars che la lör funzion e je intercambiabile. Ma, sul 
imprin, nancje il luteranisim nol previodeve i svilups seguitifs e nol 
predicjave la eliminazion de gjerarchie tradizional, Dut il contrari: 
Lutér si indrece ae aristocrazie todescje. Pal so progjet riformadór 
al conte su la nobiltát. Par lui la autoritàt e à lassum di vuardeä la 
societàt intal sens cristian e di vuida l’om cuntune determinazion 
une vore plui fuarte di ce che no faseve la Glesie romane. 

Se di une bande la Riforme e puartave (massime cul calvinisim 
e ancjemö di plui cu lis setis puritanis) a formis e a concezions 
teocratichis dal podé, di ché altre bande, massime intai teritoris 
imperiái e in chei elvetics, la Riforme e fasarà di jeve par liberä lis 
fuarcis produtivis ma ancje pes rivendicazions di nature social. Di 
chest pont di viste, la classe contadine e cjatará te Riforme, massi- 

me intai setörs plui radicäi dal protestantisim, lis resons ideologji- 
chis e cultuáls par inviá une lote che si palesarà inte forme estreme 
de vuere. 

Ma al va precisát che la lote contadine si insuaze e si ricognos pal 
plui inte volontát di vé indaúr i dirits consuetudinaris che la evo- 
luzion economiche e sociál, vie pai agns, e à fat lá simpri di plui 
al mancul, o fintremai scancelát dal dut. Cualchidune des rivendi- 
cazions contadinis a podaressin someá progressivis, espression di 
moviments estremiscj e milenariscj che a proponevin il torná ae 
purece e ae vite assetiche dai prins cristians. E duncje, ancje in 
chest cás o sin in presince di un müt di viodi voltát a di un passát 
mitic cul assum di une riconversion dal om e de societát. 

Lutér denant de radicalizazion, denant de violence de ribelion, de- 
nant de “Vuere contadine”, al cjape une posizion clare e al coferis 
ae aristocrazie todescje l’assum di ristabilî l'ordin. “Par salva la Ri- 
forme de anarchie (cuintri di Thomas Múntzer) Lutér le metarà tes 
mans de nobiltát todescje e in ché dai princips. I princips luterans a 
assumin cussi il control de organizazion eclesiastiche e a tornin a 
stabilî i lôr podés patronäi di nomine in formis plui razionáls. A un 
tant, pastórs, vescui e dotórs de Glesie luterane a deventaran cussi 
i funzionaris dai Stäts patriarcái todescs cu lis lór istituzions tradi- 
zionáls de societát signoriál” (Martin Lutero, Marco Miegge, p. 83). 
A tacá de fin de Ete di Mieg lis ribelions contadinis, ma ancje ches 
urbanis dai artesans e borghesans, a jerin avonde frecuentis. Intai 
país di lenghe todescje e in altris teritoris de Europe orientál e an- 
cje in Friül lis rivoltis si sviluparan massime intal XVI secul e, für 
che in Friúl, su la onde dal moviment religjós riformist. 

Come che o vin za viodút, il svilup de economie di marcját e veve 
savoltat dal dut i rapuarts usuái de societat medieval. Lordin nobi- 
liär nol adempive plui la só funzion tradizionál ma — fale ché part 
che e paidive chest savoltament — jentrát inte spirâl economiche, al 
discjamave la pression fiscal e finanziarie che il sisteme i impone- 
ve, sui contadins e al trasformave in proprietàt fondiarie chés tieris 
che prime di norme a jerin bens di ús comun (boscs, tieris pustotis, 
tieris de comugne e v.i.) pal len, pe cjace, pal besteam. 

In cheste gnove situazion, i siôrs a vevin l’interès di trasformà cor- 
vées e paiaments in nature in paiaments monetaris, sburtant i con- 

tadins a vendi i lôr diplui e a jentrá cussi te logjiche dal marcját par 
procurási monede, ma un dai risultáts al sara che si jemplaran dí 
debits cui usurärs. 

Intal 1524 i contadins todescs a individuavin (salacor a tuart) lis 
causis e i simbui dal lör sfrutament intai munistîrs e intai cjistiei. 
In fonts no fasevin nuie altri che un plasé a chei che a jerin daúr 
a ruvináju. 

Su la cuistion dal podé, la Riforme si pues dividi in doi brancs. 

Il prin al è chel radical che al cjape tant che riferiment il cristiani- 
sim primitif o une só interpretazion sociologjiche, une interpreta- 
zion antiautoritarie e comunitariste (catars, patars e fintremai fran- 
cescans). Cussi, tal '500, inte suaze protestante, si svilupin setis che 
a contestin il podé ancje in forme violente, 

Il secont al è chel che al condane i moviments radicäi che a mo- 
bilitin no dome setórs contadins ma ancje setórs de popolazion 
urbane e de picule nobiltát ruvinade e impuaride che cuintri di lór 
la reazion no tardará a fási sintí. Ma cualis sono lis rivendicazions 
dai setórs produtifs che a án abracát la Riforme? 

I contadins de Suabie, par esempli, intal 1525 a domandin la facol- 
tät di sielzi il lór pastór e se dal cás di mandálu vie. A domandin 
ancje che lis decimis a vedin di jessi dividudis in maniere che une 
part e ledi ae Glesie, une altre ai puars e ce che al vanze metút in 
bande pes necesitáts dal país: e, par fini, si domande ancje la abo- 
lizion dal servac, par vie che “Crist nus à fat ducj libars”. 

“Chescj ponts, in aparince, a son ducj in acuardi cu lis ideis di 
Lutér: autoguvier de comunitát eclesiäl, libare elezion dai pastórs, 
control des tassis...” (ibidem, p. 73) ma dopo de vuere dai conta- 
dins, Lutér al cjape cussience dal pericul de radicalizazion di con- 
cets che sul imprin a vevin une altre finalitat. 

Un dai dodis articui dai contadins di Suabie, par esempli, al do- 
mandave che lis decimis a fossin aministradis in maniere direte e 
no cul sisteme dal patronát. Lutér al precise che cheste contesta- 
zion e meteve in pericul la autoritát dal clericàt e ché laiche, ven 
a stâi la autoritát di ché aristocrazie che e aministrave lis decimis. 
Cun di fat Lutér al fas la diference tra “Pom interiór” e “Pom este- 
riór”, ven a stái tra la Glesie e il Stát, e nol concepis une societát 
cence diferencis sociáls. 

A tacä dal XVI secul la influence dai banchirs e jentre in manie- 
re prepotente intai zúcs dal podé, une influence che si evidenzie 
inte elezion dal imperadór. Intal 1509, Carli V al rivarà a fási elei 
imperadór comprant i vóts dai grancj eletórs cui bécs dai banchirs 
todescs Fugger. Di ché altre bande i banchirs talians a sostegnaran 
invezit il francés Francesc I. 

Carli V, che il so domini al jere cussi grant che, stant ae famose 
detule, al viodeve simpri il soreli, al smirave a di une monarchie in 
câs di rinovä l’universalisim dal Sacri Roman Imperi intune Europe 
di Stats (la Respublica Christiana) li che l’imperadôr al fos calcolát 
tant che pont di riferiment, vuide politiche e moral de cristianitat. 
Ma chest insium imperiál al larà al mancul in curt par vie de Rifor- 
me che e mudara i ecuilibris gjeopolitics europeans. 

E l’imperadör al vara ancje di frontà il re di France, Francesc I, che 
al jere stát candidát tant che imperadór e la ostilitát dai princips 
todescs che a sburtavin par une separazion de corone di Spagne 
dai dominis asburgjics. 

Intal 1521, Carli V al condane duncje lis tesis di Lutér inte diete di 
Worms e al cír di convinci il pape par che al convochi un concei 
gjenerál cun ché di mantigní la unitát dal mont cristian. 

Dopo che cu la diete di Augsburg dal 1530, al jere falít il tentatif 
di conciliazion cui luterans, Carli V al scugne frontá i princips pro- 
testants todescs, ma cheste volte sul plan militár. I princips cun di 
fat si jerin coalizáts e a vevin formát la leghe di Smalcalda cun ché 
di rindisi autonoms dal imperadór. Carli V ju frontarà e ju vinçarà 
a Múlberg intal 1547. Ma cundut di cheste vitorie, tal 1552 al firme 
la tregue di Passau e tal 1555, la pás di Augsburg li che si ratifiche 
il principi “cuius regio, eius religio”. Un principi che al determine 
la libertàt di cult pai princips luterans e la obligazion pai sudits 
di acetà la confession dal lôr sovran. E ven cussì uficializade la 
division de Gjermanie sul plan religjôs ma ancje la fin dal insium 
universalist imperiál. Denant di cheste situazion, Carli V al finis par 
abdicá, lassant a so fi Filip II lis brenis dal podé imperiál e a chel 
altri fi, Ferdinant I, il domini de Austrie. 

La pas di Augsburg e veve duncje dividùt l'imperi in dôs parts con- 
fessionáls: luterans di une bande, catolics di ché altre. Ma e veve 
escludút i calviniscj. In cheste maniere la Europe e jere polarizade 

in doi centris di influence ancje sul plan politic e inviât la Europe a 
subí chés tensions che a provocaran conflits regjonái di une inten- 
sität cressinte, par finí intune des vueris plui violentis mai viodudis 
prime in Europe: la vuere dai 30 agns (1618 — 1648). 

La vuere e tache cuntun conflit local in Boemie. La cause: il ve- 
scul di Praghe al veve inviát une politiche cuintri dai protestants. 
E chest intun teritori li che a jerin maiorance (e i catolics dome il 
10%) a vevin otignút, cu la cussi clamade “letare di maiestät”, un 
statút juridic che ur concedeve libertát di cult e pussibilitát di fá sù 
i lör templis. 

Ma il vescul catolic al veve ordenät nuie mancul ché di sdrumä il 
templi protestant de cität di Hroby. Denant di cheste provocazion 
i protestants a inviarin une letare al imperadór. Ma la rispueste ju 
scuni parce che di fat e dineave lis garanziis juridichis stabilidis cu 
la “letare di maiestát”. Denant di chest afront i protestants a acu- 
sarin i lutenents regái, in particolâr doi di lór, di jessi i autórs de 
rispueste imperiál e, dopo di véju processáts e condanáts a muart 
in mút somari, ju “defenestrarin”. 

La defenestrazion di Praghe (1618) e sarä la faliscje che e provocatä 
la Vuere dai Trente Agns metint a fúc e a sanc dute la Europe. Une 
vuere in realtát cun plui causis: al sarà un conflit religjôs (ma fin a 
di un ciert moment par dopo trasformási intun rút conflit politic) 
tra catolics e protestants. Une altre cause e inten ae volontát dai 
princips todescs che a vevin ché di rindisi dal dut libars rispiet ai 
Asburcs. Al è ancje il moment li che potencis tant che la France e 
la Svezie a tachin a inviá une politiche espansioniste — segnant cus- 
si la fin de egjemonie spagnole e il scomencament dal predomini 
francés intal centri de Europe e di chel svedés intal Baltic. Nassude 
tant che vuere di religjon, o miór tant che continuazion des vueris 
di religion dal secul precedent, la Vuere dai Trente Agns e segne 
ancje un mudament di prospetive ideologjiche par vie che e siere la 
ete li che a movi lis cussiencis a jerin lis cuistions di ordin teologjic 
e si vierç une gnove ete li che lis cuistions politichis a son frontadis 
in maniere “laiche” e duncje in müt diret. 

“Il caratar religjös dal conflit” al scrif Arnaud Blin in 1648, la paix 
de Westfalie, p. 118 "si smavive par lassá puest a di une vuere mo- 
derne, sedi sul plan dai mieçs metúts in vore sedi sul plan dai zúcs 

politics. Schematizant, il conflit al jere deventát une vuere tra une 
potence dal passát, la Spagne, che e veve une vision egjemoniche 
de monarchie universál e i Státs che a jerin inviáts intune rapide 
modernizazion sostignúts di economiis mercantils preliberáls”. 

Se di une bande i princips todescs a lotin pe lór autonomie e la 
Olande pe só indipendence, di ché altre la France di Richelieu e, 
dopo di lui, ché di Mazarin a operin par rinfuarcî il Stät monarchic. 
La storie e vif in chel moment la fase final di formazion dai Stats e 
i ultins sentórs di ce che in Europe al restave ancjemo di un siste- 
me, claminlu cussi, “medievál”, fondát su la unitát cristiane sot di 
une forme imperiál e su di une gjerarchie nobiliär. Che in France 
l'artesan di chest procès di “modernizazion” statual cuntune co- 
notazion dal dut laiche (fondade su di une reson di Stát ciniche e 
pragmatiche) al fos un gardenál, al denote il nivel dal savoltament 
storic e ideologjic a pet di ché vision centrade sui valórs cristians e 
tradizionäi che a vevin caraterizát il mont medieväl. Al scrif simpri 
Arnaud Blin: “Richelieu in France al jere daúr a meti in pits un 
gnúfsisteme di guvier. Si tratave di une politiche centralizade ciert, 
ma che si fondave ancje sui conseis, i conciliabui, su lis riunions 
di ogni gjenar. Richelieu al doprave lis istituzions dal Stát, ma al 
faseve soredut cont sui oms. La politiche dal gardenál no corispuin- 
deve par nuie a ché che tal XX secul e sarà clamade la ‘politiche 
burocratiche’, Il gardenál al saveve placà i siei oms di fiducie intai 
puescj cláf intun sisteme che al veve ancje a ce viodi cul nepoti- 
sim”. Se il sisteme nol è ancjemö burocratic, o podaressin fevelà di 
un burocrazie clientelàr fondade su personis di fiducie. A tacà di 
Richelieu par finî cun Talleyrand e passant par Mazarin, la France 
laicarde, il laboratori plui produtif des istituzions e dai principis 
statuài, par ironie de Storie e je une invenzion dal clericát vignút 
fúr di ché Glesie che e varès vût di difindi la tradizion. 

Dongje dal procès di centralizazion istituzionál e politic, Richelieu 
al metarà in vore un altri mieç di podé, fondamentàl pal condizio- 
nament des cussiencis: la propagande e la culture. Tant che mieg 
di propagande Richelieu al doprarà la stampe (il Mercure e La Ga- 
zette) intant che par tignîsi bon l'ambient dai inteletuái al fondarà 
intai agns 1634/1635 la Academie de France, lúc di prestigji e di 
elaborazion culturàl ma ancje di control academic e simpri di plui 

cuntune fuarte cjarie di autoreferenzialitát, lúc di autoriverence e 
di sotanance tai confronts dal podé stabilit. A tacä di chel secul e 
fintremai in di di vué la France e sara il Stát che plui di ogni altri al 
sacralizarà la figure dal inteletuál fasint di lui il sacerdot e il vuar- 
dian de culture uficiäl, di une culture simpri a bracecuel cun dutis 
lis formis di pod&. 

LA ELABORAZION TEORICHE 
DE DIMENSION POLITICHE 
DAL XIV AL XVIII SECUL 
Bartolo da Sassoferrato (1313-1357), Marsili di Padue (1275-1342), 
Nicoló Machiavelli (1469-1527), Jean Bodin (1530-1596), 
Johannes Althusius (1563-1636), Thomas Hobbes (1588-1679), 
i contratualiscj John Locke (1632-1704), Jean-Jacques Rousseau (1712-1778) 


Tal XVI secul si svilupin sul plan teoric i prins elements costitutifs 
che a rivoluzionaran il model de societát e i rapuarts tra il podé 
e il cuarp sociál. E ven alore metude adun de bande di erudits e 
jureconsults une elaborazion gnove che e savoltarà la rapresen- 
tazion politiche medieval e li che a comparissin i prins elements 
essenziäi pe creazion seguitive des fondis che a struturaran la 
societát inte suaze di chel che al sara il Stât. 


Pe comprension di cheste rivoluzion teoriche si à di tacá dal XI e 
XII secul li che, in Italie centrisetentrionál a nassin lis primis comu- 
nitàts urbanis libaris cun dirits concuistáts o concedüts de bande 
impertiäl o papál. La carateristiche di chestis comunitáts si poie 
sul fat che il nucli propulsif de só struture sociál al e dât in man ai 
protagoniscj des ativitäts mercantils e finanziariis. Di consecuence 
e par vie de instabilität seguitive che e jere vignude für, a mudaran 
in curt e un daür di chel altri i sistemis di podé e di guvier. 

“Al e te tradizion storiografiche internazionál” al scrif Pierre Raci- 
ne “chel di considerä la aparizion dai consui tant che il moment 
li che lis citäts dal ream de Italie a acuisissin lis lör libertäts prin- 
cipáls”. (Communes, libertés, franchises urbaines: le probleme des 
origines; l'exemple italien, Actes des congrès de la Société des hi- 
storiens médiévistes de l'enseignement supérieur public, 1985, vol. 
16, n. 1, p. 43) e “Intal moment li che e cjape pit la magjistrature 
consolär (...) si aferme ancje il tiermin di comun. ‘Comune’, 'co- 
munitas' a indichin riunions di nature publiche che a rivuardin 
la vite di une comunitàt. Ae fin dal XI secul, e massime inte pri- 
me metät dal XII secul, i documents publics a fevelin di decisions 
cjapadis ‘in comune’, a evochin un ‘comune consilium’, riunion 
di chei che a son ametúts a cjapá part aes decisions che a tocjin 

la vite de comunitát urbane”. (ibidem, p. 44). “Chei che a son 
ametúts”, parce che il sisteme republican de cität in realtat nol jere 
viert a ducj i siei membris ma dome a chei che a vevin un cens, 
che no jerin puárs o sierfs, e che no jerin feminis. A son chei i ci- 
tadins di une comunitát che e cirará di difindi la só libertát cuintri 
di une recuperazion di podé dai conts o dai vescui, vanzums di 
une division de influence teritoriál dai secui precedents, e che no 
vevin dismetút di valési de longa manus ancje sui centris urbans. 
Duncje la aministrazion comunál e passe tes mans dai consui, di 
norme oms, i boni homines, che a vevin za vút colaborát cun chei 
stes conts e vescui, oms di fiducie che si davin dongje in comis- 
sions, che a assistevin il vescul inte aministrazion de citát ma che 
no vevin un compit stabilît e une funzion stabile. Il consul impen 
al sará intal comun un magjistrát in plene regule, elet ogni an cun 
podé esecutif e judiziari, intant che il vescul al varà a chel pont 
pierdút a póc a póc il podé temporal. Cum a son lis fameis plui 
in viste de citát, chés plui facoltosis, a controlá la elezion dai ma- 
gjistráts intant che la magjistrature e cjape fuarce e impuartance. 
“La elezion dai consui, da rest, no jere fate a scrutini segret de 
bade de assemblee popolár. Daür des citäts, cuntun sisteme plui o 
mancul complès, i consui che a lassavin la lór incarghe a fasevin 
designá dai eletórs, e duncje a rivavin a fá elei, candidáts che a 
fossin dal stes grup sociál e fintremai des stessis grandis fameis”. 
(ibidem, p. 48). In cheste maniere la assemblee dal popul, l’aren- 
go, al piert podé par consegnálu a altris conseis formáts e rapre- 
sentatifs dai grues proprietaris. 


Ma la citát e à ancje di jessi pensade inte suaze imperiál. Il comun 
al e libar ma nol refude par chel la logjiche gjerarchiche dal mont 
medievál. Un rapuart che al pues deventá conflituál e fintremai ar- 
mât, come chel che al oponarà intal XII secul, i comuns lombarts 
cuintri di Fidri II il Barberosse. 

“La concuiste des libertáts urbanis’ de bande des citáts dal Ream 
de Italie e rive a metisi adun ad in plen cu la Pâs di Costance dal 
1183. E je contemporanie a chel grant moviment european che 
al viót i sovrans sistemá i lör rapuarts cu lis citáts e a ricognos- 
siur in formis diferentis la autonomie: in Navare, Sancho il Savi 

al acuarde i ‘fueros’ ai siei subiets; Indrì II Plantagjenet al lasse 
che a sedin i ‘Etablissements’ di Rouen a defini, intai agns 1160 e 
1170, i dirits e i dovés civîi e militárs dai abitants de citát; Philippe 
Auguste al invie une politiche di control sistematic dai moviments 
urbans. La fin dal XII secul al segne la fin di un grant moviment 
european di emancipazion, che il Ream de Italie al e stát un dai 
anei principài”. (ibidem, p. 51-52). 


I consui, che a vegnin cambiâts ogni an, a aparissin ator dal XI se- 
cul tant che magjistràts dai comuns in sostituzion dai comes e dai 
vescui. Cu la Pàs di Costance dal 1183 i comuns lombarts, dongje 
dai dirits juridics e esecutifs, a otegnin ancje chel legjislatif. 


Za a tacà dal XII secul si verifichin lis primis sfresis intal edifici 
comunàl. Cun di fat lis lotis internis dai potentàts, i contrascj tra 
lis fameis plui fuartis sul plan economic, lis smiris di podé, a sbur- 
taran intal XIII secul a bandoná il sisteme fondát su la elezion dai 
consui de bande dai citadins par meti il guvier de citàt tes mans di 
un podestàt sielzùt tra i specialiscj de politiche e fat vignî di une 
altre citàt. La reson principal e je ché di vé un rapresentant e un 
responsabil aministratif super partes. In chel secul si passe cussì 
di un sisteme eletif consolàr a di une podestarie. 


Dopo de muart di Fidrì II tal 1250 e i conflits consecuents ae va- 
cance dal tron imperial, ancje lis citàts a tachin a pratindi di dî 
la lór te elezion dal imperadór. Lis citàts duncje si ricognossin e a 
vuelin jessi ricognossudis tant che part dal sisteme imperiàl. 

Tor de metàt dal XIII secul, inte suaze urbane o assistin a di une 
gnove crisi de gjestion dal podè. Al è il moment li che, denant 
di une instabilitàt cuasi permanente, i magnates (la oligarchie si- 
gnoril) e fàs sintî dut il so pés, mostrantsi tant che la sole fuarce in 
stàt di frontà sedi i pericui internis che eventuài pericui dal mont 
esteriòr. I siórs, di origjin nobiliàr o militár, a cjapin duncje simpri 
plui podé tes citàts. In ciertis citàts si sperimentin ancje situazions 
di alternance tra une forme di podé (guvier oligarchic dai magna- 
tes) e ché altre (guvier “popolär”). 

Problematichis che a vignaran tratadis simpri di plui a nivel de 

leterature politiche e che o cjatarin frontadis a nivel teoric intai 
scrits di juriscj, di comentadórs e di studiós di chel periodi. Cussi 
lis riflessions di un Brunetto Latini che intal so Trésor (1260) scrit 
in francés intant dal so esili in France, stazant lis variis formis di 
podé (“des rois, des bons et des communes”) al calcole la forme 
popolär tant che la miór di dutis (“laquel est la très milliour entre 
ces autres”). Al contrari, un Bartolo da Sassoferrato (XIV secul) 
al contint che il miôr di ducj al & il guvier oligarchic (guvier di 
bogns, pócs e siórs). Dut cás la gjestion de citát e reste complesse, 
complessitát carateristiche de societát medievál e li che ogni fuar- 
ce sociál, in mancjance di un podé centralizát e centralizadór, al 
met il so pés intun contest di ecuilibri instabil e relatif. 

Ma al sarà dentri de citát che si inviarà chel procès di costituzion 
e di rinfuarciment di un podé centralizát. Inte esperience des ci- 
täts “talianis”, un pas impuartant viers de statualizazion al sara il 
passac ae Signorie, procès che al sburte il podé intune direzion 
monocratiche, di cjasade e ereditarie. E bisugne marcá che a saran 
propit i clerics vignúts fúr des Universitáts talianis, massime ché 
di Bologne, a parturi chés ideis juridichis e politichis che a saran 
ae fonde des costruzions statuáls in dute la Europe. E la riflession 
teoriche e auris il so materiál propit intes esperiencis citadinis. 
Parcè che al & inte suaze citadine che si ingrumin i procès e lis 
contradizions dal mont a vigní, di un mont che propit li al à plan- 
tât chés semencis di li che a nassaran il sisteme economic, istitu- 
zionál, politic, ideologjic e culturál de societát moderne. 

Lis contradizions che si puedin constatá a son chés che a metin a 
confront la citàt e il so contado, l’individualisim dai magnates cuin- 
tri dal comunitarisim medievál, sul plan filosofic un umanisim de 
tradizion cuintri dal umanesim di stamp pomponazian, intant che 
tal mont produtif la tradizion des corporazions e ven frontade dal 
sisteme di produzion salariäl (la prime rivolte operarie e sarà ché 
dai Ciompi te Florence dal 1378),... Cussi la tradizion comunál, du- 
tun cu lis esperiencis corporativis e lis associazions di mistir che a 
jentrin ad in plen inte vision dal mont medievál, e va al mancul. La 
roture di ché esperience, indetade sul plan teoric e su chel efetuál 
de bande di une oligarchie mercantil e finanziarie, e vierc lis puar- 
tis ae costituzion di un altri mont e di une altre vision dal mont. 

“Al è un dat di fat” al scrif Andrea Zorzi “che a tacá dal Tresinte 
cuasi pardut e je lade al mancul la tradizion comunál. Dome in- 
tune vore pocjis di citáts a son sorevivudis esperiencis republica- 
nis, a cost di ristruturazions evidentis dal podé in sens oligarchic”. 
(Le signorie cittadine in Italia, secoli XIII-XV, p. 126-127), 

Intal secul XIV o vin duncje un procès di legjitimizazion dal podé 
signorîl, un podé che si trasformarà di personal e permanent a di- 
nastic e ereditari, ma li che dongje si procét ancje a di une trasfor- 
mazion dal sisteme di guvier. Cussì, un pôc ae volte, si disvuedin 
chés istituzion consiliàrs che a caraterizavin la vite politiche e il 
mont comunal. 

Ma lis signoriis no mudaran dome il mont politic urban. I secui 
che a vegnin daùr (XIV e XV), a son chei che a viodin in dute Eu- 
rope la cressite e il rinfuarcîsi des monarchiis teritoriàls, massime 
in France, in Inghiltiere e in Spagne. Ancje lis signoriis talianis 
si invieran in chest procès che al viôt no dome l’inglobament dal 
contado ma un rút slargjament teritoriàl. 

“Il cuadri une vore framentát de Italie comunál e signoril” al scrif 
ancjemò Zorzi “al vignarà ricomponút tra il XIV e il XV secul in- 
tun sisteme politic plui stabil di stâts sorecitadins indotàts di podés 
pal plui signorîi, in câs di sotaná in mit stabil citáts, comunitáts 
rurâls e altris podés. A promovi stàts teritoriài plui grancj a saran 
citàts tant che Florence, Vignesie e soredut Milan (...) cui Visconti.” 
(ibidem, p. 125). 

Confrontàt a chescj mudaments epocai, lom di chei secui al scu- 
gne cirî altris imprescj politics che a sedin in câs di superà une 
situazion inedite e che si fäs simpri plui ingredeade. Clamáts a dä 
soluzions, i erudîts di chè ete a reagjissin daùr di un riflès coerent 
cuntun mont che al è ancjemò tradizionál, ven a stài lant a consul- 
rà la savince dal passat. E lom medieval al auris lis rispuestis pal 
plui in Aristotile sul plan politic e intal dirit roman sul plan juridic. 
Cussì un Bartolo da Sassoferrato, stazant lis trê soluzions di guvier 
che Aristotile al veve calcolát inte “Politiche” (guvier di un sól, gu- 
vier di pòcs e guvier de grande part) cun dut ce che al compuarte 
di negatîf in cás di un lór relatif strassomeament, al contint che il 
guvier miòr al è chel di pòcs (oligarchic) ancje se paradossalmentri 
al definis chel dal popul une forme di guvier divin. 

Marsili di Padue (1275 — 1342) al contrari al contint che il bon gu- 
vier al e chel fat de grande part de citadinance. 


Machiavelli (1469-1527) cun JI Principe (1513), calcolat tant che un 
manuäl su la art dal bon guvier intal contest di un principát, al su- 
pere il concet personalistic dal podé contindint che il sorestant al 
à di smirä ae stabilitât di chel domini che al & clamát a aministrá. 
Ce che Machiavelli al marche in variis pagjinis dal so tratát e je 
la racomandazion di vé simpri iniment il consens dal popul e de 
maiorance dai citadins. E se al fevele dal principát nol esclút par 
chel la Republiche. 

Cun di plui al fronte une des problematichis di chei timps malcuiets, 
la cuestion militár, contindint che il princip al à di indotási di une 
milizie citadine e no di mercenariis o di miliziis forestis. La virtút di 
un princip no je duncje in chel cinisim che al è stát individuát cun 
masse viamence inte opare dal florentin, ma pluitost intal ecuilibri 
tra fuarce e moderazion che e je la uniche in cás di operá un bon 
guvier pe citát. Si pues dí che Machiavelli al precor i timps de real 
politik prime ancjemò di disegnä il plan istituzionál e costituzionäl 
li che cheste e pues jessi metude adun. Di fat, ancje se Machiavelli 
al dopre salacor pe prime volte intun tratát politic la peraule Stát - 
“Tutti li stati, tutti e’ domini che hanno avuto e hanno imperio sopra 
li uomini, sono stati e sono 0 repubbliche o principati” - nol delinee 
par chel la só struture e i siei caratars istituzionài, L'autôr si “limite” 
e si concentre massime a dá al responsabil dal podé e de aministra- 
zion di un Principat i conseis fondamentäi par che il “Stat” che al è 
clamát a rezi al stedi impins in maniere indurante. 

Ancje se al fronte plui la cuestion dal bon guvier, intal Principe 
o cjatin za, ancje se in maniere sparniçade e no organiche, chei 
elements che a saran ae fonde de costruzion dal Stàt, tant che la 
difese dal teritori intune maniere che o podin dî sovrane, une 
vision gnove su la impuartance des azions e reazions a nivel in- 
ternazionäl e vie indenant. Ma pe elaborazion organiche di chescj 
argoments bisugnarà spietà il contribùt di Jean Bodin. 


In cheste ricercje teoriche, e ven fúr a fuart, sore dutis chés altris, la 
figure di Jean Bodin (1529 — 1596) calcolát tant che il fondadór dal 

concet di sovranitát. Ancje se, sul plan storic, nol è dal dut esat de- 
finilu cussi, Jean Bodin al à perd fat in mút che cheste teorie e vedi 
efiet su la realtát. La cuistion dal dirit sovran, al jentre ad in plen te 
costituzion di une societát statualizade, a un tant di fa passá la idee 
che il “Stat nol è se nol è sovran”. Inte vision moderne il podé al 
cuiste cussi une gnove funzion e une gnove dimension. Nol è plui 
dome il garant dal ordin e de justizie (duncje de pás sociàl) daúr 
di un dirit natural, nol è plui un semplig “arbitri” intal zùc naturäl 
dai rapuarts tra i oms di une determinade comunitát. Al diven atòr 
atîf che al fàs jurisprudence daúr des gnovis esigjencis detadis dai 
svilups storics che il podé al è clamát a sodisfà. Un podé che si 
trasforme e si esteriorize simpri di plui dal cuarp sociäl fin a de- 
ventà ché astrazion istituzionál che si clamarà Stàt. Un podé che al 
è prin di dut un podé juridic, ven a stái il podé di fà e di disfä lis 
leçs e no plui dome chel di garanti la aplicazion des lecs di nature 
intal rispiet dai ús e dai costums dal lúc. E par Bodin chest podé 
si espliche e al pues esplicàsi dome par miec di une figure central, 
uniche e disore di dutis chés altris: un monarcje assolút. 

Par elaborä la só teorie, Bodin al partis di ce che al e plui naturál 
sul plan de comunitát: la famee. La famee e je la prime forme di 
union antropologjiche e sociál. Une union naturál. Ma un insiemi 
di fameis, intun teritori determinát, nol fàs “ancjemö” une comuni- 
tát. Par chest e covente la presince di une autoritát superiór indo- 
tade di un dirit di sovranitát che cence di jé la pás e la stabilitát de 
comunitát a saran simpri metudis in pericul. Pe pás e pe stabilitát 
di une societát al covente duncje une autoritát cun podés assolúts. 
Cussì assolúts che “la union dai membris de Republiche [par Bo- 
din] (...) e à tant che corolari chel di gjavá dal dut ai individuis 
ogni sorte di dirit di critiche, di propueste o di contestazion intai 
confronts des iniziativis sovranis” (in Les deux souverainetés el 
leur destin di Gaélle Demelemestre, p. 133). 

La funzion sovrane inte teorie di Bodin si svilupe duncje ator di 
un podé normatif che al à di concentrási in maniere assolude tes 
mans dal princip, dal sovran, che nol à di rindi cont a di nissun 
su lis sieltis che al fâs e su lis normis di lec che al da für. Lunic 
limit ae só volontát a saran lis leçs naturáls e chés divinis, che par 
altri a corispuindin. Par Bodin l’assolutisim al è duncje un dai trê 

aspiets necessaris par jessi positif, li che chei altris doi a son la só 
perpetuitát e la impussibilitát di une spartizion dal podé stes. La 
sovranitát, intindude in cheste maniere, — perpetue, assolude e no 
scompartibile — e je la forme stesse de Republiche, ven a stài dal 
Stát che, cence sovranitát chest al sarès dome une peraule vueide. 
Limplant ordenatif imagjinät di Bodin, al decrete il passac di une 
vision legjislative dute fondade su la leg natural insedade intai ús 
di une comunität par rivá a di un ordin stabilît de lec positive, ven 
a stái de volontát dal princip. Passac rindút necessari, come che e 
scrif Gaëlle Demelemestre, par “retificá un ordin naturál e meti al 
so puest un sisteme plui adat pe pacificazion des relazions umanis 
che al e deventát il gnúf assum dal podé” (Les deux souverainetés 
et leur destin, p. 17). 

Intal ‘500 cuant che Bodin al teorize la sovranitát tant che mieç 
ordenatif necessari de Republiche, la Europe e vif un moment di 
grandis tensions, di instabilitát e di crisi che si manifeste sot forme 
di une vuere di religjon permanente. Une vuere di religjon che e 
mude di plante fúr il panorame politic dal continent segnant la 
fin de unitát imperiál fondade sul cristianisim catolic e roman, fin 
a chel moment pont di riferiment universál di dute la cristianitát. 
Une disunitát che e dara un altri sburt intal procès di formazion 
dai Státs. Ma che, di une altre bande, e sarà cause di lotis e di in- 
stabilitát ancje parentri des stessis monarchiis. 

In France, par esempli, la resistence dai ugonots (i calviniscj fran- 
cés) intai confronts dai edits dal re, dirit di resistence che al & un 
dai aspiets contempláts dal lór implant teologjic, al puartarà a di 
un contrast permanent cul podé monarchic fintremai ae tragjiche 
zornade de Saint-Barthélemy li che i ugonots a saran massacrâts. 
E i contrascj religjós no saran i unics elements di instabilitát. 

Di fat, il podé regäl al vara ancje di frontá il malcontent dai nobii 
e di fä i conts cu la tradizion medievál dal Parlament. Une tradi- 
zion che no rispuindeve plui ai interés dai gnúf protagoniscj de 
vite economiche e sociál che a vevin bisugne di un referent unic 
e centralizát. 

Intant, inte aree dal Imperi, la Riforme, come che o vin viodút, e 
faseve a tocs la unitát di une Europe che fin a chel moment e jere 
fondade su la universalitát dal cristianisim. 

In chei timps li che Bodin al teorize il dirit sovran, al comparis a 
clár che il monarcje nol à ancjemö chei struments teorics e pratics 
che a coventin par frontá lis tensions e lis contradizions dentri dal 
so ream. Parcè che nol a ancjemo la legjitimazion dal so podé par 
imponi i siei ordins e fa rispietà la lec che al da für. Al è propit 
chest imprest che Bodin al definis “potence sovrane”, il podé as- 
solút, perpetui e no scompartibil che al permet a di une Republi- 
che di esisti. “La sovranität e acuiste cussi un contignút positif e no 
dome descritif” (ibidem, p. 23). Bodin al opere une division tra ni- 
vel politic, li che il podé sovran al ven esercitát, e nivel civil, li che 
la libertát si esercite dome sul plan privat. Il passac dal dirit natural 
al dirit positif al evidenzie la necessität di une situazion assolude, 
libare di tigni in man l’esercizi de sovranitát, ven a stài dal podé 
legjitim. 1 membris de societát, di li indenant, a saran calcoláts tant 
che individuis isoláts tal miec di altris individuis, compagns sul 
plan juridic, la di là dal lôr cét sociäl (principi liberist). Un procès 
che sul plan ideologjic al puartarà a di une vision individualiste ca- 
rateristiche de societät moderne. Priváts dai lôr dirits naturai i oms 
a varan cumò dome dirits civii ma che no ur partegnin parce che 
produsüts de istance sovrane che e je sore di ogni control sociäl. 
Dome il sovran nol è subiet, nancje a chés stessis legs che al à 
burit für. Parcè che il sovran al à di jessi indipendent di ogni for- 
me di autorität esterne. Achi Bodin si riferis massime ae autorität 
dal pape e dal imperadör. Ma ancje indipendence dal bas, de so- 
cietät, che su di jé il sovran al à la carghe. Une societát, in sumis, 
che no à di vé sul sovran nissune interference, nancje sot forme 
critiche. Indipendence parcè che no puedin jessi dôs potencis so- 
vranis. “La unicität dal detentór dal podé sovran e je cundizion de 
só assolutece, al è il motif de cristalizazion di dutis lis competencis, 
intes sôs mans” (ibidem, p. 27). 

Ma cemüt justifica la consegne dal podé tes mans di un sovran 
assolüt? Cemüt ricognossi il detentör di chest dirit? 

Bodin al definis ¡ura propria (dirits propris) chês “marchis” che 
a permetin al sovran di jessi ricognossüt e che a ricognossin la sö 
sovranität, che a dan al sovran il dirit specific e precis de gjestion 
dal podé. Marchis che perd Bodin nol sclarirà fin insom. 

“No jessi comun cun chei altris subiets si dis in efiets sedi di un che 

al è sovran e di ce che al è propri, che si definis par miec des sós 
marchis, par mieg di ce che lu marche” (Bodin: la souveraineté 
saisie par ses marques di Thomas Berns, p. 3, test in rêt). 

Bodin al dopre lis Sacris Scrituris tant che argoment fuart che al 
motive e al legjitime la autoritát metint in paralél il rapuart tra cre- 
ature e Creatór cun chel tra subiet e sovran. In cheste maniere al 
segne la esterioritát e la inalienabilitát dal monarcje tal so esercizi 
di podé. E chest riferiment religjôs al mostre trop che Bodin al 
sedi leát al concet di dirit divin. 

Ma al va ancje dit che il concet di sovranitát, al ten daúr dal statút 
juridic de universitas, istitút che al da continuitát ae funzion di 
podé là di là dal aspiet mortál di cui che lu assum. Ce che al incjar- 
ne il sovran e je la personalität juridiche, che e sará ae fonde dal Stät 
e che e stabilis la relazion tra il principi e la só aplicazion pratiche. 


A diference di Bodin, Hobbes — che la cuistion de assegnazion dal 
podé in clâf assolutiste e ten daúr a di une necessarie stabilität po- 
litiche e sociäl — al e il precursör di une dinamiche contratuál de 
societàt che si fonde su. la cession des libertáts individuals a di un 
organisim superiór, definît dal autór il Leviatan, ven a stái un podé 
statualizát e assolút, risultát di une cession volontarie de bande dai 
individuis dal lór podé personál fat daúr di un calcul di interés. 
Il podé statualizát, te vision hobbesiane, al è duncje si un podé 
assolút ma risultát di une sielte costitutive vignude dal bas, di un 
pat di convenience dai individuis che in mút volontari a sielzin di 
bandonä la lór libertät par otigni la sigurece. Bodin, dut il contrari, 
al reste ancjemö peát a di une vision tradizionál li che il superiór 
nol pues vigni für di une volontát dal bas, ma al e stabilít di adalt, 
di une volontát divine parce che “(...) I sovrans a son mandáts su 
la Tiere di Diu cu la incarghe di comandà i oms (...)" (Les deux 
souverainetés et leur destin di Gaélle Demelemestre, p. 41). 

La Republiche (il tiermin Stát ancjemö nol comparis) e à di fondási 
sul concet di sovranitát, ven a stái sui tré pilastris che le carateri- 
zin: assolutece, perenitát e no scompartizion. Chest al vül dí che il 
podé al a di jessi unic e centralizát, li che dome la forme di guvier 
e pues variá, ma no la struture de Republiche, marcant cussi une 
distinzion tra Stát e guvier. 

Il fat di marcá cun fuarce il caratar indivisibil dal podé al rispuint 
tra l'altri ae situazion storiche li che si cjate la France in chei timps 
cuntune monarchie che no rive a fasi rispietà di une nobiltàt local 
incontrolabile. 


Par Bodin il podé sovran si palese cu la ativitàt legjislative, ven a 
stài cul dirit di fa e di abroga lis lecs, ma dome sul plan de vite 
publiche cence là a tocjà la sfere privade. E lis sieltis religjosis a 
jentrin in cheste categorie. Bodin al sarà une vore sensibil a chest 
aspiet, par vie che al è testemoni di trop che lis vueris di religjon 
a an savoltât la vite politiche dai siei timps. In particolar la lote tra 
ugonots (i calviniscj francés) e i catolics, finide tragjichementri cul 
maçalizi de Saint-Barthélemy dal 1572. Il sovran, duncje, nol à di 
sostignî une part rispiet a ché altre. Al à di jessi un judiç imparzial 
e no dome sul plan religjôs. Se nol fos cussì, invezit di jessi il so- 
vran di dute la comunitàt al sarès il sorestant di une part o di un 
partit. Si podarès dî che l’autòr francés al è in cualchi maniere il 
precursòr di ché che vué si definis la laicizazion dal Stàt, ma che- 
ste idee si jere fate strade za intai secui precedents sot de pene, 
par esempli, di Marsili di Padue cuant che al contestave il dirit de 
Glesie di esercitá un podé temporal. 

Duncje la sielte confessionál dai subiets, fin tant che cheste sielte 
no interferis cu la sovranitát, no à di rivuardá il sovran. Il podé 
nol à di intrometisi te sfere privade parcè che la politiche no a 
finalitáts etichis. Une idee che e leve cuintri des regulis stabilidis 
cu la pás di Augsburg li che, daúr dal “cuis regio, eius religio”, il 
popul di un teritori determinát al veve di seguitá la confession dal 
so princip. In chest Bodin si diferenzie par esempli di Hobbes che 
al met intes mans de politiche ancje la cuistion religjose. 


La tesi bodiniane, che il podé nol à di jentrá tes cuistions privadis, 
che nol à di jentrá tal merit de “felicitát” dai siei subiets, si scuintre 
cui svilups seguitifs dal rapuart tra politiche e societát, li che la pri- 
me e tocjarà simpri di plui cuistions che a rivuardin il privát, par 
rivà a ché “perfezion de felicitát” che al prospetave un Saint-Just cu 
la Rivoluzion borghese dal 1789 o a fa jentra, come inte costituzion 
americane, il concet stes di “felicitát” tant che un dai obietifs dal Stát. 

Ma se di une bande Bodin al e il teoric de sovranitát, cheste teo- 
rie si insuaze intun ordin naturalist li che, propit in analogjie cul 
rapuart tra creature e Creatór, il model di riferiment al & la famee 
“lúc di gjenerazion e di trasmission”. Famee, viodude tant che pri- 
me forme di union sociál, istituzion in cás di rigjenerá la specie 
e prime forme a presentási cuntune division gjerarchiche dai siei 
membris. Ali ognidun al & invistit di une competence specifiche 
cuntun pari sovran e chei altris membris sudits. Ma intant che la 
famee si forme naturalmentri, in mút spontani, sot dal sburt des 
leçs naturáls, pe formazion di une analighe struture sociál al co- 
vente invezit un at di fuarce, un artifici. 

Al contrari dai contratualiscj che a saran in voghe intai secui se- 
guitífs cun Hobbes, Locke e Rousseau, — contratualisim che nol & 
nuie altri che la aplicazion dal model mercantilist, trasposizion dal 
acuardi economic intal cjamp civic e prin at di invasion de econo- 
mie te politiche — Bodin al teorize un rapuart di suditance totál dal 
popul tai confronts dal princip. “Dal individui no pues, in nissune 
maniere, divigni la Republiche e lis ipotesis dai teorics dal contrat 
sociál, Bodin lis varès calcoladis cence sostance parcè che a tachin 
di un element che nol à nissune densitát gjenerazionál invezit che 
il Stát sociopolitic al à di durá tal timp. L'individui nol e in cás di 
istituî il podé politic par mieç di un contrat cun altris individuis 
parce che nol è mai la ratio essendi dal so jessi (...)” (ibidem, p. 72). 
E par mantigni la stabilitât e l’ordin te societàt e covente la potence 
de lec e cheste potence e pues manifestàsi dome li che il rapuart 
tra i siei membris (come che si viòt inte famee) al vedi un caratar 
gjerarchic cuntun sovran che al comande intune maniere incondi- 
zionade, parcè che la autoritàt e ven dade al princip drete di Diu. 
Il popul nol è e nol pues jessi leàt al so sovran par mieg di un pat. 
Pai contratualiscj invezit une societàt e à di jessi formade par mieç 
di un acuardi sotscrit dai siei membris. 

La formulazion di Bodin e salte fùr intun moment li che la Rifor- 
me, cul meti in discussion la autoritàt spirituàl de Glesie romane e 
dant a ogni fedél individualmentri il podé di interpretà lis scrituris, 
e finis par meti in discussion ancje la struture dal podé politic. Se 
ogni individui dotàt di reson al pues interpretà lis scrituris, dotàt 
di reson critiche al pues ancje intervignî su lis sieltis politichis. 

Par chest al covente separá il public dal privât, il politic dal reli- 
gjós, e dà in man a di une autorität assolude e cence condivision 
dal podé, la aministrazion dal ben comun. 


Ancjemò, ce che al caraterize la concezion bodiniane de sovranitát 
e dal podé al e il superament dal dirit naturál cul dirit positif che 
Bodin al met tes mans dal sovran par frontá lis situazions gnovis e 
artificials che si presentin te coletivitát, artificis che si produsin in- 
tune nature aromai alterade par colpe de libertát dal om. Chest ul- 
tin aspiet al sarà la fonde de riflession di Rousseau che al viodarà 
te civiltät (e plui in particolär te aparizion de proprietát privade) la 
fin de spontaneitát e de “bontat” dal om origjinari. 

E, par Bodin la sovranitát e rispuint a di une concezion dal podé 
che al nas sul teren di une vision trassendentäl. In Rousseau impen 
“o vin il passag de trassendence bodiniane de sovranität trasferide 
dal monarcje ae Lec, e Leg che e cjapara la forme dal podé legjitim, 
unic in stát di jessi esercitát su oms libars.” (ibidem, p. 98). 

La Rivoluzion francese dal 1789 e doprarà la dotrine bodiniane, 
là di là dal so assolutisim monarchic, par fánt la fonde di un Stàt 
centralist. Teorie che e sarà fondamentál intai siei svilups segui- 
tifs massime par chel che al inten il procès di mitizazion dal Stát 
republican, la abolizion dai podés intermediaris o concoreziäi al 
Stât e cualsisedi forme di autonomie, cun chel dogmatisim che al 
caraterize la France ancjemo in di di vué. La rivoluzion francese, 
dopo di vé abolît la figure dal monarcje invistît e legjitimát di Diu 
pal esercizi dal podé, e metarà la Sovranitát tes mans dal popul. 
Ma si tratará di une finzion juridiche stant che il popul sovran al 
sarà, cuntune straordenarie zirevolte semantiche, rimplagát de Na- 
zion. Cussi la sovranitát, metude sul altâr de Nazion, no sarà dal 
popul ma dai siei rapresentants che une volte elets no varan par 
chel di rindi cont ai eletórs dal lór operát. E, il dogme de indivisi- 
bilitát dal podé sovran al permetarà al Stát liberist di eliminá chei 
vanzums di autonomie social e local che e caraterizave la societat 
de Ete di Miec. Par esempli, inte France rivoluzionarie, la lec Le 
Chapelier dai 14 di Jugn dal 1791 e abolive lis corporazions di 
mistir e e proibive la creazion di ogni altre forme di associazion 
di chel gjenar, privant cussi la societát di orghins di protezion e 

di jutori mutual parcé che calcolâts concorenziäi al ordin costituit. 
Di li indenant dome il Stät republican al sará autorizát a operá sul 
plan politic, par vie che e à di esisti dome “une associazion di in- 
dividuis avuäi che a operin pal ben de Nazion.” (ibidem, p. 106). 
“Ma se o cirin di viodi ce gjenar di justificazion che, in mút incos- 
sient, si platave daür di cheste struture istituzionäl de Republiche 
francese” e scrif simpri Gaëlle Demelemestre “si rindisi cont che, 
intal discors dai costituents, e je, ancjemö une volte, in azion la 
crodince bodiniane di une unicitát essenziál dal principi sovran.” 
(ibidem, p. 107). 


Al contrari di Bodin, Johannes Althusius (1563 — 1636) nol contem- 
ple il dirit di sovranitát intun ent unitari e centralizát, ma distribuît 
dilunc vie di une trame sociál e politiche complesse e diferenziade 
sedi sul plan orizontál che su chel verticál. Une struture civil fate 
di associazions che si completin une cun ché altre e che si unissin 
cul obietif dal ben comun. E dut intun si stabilis che ognidune di 
chestis sociis e vedi di mantigní une só autonomie e un so dirit di 
sovranitát. In altris peraulis Althusius al ricognös chest dirit al po- 
pul organizát intune comunitát che al definis simbiotiche, adun di 
associazions organizadis intune republiche di tip federatif o, come 
che lu clame il jurist todesc, intun “cuarp simbiotic”. 

La vision che Althusius al pant de societát e de só struture politi- 
che si insuaze e si incalme su doi elements fondamentäi. Il prin al 
ven jú de esperience direte che l'autór al vif inte societát de Euro- 
pe Central dai siei timps, ven a stäi la realtát des comunitäts insua- 
zadis intal Sacri Imperi Gjermanic. Il secont element al risulte de 
etiche e de vision politiche dal calvinisim, Dut il contrari de realtât 
monarchiche de France, li che la volontát egjemoniche e centra- 
lizadore dal re e va cuintri de volontát di autonomie des fuarcis 
teritoriäls, nobiliárs e de libertát confessionál, lis comunitäts che 
a vivin te suaze imperial a cjatin unitàt intal rispiet de autonomie, 
des diferencis e des diversitáts presintis sul teritori. 

“La situazion dal Sacri Imperi Roman Gjermanic e ufris a Althu- 
sius une teren di osservazion diferent di chel li che al à confrontät 
Bodin. La analisi politiche des associazions simbiotichis multiplis 
che al osserve in dut il teritori gjermanic e sugjeris il contrari di 

ce che al progjetave Bodin: [par Althusius] chescj dirits di sovra- 
nitát (jura majestatis) a son la anime, il spirt e il cúr dal cuarp 
simbiotic universal’ e no puedin jessi te man esclusive dal princip. 
No puedin partigni dome a un, parce che la Republiche e je une 
societát umane multiple” (ibidem, p. 235). 


Sul secont aspiet Corrado Malandrino (inte sintesi dal so Lessico 
Politico calvinista di Althusius) al scrif “Altbusius al e stät il plui 
grant teoric politic tra Cinc e Siscent inte suaze dal calvinisim 
politic todesc” e par Carl Friedrich “Althusius al e il teoric politic 
dal calvinism par ecelence” (citát in Les deux souverainetés et leur 
destin di Gaélle Demelemestre, p. 190). 

Duncje, in cunvigne cu la vision politiche di Calvin, li che il rifor- 
madór gjinevrin al contindeve che il popul, adun cui organisims 
associatifs che lu rapresentin e cu lis relativis associazions cita- 
dinis, al € proprietari dal dirit di sovranitát. Dirit che il popul al 
conferis a di un magjistrát cul assum di guvierná, ma simpri intal 
rispiet de comunitát e cun ché di protezi la Glesie (riformade). E 
se la autoritát temporal no rispiete lis legs naturals e divinis, il 
popul al à il dirit di resisti. In realtât chest dirit di resistence Cal- 
vin lu ricognossará dome intun secont moment. In lui, e preväl la 
tesi dal dové di ubidience intai confronts de autoritát, parce che 
“no si resist ae autoritát cence resisti a Diu”. Plui indenant al scu- 
gnarà ameti un dirit di ribelion se la autoritát e risulte tiraniche. 
Un dirit che in Althusius al è ben presint e che o cjatin compagn 
intai svilups seguitifs li dai rapresentants di un calvinisim radicál e 
politic che si slargje in dute la Europe e che si viót rapresentát cun 
personalitäts tant che Théodore de Bèze e cui monarcomachis. 
Chescj ultins a varan tant che opare di riferiment il Vindiciae con- 
tra tyrannos di Stephanus Junius Brutus Celta, un pseudonim che 
sot si platavin cun ogni probabilitát i protestants francés Philippe 
Duplessis-Mornay e Hubert Languet. 

Ma intant che la teorie politiche di Calvin si svilupe simpri di plui 
intun sens teocratic, la concezion di Althusius si móf su di un plan 
no confessionál. Ancje se la Biblie e à di jessi une vuide pe etiche 
politiche, lis autoritáts religjosis a àn di jessi subordenadis al podè 
temporal. 

La concezion politiche althusiane, in cunvigne cu la vision prote- 
stante, e rapresente une roture rispiet ae vision medievál — li che 
la Glesie e garantive il popul cuintri dai abús dal podé — parce che 
par jê cheste garanzie e à di jessi l’assum di un cuarp politic secolár 
metút adun dal bas. Chest savoltament prospetic de autoritát al e 
il risultât de rivoluzion metude adun de Riforme sul plan teologjic, 
Cussi, il protestant dal moment che nol ricognös la autorität de 
Glesie pe interpretazion des Sacris Scrituris, ma al confide chest 
assum ai singui membris de comunitát eclesiál; nol pues ameti che 
sul plan politic lis decisions no sedin la espression de volontát dai 
membris de comunitát stesse. 

Il model eclesiastic colegjál al passe di plante für in chel civil e si 
slargje a ducj i nivei de societát. 

Un altri element che al è presint a fuart inte vision althusiane - 
propit par vie de só esperience tal contest gjermanic — a son lis 
categoriis juridichis di chel teritori. Di fat Althusius al cite l'istitüt 
de Genosieschaft (fradaie) che al diven de tradizion de Gesamte 
Hand (la man comune) cu la diference che te seconde la indivi- 
dualitàt e ven dal dut sacrificade a pro de comunitàt intant che 
te prime, cun dut che e met in comun i bens e lis funzions, i siei 
membris a van indenant a mantignî i lôr dirits. 

“Lis Genosieschaft a son cuarps intermediaris cun capacitàt ju- 
ridiche, ma li che no si rive mai a di une alienazion dai dirits 
individuái” (ibidem, p. 242). 

Inte vision di Althusius une funzion impuartante, dongje de auto- 
nomie e de sovranitàt, e ven dade ae autarchie par vie che ogni 
comunitàt e à di svilupàsi, e di fat si svilupe, dome se e sfrute lis 
sôs capacitáts propriis par sodisfá lis sôs dibisugnis. L'element che 
al covente par stabilî cheste comunitàt, Althusius lu individue te 
comunicatio ven a stài te art di meti in comun e di gjestî in comun 
i bens (rerum), lis funzions (operarum) e i dirits (juris) dai sim- 
bionts che, consociantsi, a rapresentin cheste comunitát. 

Ma, intal stes timp, la comunitàt e à di metisi in rapuart cun chés 
altris comunitáts cuntun spirt di condivision consociative. Althu- 
sius al calcole duncje la Republiche — Consociatio Universalis — 
tant che une consociazion di associazions (tiermin ridondant ma 
che al marche ben la vision federative e di interazion sociál che e 

caraterize il pinsir dal juriconsult di Emden) e li che ognidune e 
manten la só autonomie e une porzion di sovranitát. “La Conso- 
ciatio Universalis e je il risultät di un instreçâsi di associazions cu 
la formazion di une struture piramidál che e à il dirit sovran di 
guviernási (jus regni)” (ibidem, p. 211). Se di une bande Althusius 
al ricognos il dirit sovran (jus maiestatis) al popul organizát daür 
di chest scheme corporatif, di un adun di corporazions integradis, 
di ché altre, parce che il dut nol coli intune disorganizazion anar- 
chiche, al scugne ricognossi une autoritát sovrane cuntun podé 
decisionäl di ultime istance. Podé decisionál che però al è limität 
dal dirit di dutis chés altris associazions. Cussi, “ogni associazioni 
ea il dirit di autoorganizási, dirit fondát su la capacitát di sodisfá 
il so obietif, dirit che (...) nol pues vignî violät di nissune potence 
(..)” (ibidem, p. 209). 

Cheste contraposizion tra podés par Althusius nol puarte e nol 
à di puartà a di une paralisi decisionál par vie che al è insedár 
intun procès dinamic, funzionál e coerent cui interés di dutis lis 
comunitáts e in stàt di sghindà la intromission di podés dispotics. 
Se ognidune des associazions simbiotichis e manten il so dirit 
sovran (jus maiestatis) dentri de sò realtàt, la funzion de autori- 
tät sovrane (jus regni), dongje de só nature decisional di ultime 
istance, e je ché di protezi e di garanti il dirit sovran di ognidune 
des entitàts dal cuarp simbiotic inte só totalitát, ven a stài di dutis 
lis corporazions integradis che lu componin. “H magjistrát sovran 
al à si un stattit superior (majoris status) ma dome pal timp di un 
mandät e dome par ché part dai dirits di sovranitàt (jus regni) che 
i coventin par guviernä, intant che i jura maiestatis a restin aes 
associazions par autoaministràsi” (ibidem, p. 229). 

In pratiche il majoris status al è un imprest juridic che al covente 
e che al ven doprát par supervisioná e organizà lis relazions tra 
i membris consociáts a nivel universal (consociatio universalis) 
(viôt ibidem, p. 248). Il guvier dal majoris status al è in man a di 
un colec di eforis elets dal popul e a di un magjistrât sovran elet 
dai eforis stes. La funzion dai eforis e sarà duncje dople: di une 
bande coordenä il lavor dal magjisträt sovran e di ché altre con- 
trolá il so operat e, se dal cas, fermà i abús di podé. In pratiche i 
eforis a varan dirit di veto. 

Intal so sisteme, Althusius al cjape in considerazion la nature e 
la funzion di ogni gjenar di struture associative. Prin di dut al di- 
ferenzie la associazion publiche di ché privade, li che la seconde 
e risulte de libare sielte dai individuis che si associin intune cor- 
porazion setoriál, intant che ché publiche e dipent dal jus regni 
o de consociatio universalis, ven a stâi, sometude al podé. Tra lis 
formis di associazion publiche o varin la citát, li che i citadins a 
esercitin il dirit de jus civitatis par miec di un Coleg di senatörs, 
rapresentatif di dute la comunitát, e di un prefet cun funzion di 
iniziadór e esecutór. Cuant che e li che plui citáts si metin adun 
si vará la costituzion di une provincie cuntun dirit di sovranität 
provinciál (jus provincialis) e cuntune consecuente integrazion 
intun gnüf cuarp rapresentatif. La atenzion, dut cás, e je simpri 
puartade a mantigní lis autonomiis dai singui membris di cheste 
gnove consociazion. 

La associazion privade e impliche (daúr dal jus symbioticum) un 
leam di reciprocitát tra simbiots e il dirit di protezion. Dirit che 
al à come assum chel di garanti la proprie autonomie e di sodisfä 
intun contest autarchic lis cundizions di esistence. 

Il model di Althusius nol è dome antagonist a chel di Bodin, al 
spiegle ancje in cualchi maniere il concet imperiál, ven a stái il mo- 
del li che lis variis espressions associativis si integrin une cun ché 
altre e li che la consociatio universalis, propit pal fat di jessi uni- 
versál, no stabilis un confin teritoriäl ma e lasse vierte la struture a 
ogni altri apuart associatîf. E, di ché altre bande, al met lis fondis 
in maniere radical a di une concezion federaliste de comunitàt po- 
litiche. Radical e, te suaze stataliste, mai aplicade ad in plen par vie 
che la vision althusiane no contemplave une autonomie federaliste 
dome sul plan teritoriàl ma ancje su chel gjerarchic e setoriàl. 

Il model vincent al sarà invezit chel di un Stàt contratualist e cen- 
tralizàt. 


Il concet di podé assolút che o vin cjatàt in Bodin, si lu tornarà a 
cjatà plui indenant in Hobbes. Ma al contrari di Hobbes, Bodin al 
calcolave il podé dal monarcje tant che espression di une realtàt 
trassendente, un podé di dirit divin. 

In Hobbes l’esercizi dal podé assolút al è fondât su di un resona- 

ment empiric e pratic: il superament dal stât di nature, cun dut 
ce che chest al compuarte in fat di une vuere pemanente di ducj 
cuintri ducj. La sielte di un podé assolút, in Hobbes, nol ven afıdät 
a di un principi sorenaturál, ma ae comunitát dai individuis, che 
su la fonde dai lór interés personái a scuarzin intun pat social la 
uniche soluzion pe lór sigurece. La decision li che ogni individui al 
bandone il so dirit naturál di esercitä il podé e di assegnálu a di un 
sovran o a di une assemblee sovrane par mieç di un pat, e nas pro- 
pit di un sens pratic, empiric, e no di une imposizion metafisiche. 
Il resonament di Hobbes al tache de constatazion che intant che 
lis creaturis naturäls a vivin daúr de lec di nature, i oms par vivi in 
comun a án bisugne di un acuardi, e par fälu al covente “une con- 
venzion che e je artificial”. Par rindi chest acuardi stabil e durabil, 
dongje de convenzion al covente ancje “un podé comun che al 
mategni li oms] intune situazion di póre [keep them in awe] e che 
al direzi la lor azion viers di un interés comun” (Leviatan, p. 9). 

E “La uniche maniere par meti impins un podé in stát di difindi 
i oms des invasions forestis e dai tuarts che a puedin fási un cun 
chel altri (...) e je ché di conferí [confer... upon] dut il lör podé e 
dute la lór fuarce tes mans di un sól om, o tes mans di une sole 
assemblee di oms che e puedi ridusi dutis lis lôr volontáts, a ma- 
iorance dai vóts, a di une sole volontät (...) che ducj a sometin la 
lör volontät individual ae só volontät...” (ibidem, p. 10). Ven a stäi 
ae volontát di un sól om o a di une assemblee di oms cun podé 
sovran, il Leviatan. Che ducj a disin “O doi la mé autorizazion a 
chest om, o a cheste assemblee di oms, o mel tes mans di chest om 
o di cheste assemblee il gno dirit di guviernámi a cundizion che 
ancje tu tu metis il to dirit tes sós mans e che tu acetis dutis lis sós 
azions”. (ibidem, p. 10). E chel che al cjape tes sós mans chest dirit 
al ven clamát sovran e il podé che al cjape in man al ven definít 
podé sovran, intant che ducj chei altris a saran i siei subiets. 

In altris peraulis, par Hobbes il Stát al è une entitát artificial che 
i oms a decidin di meti adun, di inventá, par miec di un pat for- 
mulát tra di lór par vivi in sigurece e par gjoldi dai lór bens. 

Al contrari di Bodin, Hobbes al fás jentrá tal so sisteme la nozion 
di contrat, ma come Bodin, al calcole che un contrat sociäl tra il 
princip e il popul al sedi inconcepibil. Par Hobbes a son i indi- 

viduis che, tra di lôr, a án di stabilí chest pat, un contrat li che a 
rinunziin a esercità un cualsisedi podé politic par metilu dut tes 
mans di un organisim unic o a di un monarcje: il Leviatan. 

A son doi múts par rivá a meti adun un podé sovran: il prin al è 
cu la fuarce naturäl; il secont al è che “i oms si metin dacuardi tra 
di lór par sometisi a di un om o a di une assemblee di oms, in ma- 
niere volontarie, par jessi protezüts di lui cuintri ducj chei altris. 
Si pues alore fevelá di Republiche politiche, o di Republiche par 
istituzion, intant che intal prin cás [par miec de fuarce naturäl] 
di Republiche par acuisizion. [This latter may be called a political 
Commonwealth, or Commonwealth by Institution; and the former, 
a Commonwealth by acquisition.]” (ibidem, p. 11, cjapitul XVID. 
“La funzion [office] dal sovran, che al sedi un monarcje o une 
assemblee, e consist inte finalitát che par ché il podé sovran i e 
stät assegnät, ven a stâi par procurä al popul la sigurece [namely 
the procuration of the safety of peoplel, funzion che al e tignút a 
davuelzi de leg di nature, e che di ché al scugne rindi cont a Diu, 
autór di cheste leg, e a di nissun altri. Ma, par sigurece no intint 
achi dome la preservazion, ma ancje la pussibilitát di gjoldi di 
dutis chés altris sodisfazions de vite, che ogni om al pues otigni cul 
so industriäsi, cence pericul e cence dam pe Republiche”. (ibidem, 
p. 140) 

Dongje dal aspiet ciclic li che la storie e condizione lis vicendis 
umanis e lis societáts, ce che al à di sigúr influencát Hobbes te 
só vision assolutiste de societát politiche a son i events storics di 
chel moment. La só considerazion sul “stát di nature” li che “ogni 
om al è un lóf par chel altri”, no si riferis a di une realtàt logade 
ai primordis de umanitát, ma a di une realtát che si riprodús ogni 
volte che lis passions dai membris di ché comunitát no metin adun 
un podé, sot forme di une monarchie assolude o di une assemblee 
cu lis stessis prerogativis, cun plens podés sul plan legjislatif e ese- 
cutif che a fasin di roste a chestis passions. Cun di fat il Leviathan 
al ven scrit intal 1651, juste ae fin di une tremende vuere civil, 
cuant che Carli I, dopo di vé tentát di imponi ae Scozie presbiteria- 
ne, e duncje calviniste, la supremazie de glesie anglicane e di jessi 
stat batút dai scozés, al domande al Parlament i mieçs par podé 
contrastä la ribelion, ven a stài gnovis tassis. Il dinei dal Parlament 

e il tentatif dal monarcje di liberási dai parlamentárs che i jerin 
plui ostíi, al fasarà sclopá un contrast che si trasformarà tal 1642 
intune vuere civil cence precedents. Di une bande o cjatin il re 
cu la nobiltàt, i latifondiscj, la glesie anglicane ma ancje i catolics, 
intant che cul Parlament si inschierin lis setis protestantis, i magji- 
stràts e la borghesie. Une vuere civil che si consume cu la condane 
a muart di Carli I e l'avent, sot de ditature di Oliver Cromwell, de 
Republiche, une Republiche che e durarà fint al 1660. Hobbes, so- 
stignidôr de monarchie, in chei agns al scugnarà scjampà e platàsi 
für dal so pais. Al è in chel esili sfuargät che al elaborará la sò 
teorie politiche. 

Se il riferiment esemplificatif e di fonde di Hobbes, ce che lu sti- 
ce a rifleti sul sisteme politic di une societàt pacificade, e sarà la 
esperience dramatiche de vuere civil, il riferiment di Locke al sarà 
invezit chel periodi storic de Ingletiere che al va sot dal non di “Ri- 
voluzion Gloriose”. O sin daür a fevelä di chel slas di storie (1688 
— 1689) li che il catolic Jacum II Stuart, che cu la só “Declarazion 
di Indulgjence” al voleve concedi plene libertàt civîl e politiche ai 
catolics, al ven parät vie dal tron. No si à di dismenteä che pai in- 
glés, massime pai fautôrs dal liberisim (tolerants, daùr dal concet 
di tolerance esponùt di Locke intal so tratàt omonim), i catolics 
a jerin calcolàts tant che nemîs, par vie che e jerin subiets di un 
sovran forest, il pape, e cun di plui nemì dai inglés. In Parlament, 
sedi i whigs che i fories a decidin alore di fà ricors al protestant 
Vielm di Orange par ufrîi la corone. Ma Vielm di Orange (che al 
cjaparà il non di Jacum IID al sara proclamát re dome dopo che al 
varà firmàt il Bill of Rights (declarazion dai dirits) li che al ricognòs 
il caratar contratuál dal podé regál e la supremazie dal Parlament 
sore de corone. 

AI è in chel contest che Locke al parturis la só teorie politiche, al 
contrari di Hobbes juste apont, une teorie contratualiste e liberiste. 
Ce che Locke al conteste e je la tesi assolutiste dal podé, la teorie 
di un societát rezude di un monarcje assolút. 


La teorie assolutiste e calcole Pistitút naturál de famee tant che 


piere di paragon pal sisteme di podé politic. Come inte famee il 
podé al e rapresentát dal pari, la societát e à di jessi guviernade 

dome di un pari politic che al tegni tes sös mans dut il podé che 
al covente pal ordin e pal ben di dute la comunität. In Ingletiere 
cheste ecuazion e jere sostignude di Robert Filmer (che Locke al 
cite fintremai tal sottitul dal so Two Treatises of Civil Government 
[Doi tratäts dal guvier civil]) e tal so Patriarcha [il Patriarcje] tratát 
sul podé naturál dal re (1680). 

Chel rasonament - la lec di nature e previót che il re al vedi il podé 
su la societát come il pari che al à il dirit di esercitä il so domini su 
la famee — al & chel stes che al contindará in France un Bossuet e 
che al sará l’element antitetic doprât di Rousseau par svilupä il so 
Contrat social. Se l’aversari di Locke al jere Robert Filmer, l’aversari 
di Rousseau, ancje se no citát, intal Contrat social, al sara Bossuet, 
Locke al conteste la soluzion monarchiche tant che rimiedi cuintri 
de “parzialitát e [de] violence dal om”, e chi al e evident il riferi- 
mant a Hobbes, parce che, al contint Locke “...? monarcjis assolüts 
a son dome dai oms; e se il guvier al à di jessi il rimiedi cuintri 
dai mdi (...), mi domandi ce sorte di guvier che al podarös jessi (...) 
chel li che al regne un sól om sore di tancj altris e che al e libar di 
Judicä se stes e di fá ai siei sudits dut ce che al vül, intant che chei 
altris no an la minime libertát di judicá e di controlá i esecutórs 
dal so volé...” e al conclút “Alore al è miör il stat di nature, li che i 
oms, juste apont, no son obleáts a sometisi a di nissun”, (Two Tre- 
atises of Civil Government., p. 11 de traduzion taliane, ed. Riuniti). 
Se di une bande ancje Locke tant che Hobbes, al calcole necessari 
il passac dal stat di nature al stat civil, la descrizion dal stat di 
nature e il procès di cheste jesside a son une vore diferents intai 
doi autórs. 

Par Locke, l'om al gjolt intal stat di nature de plene libertát e de 
avualance. Ali al mene une vite armoniose in sintonie cu la reson. 
“Cuant che i oms a vivin insieme e in sintonie cu la reson cul podé 
di judicási un cun chel altri, cence che in tiere a vedin un sovran 
comun, si à il stát di nature”. (ibidem, p. 16). Perd dal moment che 
no esistin struments par ripuartá la pás, in cás di contrast il peri- 
cul al sará chel di une vuere privade seguitive. “Ma la fuarce o une 
intenzion declarade di doprále su di un altri, cuant che su la tiere 
nol è un sovran comun che si puedi apelási, si rive a di un ståt di 
vuere (...)” (ibidem, p. 16). Di fat chel stat di armonie, in sintonie 

cu la reson che o vin dit disore, al è aleatori par vie de coruzion e 

de tristerie che e pues meti in pericul la sigurece e la trancuilitát 

di ducj. No sin denant dal cuadri nereós di Hobbes, ma ancje achi 

si víf intune situazion di instabilitát, une situazion che al + miór 

bandona parce che “cundut che [la vite intal stat di nature] e je li- 

bare, e je ancje plene di risis e di pericui seguitifs (...)” (ibidem, p. 

90) miór duncje un stát sociál che in cambi de libertát al difindarà 

la vite e i bens, ven a stäi la “proprietát” dai siei membris. 

“Cuant che a jentrin in societát, i oms a rinunciin ae avualance, 

ae libertát e al pode esecutif che a gjoldevin intal stat di nature, e 

lu metin tes mans de societät in müt che il legjislatif al indi dispo- 

ni come che al domande il ben de societät stesse”. 

Un pat sociál duncje ma cuntune clausole precise, che al fâs dute 

la diference cul model hobbesian. Parcè che, intant che il podé 

dal Leviatan al e assolút e no sindacabil, par Locke il contrat nol 

è dome dai oms tra di lór ma ancje cu la istituzion che a ché la 

comunitát e à metút in man il podé, un podé che nol à di passä “i 

limits dal ben comun". (ibidem, p. 93). | 
I oms a son naturalmentri libars e “lavent de societát politiche al 
dipent de volontát dai individuis di agregási e di creá une societát 

eche une volte che si son costituits intun sól cuarp a puedin cussi 

istituî ché forme di guvier che plui tir par adate” (Two Treatises of 
Civil Government. p. 78 de traduzion taliane ed. Riuniti), Come in 
Hobbes, i oms che a jentrin in cheste societát politiche a acetin di 
dispueási di ché libertát che a vevin in nature, di pierdi i lór diri- 
ts naturái par vivi te “trancuilitát e te pds reciproche, assicurantsi 
cussì di pode gjoldi des lôr proprietáts e di une plui grande protezion 
cuintri di chei che no partegnin a ché societat.” (ibidem, p. 71). 

In chest cuadri si traviót om borghés cjapat dai siei afàrs e preo- 
cupát di mantigní i siei bens (chel de proprietát al e un argoment 
che al travane dute la opare di Locke) sot de protezion di un orga- 
nisim politic che al viót de só sigurece. Dut cás, Locke al amet che 
une part dai oms a puedin sielzi di stä für di chest pat, di restä “... 
te indipendence dal stát di nature”. 

La proprietát e je duncje il fondament dal pat sociál e dal Stât. Pat 
social li che l'individui al è il protagonist, un protagonist prin di 
dut proprietari de só persone e di dut ce che, par miec de só per- 

sone e duncje par mieç de só ativitât lavorative, al incrès di valór 
Pobiet dal so lavör. Il Stat, e duncje la necessitát de só esistence, si 
precise, al cjape sens e forme, propit tant che organisim funzionál 
ae protenzion dal proprietari e dai siei bens. In altris peraulis il 
Stat al è li par garanti la integritát de persone (proprietarie dal 
cuarp) e dai siei bens (des proprietáts). 


Ma su ce si fondie il dirit di proprietát? 


Par Locke chest dirit al è un dirit naturäl, un dirit dát al om di Diu 
par che cul so lavór al fasi frutá la tiere che i e stade consegnade. 
Moräl, cheste, che e je la summa dal protestantesim. 

Ma di trope tiere (parce che, in buine sostance, al è su la tiere che 
si opere il procés di apropriazion) puedial jessi proprietari un om? 
La rispueste di Locke e je: di dute ché che Pom al rive a lavorá par 
produsi la cuantitát di bens che al sará in cás di consumá, cence 
che nuie al vegni stracát. Ancje cheste ultime part e tocje une des 
fondis de morál puritane dal protestantesim. 

Chescj aspiets a rapresentin duncje lis resons e i limits naturái dal 
dirit di proprietát: dirit di jessi proprietari di dute la tiere che un 
om al è in stát di valorizá cul so lavór cence stracä nuie dai bens 
che al sarà bon di produsi. 

E chest dirit, al nas za intal stát di nature. 

Ma, te societät civil, cuant che l’om al invente la monede, chest 
principi naturál al ven dal dut savoltát. 

La introduzion de monede di fat e permet di superá lis costrizions 
leadis al caratar deperibil dai bens produsúts, di superá duncje la 
necessitát di un consum imediät di chescj bens, ven a stái cence 
nissune stracarie. La monede e libere il proprietari dal rapuart 
costritif tra proprietät-lavör-consum parce che lu sfrancje dal limit 
di lavorâ dome la cuantitát di tiere necessarie par produsi i bens 
che al sarà in stat di consumá. Cum, il sisteme monetari i permet 
di vendi il surplus cence stracá nuie di ce che al prodús. Duncje al 
podarà slargjá la só proprietät al “infinít”. 

Si trate, che ben di intint, di un rasonament capziós, une maniere 
par cuadra il cercli etic de avualance tra i oms cul cuadrát dal 
interés economic dal borghés. 11 mont li che a regnin la libertát e 

la avualance al ven trasformát intun mont li che la libertát e ven 
baratade cu la sigurece e la avualance, cu la introduzion de mo- 
nede, sacrificade sul altár dal utilitarisim e dal profit. Chest muda- 
ment Locke no dome no lu condane ma lu justifiche e lu santifiche 
contindint che la disavualance che la introduzion de monede e 
prodús, e favoris la produzion e duncje, in ultime analisi, la ricjece 
di bens par dute la societát. 


Se par Locke la proprietàt al è l’element fondatif e positif de so- 
cietát, par Rousseau, dut il contrari, la proprietát e je la cause di 
ducj i mai. 


Le premier qui, ayant enclos un terrain, s'avisa de dire: Ceci est à moi, et 
trouva des gens assez simples pour le croire, fut le vrai fondateur de la 
société civile. Que de crimes, de guerres, de meurtres, que de misères et 
d'horreurs n'eùt point épargnés au genre humain celui qui, arrachant les 
pieux ou comblant le fossé, eût crié à ses semblables: Gardez-vous d'écouter 
cet imposteur ; vous êtes perdus, si vous oubliez que les fruits sont à tous, 
et que la terre n'est à personne. Mais il y a grande apparence, qu'alors les 
choses en étaient déjà venues au point de ne pouvoir plus durer comme 
elles étaient; car cette idée de propriété, dépendant de beaucoup d'idées 
antérieures qui n'ont pu naître que successivement, ne se forma pas tout 
d'un coup dans l'esprit humain. Il fallut faire bien des progrès, acquérir 
bien de l'industrie et des lumières, les transmettre et les augmenter d'âge 
en age, avant que d'arriver à ce dernier terme de l'état de nature, 


“Il prin che, dopo di vé centät un teren, si è metút a dî: chest al e 
gno, e che al a cjatät int avonde biade par crodilu, al e stát il ver 
Jondadör de societät civil. Trops delits, vueris, sassinaments, tropis 
miseriis e orórs varessial mai sparagnät al gjenar uman chel che, 
dopo di vé gjavät vie i pài o taponát i fossái, al ves zigàt ai siei 
simii: Vuardaitsi ben dal scoltá chest impostór; o sês pierdúts se o 
dismenteais che i prodots de tiere a son di ducj e che la tiere no 
je di nissun. Ma pal sigür, in chel moment lis robis a jerin rivadis 
za al pont che no podevin durá come che a jerin; parce che cheste 
idee di proprietát, che e dipendeve di tantis altris ideis precedentis 
che a podevin nassi dome intun secont moment, no si e formade 

a colp intal spirt uman. Si è scugniit fa tancj progrès, cuistá capa- 
citáts e cognossincis, trasmetilis e incressilis an dopo an, prime di 
rivá a chel ultin tiermin dal stát di nature”. 

Cussi al scrif Jean-Jacques Rousseau in Sur l'origine, et les fonde- 
ments de l'inégalité parmi les hommes, il so prin tratát dal 1754 
(part 2, p. 87 de edizion Idee nrf). 


Sedi par Locke che par Rousseau, il stát di nature al & un stát di 
libertât e di ecuilibri, ma se pal prin la reson dal passaç a di un 
stât civíl al e il risultât di une sielte volontarie di une comunitát 
cun ché di miorä la só vite e la só sigurece, pal secont chest passa 
al è subît de comunitát cuant che intal mont e jentre la “civiltät". 
Civiltät li che Pom al è destinát a jessi sotan di regulis, di lecs e di 
tirans. “L' homme est né libre, et partout il est dans les fers”. Cheste 
e je la constatazion che e vierc il tratât sul Contrat sociál, “Lom 
al è nassút libar e pardut al è metüt in cjadenis”. E duncje si trate 
di liberälu. Ma pal autór gjinevrin cheste liberazion no si pues 
otigní cul torná al stát di nature, stát di nature che dut cás al reste 
ipotetic, virtual o potenzial, se no dal dut imagjinari e che l’autör 
al dopre tant che fonde pal so resonament critic intai confronts 
de “civiltát” e dal om civíl. Si trate alore di pensá a di un sisteme 
politic puartát ae estreme consecuence dentri de civiltát che al sa- 
volti i siei mecanisims. Un sisteme che al viodi dal ben di dute la 
comunitát e no dome di une part e che lu liberi di cualsisei forme 
di despotisim. 

Dal moment che nol & pussibil “tornä” a ché libertát imagjinade 
in chel stát di nature potenziál, par vie che lis costrizions sociáls 
aromai inevitabilis no lu permetaressin plui, si trate di cjatá une 
gnove libertát par mieç di un pat social. Si trate alore di “cjata une 
forme di associazion che e difindi e che e protezi, cun dute la fuar- 
ce comune, la persone e i bens di ogni associät, e li che, stant che 
ognidun si unis a ducj, al finissi par ubidi dome a se stes restant, 
dut cás, antant libar che al jere prime” (Du Contrat Social, cjap. 
IL, p. 39 de edizion GF Flammarion). 

Un contrat che par Rousseau si ridús a une clausole: “Ognidun 
di nó al met in comun la só persone e dute la só potence sot de 
direzion supreme de volontât gjenerál; e o ricevin in cuarp ogni 

membri tant che part indivisibile dal dut” (Du Contrat Social, ibi- 
dem, p. 40). 


Difindi la persone e i bens. 


Ferminsi par un moment sui bens. 

Ancje in Rousseau, tant che in Locke, e ven frontade la cuestion de 
proprietát. Par Rousseau, peró, come che o vin viodút, la introdu- 
zion de proprietát (e achi si intint la proprietát sierade e esclusive, 
lis enclosures, par intindisi, che a consegnavin al privat lis tieris 
demaniáls rivoluzionant cussi la agricolture inglese a tacá dal XVII 
secul e che par Locke a segnin un svilup positif de economie agra- 
rie) e invie un procès sociäl dut negatif. E pür, il contrat imagjinát 
di Rousseau, dongje de libertát civil, al difint la proprietát. 

“Ce che l'om al piert cul contrat social e je la só libertàt natural e 
un diririt cence limits a dut ce che lu tente e a dut ce che al pues 
rivà a cjapä; ce che al vuadagne e je la libertät civil e la proprietàt 
di dut ce che al posset” (Du Contrat Social, ibidem p. 43) 

Ma ce intindial Rousseau par proprietàt? 

Come par Locke ancje par Rousseau il dirit di proprietàt al è un 
dirit naturàl. Ma o vin viodút che pal autór inglés chel dirit, che 
in nature si presente in relazion esclusive cul lavôr e cul consum, 
te società civil si trasforme positivementri intune possession de 
tiere e in gracie de monede intune possession cence limits. Par 
Rousseau invezit il dirit di proprietát al à di restà vincolát a chei 
tré principis che Locke al logave tal stàt di nature. 

Rousseau a chest proposit al fevele dal dirit dal prin ocupant (droit 
du premier occupant) diferent dal dirit dal plui fuart (droit du plus 
fort). “In gjeneräl, par autorizä il dirit dal prin ocupant, i vuelin 
chestis cundizions: prin di dut, che il teren nol sedi ancjemò abitàt 
di nissun, par secont, che e vegni ocupade dome la cuantitàt che 
e covente par sussisti; tierc, che si cjapi possession, mo cuntune 
inutile cerimonie, ma cul lav6r e cu la colture che a son i unics se- 
gnài de proprietàt che, in mancjance di titui juridics, a àn di jessi 
rispietàts di chei altris”. (Du Contrat Social, ibidem p. 45). 

Si ricognossin achì i stes principis che o vin viodùt in Locke, ma 
che in Locke a vegnin superàts cul rivà de monede. 

La libertät. 

A proposit de libertät civil, Rousseau al precise che cheste e à di 
jessi limitade de volontát gjenerál (volonté générale). 

Chest de volontát gjeneräl al & l’aspiet plui problematic di dut il 
contrat rousseauian ma ancje il plui inovatif stant che, in chescj 
termins, no si lu cjate in nissun altri contratualist. Rousseau di fat 
al precise la singolaritát di cheste volontát (gjeneräl) che no à di 
jessi confondude cu la volontát di ducj (volonté de tous). Specifi- 
cazion che e pues someá une cuestion di lane di cjavre, li che in 
realtàt e disvele dute la dificoltát di meti insieme l’interès dal sin- 
gul cul ben di dute la comunitát parentri di un sisteme che al met 
al prin puest la libertát e, soredut, i mecanisims par rivá a meti 
adun un tant. 

La volontát gjenerál e je ché che e viót dal interés comun (l'intérêt 
commun) intant che la volontát di ducj e viót dome dal interés pri- 
vat (l'intérêt privé). La volontát di ducj “e je dome une sume di vo- 
lontáts particolárs (n'est qu'une somme de volontés particulières)" 
(Du Contrat Social, ibidem p. 54). 

E stant che la sovranitát e parten al popul, al è il popul che in ul- 
time istance al à di “rapresentá” la volontát gjenerál. Dome che, al 
ricognös Rousseau, nol & evident che “lis deliberazions dal popul 
a vedin simpri la stesse dreture. Si vül simpri il ben, ma no simpri 
si rive a viodilu” (Du Contrat Social, ibidem p. 54). 

“La volontát gjenerál e je simpri juste (droite), ma il judizi che le 
vuide nol e simpri iluminát (...). Al è li che al covente alore un le- 
gjislatór” (Du Contrat Social, ibidem p. 54). 

E chi al tache il pont critic di dut il svilup dal Contrat sociál. Par 
fini, la sovranitát popolár e scugne passá traviers dal tamés di un 
legjislatór. Ma cui garantissial la probitát dal legjislatór? E la só 
aderence cu la volontát gjeneräl? 

Rousseau si rint subite cont di cheste dificoltät insormontabile cuant 
che cuntune frase palese al esclame: “Al coventarès cualchi diu par 
podé assegnä ai oms lis legs” (Contrat social, ibidem p. 65). “Il le- 
gjislatör (...) al è un om straordenari sot di ogni aspiet (...). Si trate 
di une funzion particolär e superiör (...) parce che, se chel che al 
comande i oms nol à di comandá aes lec, chel che al comande aes 
lecs nol a di comandä ai oms”. (Du Contrat Social, ibidem p. 66). 

Cuant che Rousseau al fevele di legjislatór nol intint achi un rapre- 
sentant de volontát popolár cuntun mandát legjislatif (e duncje di 
une democrazie rapresentative) ma di un redatôr di leçs cence il 
podé di legjiferá, parce che il podé decisionäl al scugne restá tes 
mans dal popul sovran, “Chel che al scrif lis legs nol à o nol à di 
vé nissun dirit legjislatif e il popul stes nol pues, ancje se lu volès, 
dispueási di chel dirit incomunicabil (...)” (Du Contrat Social, ibi- 
dem p. 67). 

E ancjemò “O cjatin inte vore de legjislazion dôs robis che, dut 
intun, a somein incompatibilis: une imprese che e supere lis fuar- 
cis umanis (une entreprise au dessus de la force humaine) e, par 
metile in vore, une autoritàt che no je nuie (une autorité qui n'est 
rien)” (Du Contrat Social, ibidem p. 67). 

“E duncje il legjislatór, dal moment che nol pues doprä ni la fuar- 
ce ni il resonament, al scugne [par fuarce] fá ricors a di une au- 
torität di un altri ordin e che e sedi buine di sticà, cence violence 
(entraîner sans violence) e persuadi cence convinci (et persuader 
sans convaincre)”. (Du Contrat Social, ibidem p. 67). 

E a proposit dai múts par che une decision e puedi jessi no dome 
acetade de comunität ma ancje che e resti tal timp si a di fa ricors 
ae savietát che dome ché e pues rindile durevole: “H n'y a que la 
sagesse qui la rende durable" (Du Contrat Social, ibidem p. 68). 
Par rivá a tigní impins une societát li che il borghés i à gjavát, un 
toc ae volte, dut ce che di tradizionál al podeve restá, si scugne 
cjatá alc di autorevul che al sedi in stát di jemplá chel vueit emo- 
zionál e simbolic che si è vignút a creá, ché mancjance di auto- 
revolece che e je dut intun autoritát e savince. Dut il sfuarç des 
gnovis teoriis politichis a tacá dal XVI secul fintremai al secul dai 
iluminiscj a saran clamáts a colmä chel vueit e la gnove divinität 
sostitutive che e je daúr a formási si clamarà reson. 

Rousseau dut cás e cun dut che al fasi apel ae reson, nol pues jessi 
insuazát in chel moviment di ideis che al va daúr dal non di ilumi- 
nisim. Al sint che il sfuarç di razionalizá alc di cussi comples tant 
che l’om e la societát li che al vif e di insuazälu intun sisteme, al 
è un troi che nol puarte di nissune bande. Tant che plui indenant, 
tor dal 1767, al scrivarà che il Contrat social al è un libri di tornà 
a scrivi. 

Par capi il pinsir di Rousseau si à di integrá il Contrat social al- 
mancul cun dós altris oparis fondamentáls dal autôr, al vál a di 
La Nouvelle Héloïse e L'Émile. Par cambiá la societát nol baste un 
mudament des struturis politichis. Rousseau si rint cont che la 
cuestion e à di jessi frontade fin des lidris, ven a stái che l’om al 
à di jessi mudát fin de infazie su gnovis fondis e cuntune gnove 
forme di educazion. La só sensibilitát lu puarte ancje a meditá su 
la necessitát che dongje de reson (teme fuart dal iluminisim) no si 
à di dismenteá che l’om al è ancje passion e sintiment. 

Ma ce che si à di notá in mút particolár intal procediment dal pin- 
sir di Rousseau al e il percors dal so resonament che dopo di vé 
condanät la civiltât e osanät l'om primordiál no dome nol propon 
un torná al stát di nature, ma al contint che si scugne lá indenant 
fin insom dal procès di civilizazion, li che l'om al podarà scuarzi 
une gnove forme di libertát, ancje se no plui naturál. 


Un troi li che la umanitàt e finissarà par intorteási tes sôs contra- 
dizions. 

IL MONT ANTÍC 


La infatuazion pal mont antic e pe classicität che si disvele a tacä 
dal Umanisim e vie pai secui seguitifs e je leade ae ricercje des 
fondis filosofichis, politichis, culturáls e ideáls pe gnove societát 
che in Europe e jere daúr a nassi. La interpretazion che umaniscj 
e inteletuái a davin dal mont e de culture greghe e latine e jere 
funzionál aes esigjencis ideologjichis dal mont moderni. Sul plan 
politic e juridic i teorics dal Stät a crodevin e a cirivin di auri dal 
mont classic chei elements costitutifs che a coventavin pal supe- 
rament dal feudalesim. In pratiche si voleve viodi inte res publica 
romane e inte polis greghe i principis di base pe (ri)costituzion dal 
Stât. Si calcolave, al vál a dí, che la res publica e la polis a fossin 
stadis lis primis formis statuáls. Interpretazion par altri dominante 
ancje vué par vie che chés analisis a son stazadis daúr di un telár 
interpretatif moderni e li che la evoluzion storiche e je viodude 
cence soluzion di continuitát e calcolade cui parametris de con- 
temporaneitàt. 

Cheste gjeneralizazion, dongje di jessi abusive, no permet di su- 
perà une vision modernocentriche e universaliste e no analize in 
maniere contestualizade e obietive la nature e la specificitàt di 
formis, struturis e percezion de realtàt di chés societàts e i meca- 
nisims, la forma mentis di chei oms. In altris peraulis, chest model 
interpretatîf al puarte a staronzá lis formis politichis dal passat su 
di un stamp moderni. 

Si trate prime di dut di capî lis fondis di une societàt che no veve 
i caratars de modernitàt. 

Lis realtàts statualizadis a nassin intai secui XVI e XVII in funzion 
dai gnúfs interés de classe borghese e des esigjencis di une gnove 
societàt che e jere daúr a svilupási. A un tant, la istituzion statuàl 
si formave mediant dal trasferiment des normis economichis sul 
plan politic e civîl. Une convenzion pensade parentri di une so- 
cietàt mercantiliste, di un model liberist in vie di formazion. Ma 
une societàt tradizionál li che la dimension economiche no rapre- 
sente l’aspiet centrâl, ven a stài, li che la vite material e je “perife- 
riche” rispiet al simbul, ae cultualitàt, ai principis di fedeltàt e di 
onör, la struturazion politiche intun forme contratuäl, ven a stäi 

orizontál, e jere dal dut improponibile parce che impensabile. 
Dopo di une fase li che la monarchie sovraniste (dispotisim mo- 
narchic) e rapresentarà il moment di transizion che al puarte de 
Ete di Miec ae modernitát, se si fas ecezion di chés pontis di tota- 
litarisim che a metin in evidence la crisi cicliche di ogni sisteme, 
contrat e Stát a saran doi tiermins che a van in cunvigne e che a 
di un ciert pont a deventin sinonims ancje se cun articulazions, 
motivazions e interpretazions diferentis. 

Intal concet moderni di organizazion politiche la autoritát e je 
legjitimade dal consens dai oms, che si trati di un pat sociál tra in- 
dividuis di une stesse comunitát, pactum unionis (contrat di asso- 
ciazion) o di un pactum subjectionis (di un pat cuntun monarcje, 
ven a stái di une convenzion di guvier tra il popul e il re, ancje 
se cheste ultime soluzion e risulte contraditorie e in contrast cu la 
teorie bodiniane che o vin viodút disore). 

Ma intal mont antíc no vin nuie di comparabil. Pe formazion di une 
politeia classiche bisugne tacá dal concet di tribü, o di une union 
di tribús in riferiment a di un lúc calcolát sacri o sacralizát e dun- 
eje propizi par ché etnie e par chel assum. La polis greghe, la urbs 
romane, la pura indù, la bona celtiche' a jerin prin di dut centris 
cultuái, ponts di riferiment spirituäl e duncje simbui di atrazion e 
di union sociál, di formazion di une comunitát che si identificave 
cuntun cult specific leát a di un lúc che al jere deputát, propit par 
vie de só sacralitát, ae condivision e duncje funzionál ancje pes 
decisions politichis. Al jere il pont li che i oms a jentravin in contat 
cul divin. In chel mont, l’aspiet spirituál al jere centrál, al prece- 
deve la azion politiche. Polis, urbs, pura a jerin centris inviolabii, 
teritoris privilegjäts pe soluzion dai contrascj, par parlamentá e par 
stabili decisions, parce che chei lúcs a jerin “abitàts” de divinität. 
Cuant che si piture il panorame politic dal mont classic, si fevele 
de nassite de “citât-stât” e il tiermin urbs al ven tradusút cun citát. 
Ma la citát e je dome un adun di cjasis e di stradis intant che la 
urbs, inte só concezion primarie, e jere un centri sacralizát: il lúc 
li che si podeve jentrá dome dopo di un rít di purificazion. Fale di 
jessi maledets (sacer) de potence divine. 

La liende de fondazion de urbs romane e je significative a chest 
proposit. La circolaritát dal agár, e rapresente in forme simboliche 

il cil, Puniviers, Pultrateren intant che il so centri, il mundus, une 

fuesse taronde, al è il pont che al met in relazion il mont inferiór 
(inferos), il nestri mont e il mont superiór (il cîl). Il mundus al à 

duncje il valór e il stes significât dal as dal mont che in altris tra- 
dizions al ven rapresentät dal pál, di une scjale, di un arbul e v.i.. 

Il mundus? al met duncje in contat l’urbs cu la divinität e l’urbs al 

e il teritori che cui siei tiermins le conten. 

“(...) intun so studi atent, Emilio Peruzzi al à ricognossüt inte for- 

mule de devotio, tré grups di divinitàts; caelestes, terrestres e infe- 

ri, che te seconde categorie, ché dai terrestres, costituide di mortái 
divinizáts a son ascrivúts, dongje dai novensiles e dai indigetes, i 
Lares, ven a stái lis animis divinizadis dai vons. Se cumò o tornin 

al mundus dal comizi (...) cheste dimension terestre dai Lares, rife- 

ride al mundus tant che 'lúc di intersezion dai trê nivéi cosmics’, 

al tribuis ai Lares stes la dimension mezane o 'orizontál' dal sacri: 

che si cjate compagn ab origine in ogni altár o lúc sacri intindút 
tant che spazi privilegját diferent sul plan cualitatif dal rest dal te- 
ritori. Li, propit come che al à scrit Mircea Eliade in riferiment ae 
simbologjie dal mandala (li che la analogjie cul mundus e je plui 
che evidente) ‘il sacri si manifeste par mieç di une roture di nivel 
che e permeteve la comunicazion tra lis tré zonis cosmicbis: cil, 

tiere, regjon soteranie’" (Renato Dal Ponte in “E nos Lases iuuate”. 

I Lari nel sistema spazio-temporale romano, in Diritto@Storia, n. 

2 - Marc 2003, p. 5/6). 

A chest pont, no si pues fá di mancul di ricuardá e di meti in 
paralél il tiermin sanscrit Purusha che tal induisim al è dut intun 
un dai nons de divinitát e la part masculine de divinitát stesse 
(l'aspiet masculin di Jshvara, VUn, il Signór dal mont manifestát, e 
li che Prakriti e je la part feminine). In sanscrit Purusba al vúl di 
leteralmentri “chel che al sta te citát” o plui di precis “chel che al 
sta te pura”. E pura al è just il sinonim di urbs e di polis. Duncje 
la pura e je il lúc che al e abitát de divinitát. 

Tornant ae urbs, Plutarc nus dis che il fondadór al segnà un agar 
profont, il pomerium?, clamát cussi par vie che si cjate daür (post) 
dal mùr (murum o moenia), lant daúr des “pieris di confin”. Pal 
autór latin, agár e pomerium no son duncje la stesse robe ma si 
cjatin dut câs concomitantis. 

Stant a di une interpretazion dal test plutarchian, l’agär al vigni fat 
daür di un percors segnalat par miec di “pieris termináls” planta- 
dis par tiere*, Al e dilunc vie di chescj tiermins che e ven tirade la 
vuarzine. Duncje te costruzion de urbs i romans a segnavin prin 
di dut il perimetri par miec des pieris termináls a distance compa- 
gne dal so pont central, il mundus, in mat di forma une circonfe- 
rence, il sulcus primigenus, e di li il pomerium. 

Si podarès, a chest pont, viodi i termini (lis pieris termináls) tant 
che rescj di une civiltát precedente, di ché che e ven clamade “ci- 
viltät megalitiche” e li che disore si sarès insedát un gnúf rituäl 
fondatif (viót note 4). 


Al scrif Mircea Eliade “Cualsisei gnüf insedament uman, al e, in- 
tun ciert sens une ricostruzion dal mont. Par che e puedi durá e 
jessi reál, la gnove cjase o la gnove citát a án di jessi proietadis, 
par miec dal rituál di costruzion, intal centri dal univiers. Daúr 
di tantis tradizions, la creazion dal mont e a vüt inizi intun cen- 
tri, e par chest la costruzion de citát e à di svilupási ancje jé ator 
di un centri.” (in Traité d'histoire des religions). 


A dimostrazion de sacralitát dal lúc insuazát dal pomerium a son 
lis normis e lis proibizions che a regolavin l'acès in chel spazi. Cun 
di fat no si podeve jentrá armäts, no si podeve comandä l’esercit 
intra urbem, ma dome extra urbem e v.i. Par jentrá te urbs, un 
consul al veve prime di deponi il podé militár (imperium militiae) 
e assumi chel civil (imperium domi). Par traviersá il pomerium il 
magjistrât al veve prime di converti la nature dal so podé, ma par 
fâlu al veve di superá il judizi dai dius. In altris peraulis il podé, 
di cualsisedi nature, al dipendeve dal mont superiór, dal mont 
sorenaturál, 

Al scrîf Gianluca De Sanctis “I pomerium al è duncje il confin 
che al separe doi lúcs tacáts a nivel spaziál ma oponúts sul plan 
religjós e juridic: la urbs, sede dal podé civil, separát dal ager, sede 
dal podé militár. Cheste distinzion cussi marcade tra spazi de pás 
e chel de vuere al dipent dal fat che la urbs, come che al dimostre 
André Magdelain, e á une cualitát in plui rispiet al ager che le cer- 
cene, ven a stái ché di jessi “inaugurade”. Cheste cualitát juridi- 

che religjose particolär e fas in mit che l'imperium domi al puedi 
jessi esercität dome intra urbem, e che, dut il contrari, l'imperium 
militiae al puedi jessi esercitát dome extra urbem. Cun di plui, in 
cualitàt di lic “inauguràt”, la aree intrapomeriál no pues vignî 
contaminade de muart e des sós, púr simbolichis, manipolazions: 
in urbe, cun di fat, al jere proibit brusá o sapulî i muarts; l'esercit 
in armis nol podeve jentrá dentri dal pomerium, fale in ocasion 
de cerimonie trionfál i templis di divinitáts vuerieris tant che Mars 
e Belone, o leadis al mont de oltritombe, tant che Vulcan, a jerin 
tiradis sù für dal pomerium, intal ager. Si à ancje di calcolá che 
dome dentri dal pomerium il citadin roman al veve dirit, se judi- 
cât colpevul, di “provocare ad populum”, ven a stái di fá apel al 
judizi popolár. Dome dentri dal pomerium, almancul in ete repu- 
blicane, a jerin valevui i podés dal tribun de plebe. 

E, ancjemo, dome dentri dal pomerium al podeve stá il flamen 
Dialis, il sacerdot statue che al impersonave Jupiter”. (“Urbigonia”. 
Sulle tracce di Romolo e del suo aratro in 1 Quaderni del Ramo 
d'Oro On-line, numar special, 2012, pp 105-135, p. 123/124). 


Al è propit in funzion di chel lúc che lis etniis, o etniis federadis, 
a cjatin il sens de lór partignince o de lór union. Parcè che al è 
de divinitàt incalmade in chel lúc e de sò preservazion che chel 
popul al aurìs prosperitàt, salùt e che si rapuarte cul mont ultrate- 
ren. Chel lúc al è a un tant fondamentäl che dute la vite dal civis e 
je indrecade a difindilu. Al è in chest rapuart che si forme il sens 
“politic”, la ideologjie che e rêç la civitas intal mont classic”. 

In chel contest il tiermin di “Citat-Stat” al è dal dut inadeguát. 


Come che o vin dit, prime di segnà l'agár cuntune vuarzine tirade 
di une vacje e di un bo, daúr de ritualitàt etrusche, i fondadórs de 
urbs a vevin plantàt tor ator e a di une stesse distance dal mundus 
lis “pieris termináls” (termini), pieris consacradis cuntun rituàl di 
lustrazion che lis rindeve inviolabilis. Chestis pieris a segnavin 
duncje i ponts li che al passave l’agàr, ven a stài il pomerium, che 
al dividarà il spazi de wrbs di chel dal ager. 

Simpri De Sanctis, a proposit dai termini al scrif: 

“Nol è nissun dubi che pai romans, e salacor ancjemò prime pai 

etruscs, movi un terminus al jere calcolät un ver sacrilegji (scelus) 
che al compuartave il nichiliment dal colpevul de bande dal diu. 
(...) Se duncje ducj i fines a son sot de tutele di Terminus e Termi- 
nus al & une sorte di ministri di Jupiter, o vin di concludi che paí 
romans i fines, cun dut che a son di nature terene, a vevin ancje 
alc di une nature une vore póc terene. Movi un terminus, di fat, 
nol è un reät che al lesione dome la stabilitát dai rapuarts sociäi: 
al è ancje e soredut un scelus di caratar religjós, parce che al vül 
dí disarticolá un ordin che si crót e che si imagjine di divignince 
divine. Cul sacralizá lis pieris termináls, fasint di lór alc di sacri 
e che no si puedin tocjà, la culture romane e gjave la convenzio- 
nalität, l'arbitrarietàt, la revocabilitát dai confins ai tentatifs di 
manipolazion sociál. I procès di sacralizazion, cussi come chei di 
naturalizazion a servissin, di fat, a saldä, a rindi indiscutibilis e 
duncje inviolabilis lis ideis e i principis che ogni societät e met ae 
fonde de só esistence”. (“Urbigonia”. Sulle tracce di Romolo e del 


suo aratro, p. 130-131). 


La interpretazion de fondazion di Rome e dai elements che le co- 
stituissin — agar, pomerium e v.i. — e je diferente daúr dai autôrs. 
Par Dionisi, Ovidi e altris, il sulcus al corispuint al percors li che 
al ven tiràt sù il mùr, par Tacit e Plutarc chest invezit al corispuint 


al pomerium. 


Ma là di là des singulis particolaritàts interpretativis, ce che nus 
interesse di stabilî achì e je la struture politiche des societàts che si 
fondin su principis tradizionài e che si diferenziin dal dut dai prin- 
cipis e de struture politiche dal mont moderni. La prime e je une 
comunitát li che la só coesion interne, Pordin social, si incalme 
sul sintiment dal sorenaturäl. Une coesion che si spiegle ancje par 
miec di ché division teritoriàl che o vin viodút e li che il mundus 
al e rapresentatif de caste sacerdotál intant che la zone delimitade 
dal pomerium, al e il lac dal imperium domi, de caste nobiliär in 
timp di pas, e lager delimitat dal sulcus primigenus al à invezit 
une dople valence par vie che dongje di jessi il lúc deputät al im- 
perium militiae di competence de caste nobiliár in timp di vuere, 
al è ancje il lúc de vite materiál intun mont specificatementri agra- 

ri e duncje di competence de caste produtive. Cheste copresince e 
je coerente cuntun mont li che il contadin al veve ancje une fuarte 
conotazion militàr e i doi aspiets contadin e militàr si compene- 
travin. Chest caratar al clarìs ancje la evoluzion seguitive dal mont 
roman, inte só fase “espansioniste”, e il sburt di fonda coloniis che 
a vevin une valence economiche ma che a jerin ancje puescj di 
control e di avanvuardie militàr. 

Un altri aspiet simbolic a proposit de fondazion de urbs che si so- 
repon ai elements che o vin viodùt disore e che si integre cun chei 
altris elements, ma no ben clarîts sedi sul plan cronologjic che sul 
plan topografic, al è chel de Roma quadrata. 

Intal procès di fondazion de urbs, dongje dal pomerium circolär, 
o cjatin une perimetrazion cuadrade. Cheste perimetrazion no si 
capìs se e je precedente, seguitive o concomitante ae formazion 
pomeriäl. 

Al scrif Mircea Eliade: “Al è probabil che il model primitif di Rome 
al sedi stät un cuadrát insuazät dentri di un cercli; la difusion 
une vore grande de tradizion li che si incuintrin cercli e cuadrät 
nus puarte a suponilu” (Traité d'histoire des religions). 


Cence volé fermási masse su chest aspiet, ce che al interesse sul 
plan simbolic e je la complementarietát des dós figuris che o cjatin 
un póc pardut intal mont tradizionál e che o tornin a cjatá achi 
inte fondazion de urbs: il cercli e il cuadrát. Dutis e dós lis figuris 
a presentin al lôr centri une fuesse. Il pomerium, di fat, al veve al 
so centri il mundus, come che o vin viodüt, centri dal mont che 
al meteve in relazion il nestri cuntune realtát extrasensoriál. Ma 
ancje la “Rome cuadrade”, che diviers studis a fasin corispuindi cu 
la aree comiziâl e presentave al so centri une fuesse, in chest cás 
no circolár, che e vignive jemplade cun obiets rituäi propiziatoris. 
Al scrif Attilio Mastrocinque (“Roma quadrata” in “Mélanges de 
l'école française de Rome” Antiquité T. 110, n. 2, 1998, pp. 681 - 
697): “A proposit dal mundus, Plutarc no si jere sbaliát di tant, parce 
che se e je vere che il Comizi e la só fuesse di fondazion no jerin il 
mundus, e je ancje vere che i doi monuments a jerin tra di lór une 
vore dongje e colegáts dal pont di viste mitic e rituál. Inte aree dal 
Comizi di fat e jere la are di Saturni, e il mundus, sacri a Dite e a 

Proserpine al jere dongje ae are di Saturni a un tant di jessi clamät 
cohaerens, adiacent’, ‘tacat’”. 

In sostance cheste topografie nus mostre une Rome cuadrade in- 
sedade intune aree cercenade dal pomerium. 


O vin ricuardat che sul plan simbolic e in dutis lis tradizions, e no 
dome in ché indoeuropeane, il cercli e il cuadrat a rapresentin, tal 
ordin, il cil (il mont celestial), e la tiere (il mont manifestät). Intal 
at ritual di fondazion de citát, la integrazion di chestis dôs figuris — 
cun dut ce che a rapresentin a nivel augural e metastoric, incuintri 
dal cosmos manifestat cun chel sorenaturál — e jentre intal ordin 
normál de mentalität tradizionäl. 

A proposit de Rome cuadrade e dal so significät al scrif ancjemö 
Attilio Mastrocinque: “Par tant a son tacvbcvbncj i elements che a 
puartin a valorizá soredut i aspiets ctonics dal rituál de Rome cua- 
drade; chescj a jerin destináts a rindi favorevulis lis divinitáts de tie- 
re e de oltritombe prime de fondazion de citát, intant che il rituál dí 
auspicazion al coventave par sigurá il favór des divinitàts celestiáls”. 
(ibidem, p. 697). 

Sul simbolisim dal cercli e dal cuadrát, a dimostrazion de só uni- 
versalitát, o volin achi ricuardá un pas significatif di René Guenon 
in La Grande Triade: “(...) la rapresentazion gjeometriche che si 
incuintre plui di frecuent inte tradizion dal Orient Lontan e je ché 
che e ripuarte la forme circolár pal Cil e la forme cuadrade pe Tie- 
re (...) (in La Grande Triade, René Guènon, ed. Gallimard, p. 35) 


Duncje li che si à incuintri dal Cil cu la Tiere si pues meti adun 
une comunitát di oms in stát di ubidi a normis che a àn nature di- 
vine o che, stabilidis parentri di un lúc sacri e aprovadis dai dius, 
a podaran vé valór di lec. 

In cheste tradizion, il cives al à dut impegnát ae difese di chel lúc 
sacri che par lui al è sinonim di vite e di prosperitát parce che leat 
a strent cu la divinitát dal lúc e dal mont extrasensibil. 

Al reste duncje di capi, propit par vie di cheste realtät autocen- 
trade, la motivazion che a di un ciert pont al sburte chés civiltáts 
a superä i liminärs de cität, a espandisi e a “concuistá” spazis e 
teritoriis simpri plui grancj. 

I storics e An scandaiät chest aspiet, massime intal cas emblema- 
tic di Rome, cence par altri rivà a di une conclusion definitive. 
Cualchidun al à evocät la espansion difensive (dominä popui che 
a rapresentavin un pericul par Rome), altris ché economiche (la 
dibisugne di tieris par une popolazion che e cresseve). Lis dós no 
son incompatiblis. 

Al e probabil che il protagonist al sedi stát il terór panic di viodi 
la urbs desacralizade di une invasion cu la consecuente pierdite 
di dut ce che cheste e rapresente te vite di un popul. Lepisodi de 
concuiste di Brennos tor dal 390 p.d.C. al e stát di sigúr traumatic 
a un tant di segná la storie seguitive di Rome. Nol € un cás che 
la prime azion dai romans intune citát concuistade e jere ché di 
distruzi il so centri sacrál e i siei dius cul obietif dal deperiment e 
de muart civil di chel popul. 


Il panorame gjeopolitic dal mont antic, civiltat urbane par eceler 
ce, al è rapresentát di une indefinide costelazion di citäts indiper 
dentis, in lote o federadis une cun ché altre, e li che ognidune < 
lór e risulte di une coesion di tribús unidis daúr di un cult ance 
stral. Tor ator di un centri sacral si sviluparà l’ager/chôra (cul so 
dopli significät): teritori che al insuaze il pont centrál dut intun 
sacri e politic (politic parce che sacri). Ven a stái che ogni “citát” e 
rapresente, in chel mont, une realtát par so cont, une isule juridi- 
che, istituzionál e religjose. 

Ma intal so svilup storic, al podeve sucedi, e al sucedeve, che une 
“citât” e ves vût di slargjàsi par causis economichis o militàrs. In- 
tal cás de realtát greghe o in ché fenicie, civiltâts cuntune fuarte 
componente marinare, cheste espansion si fasarà intun mút che o 
podìn defini “esplosif”, ven a stài par mieç di un salt gjeografics, 
par fondà coloniis in lùcs lontans e che a riprodusevin in dut e 
pardut la citàt e la civiltàt origjinariis. 

La espansion, cui siei corolaris imperiäi, che si viôt intal mont 
antîc no à il stes significat, lis stessis carateristichis e motivazions 
des espansions teritoriàls dal mont moderni e ancjemò mancul ae 
formazion di un teritori statuàl. 

Il lic di riferiment politic di un popul di chel mont al è chel limität 
ae citàt e cometút cun chel sacri ancje cuant che cheste e slargje la 

só influence fúr dai siei tiermins. Pal om classic il rapuart cuntun 
inaltrö al e simpri un rapuart cuntune altre citât (amie o nemie) o 
si espliche par miec de fondazion di une colonie che e je il rifles 
de citát origjinarie. Par secont, cuant che il rapuart cuntune altre 
comunitát al devente conflituál il domini di une comunitát su ché 
altre nol cjape l’aspiet di une ocupazion teritoriäl militär-politiche, 
ma di une azion che e ponte o ae eliminazion fisiche dal aversari o 
a rindilu inofensíf e, il nemí, une volte che nol rapresente plui une 
menace, al pues ancje trasformási intun aleát e torná a cuistá la só 
indipendence. Di ché altre bande il spazi dominát dai romans nol 
à la carateristiche di un teritori cence soluzion di continuitát ma 
al e disomogjeni, articolát e diversificát, paragonabil a di un telár 
li che si incrosin un adun di citáts che a svilupin o a mantegnin il 
lôr statút. 

Di fat, dentri des concuistis romanis e fintremai ae tarde ete impe- 
riál, lis citáts e lis coloniis che a fasevin part dal domini roman a 
vevin sul plan politic e aministratif statüts un diferent di chel altri; 
de citát libare, indipendente sul plan politic, juridic e fintremai 
militár a ché che intun mút o intun altri e dipendeve de aministra- 
zion romane. E intal miec une varietát di situazions che a fasevin 
dal mont antic un mosaic. 

Al scrif Umberto Laffi in “Potere centrale e autonomie municipali 
nell'Italia augustea” “Il guvier augusteu de Italie nol tocjà chel insie- 
mi di ampliis autonomiis citadinis che al leve indenant fintremai de 
etát republicane. I orghins de aministrazion central no intervignivin 
intai afàrs internis des citàts se no dome cuant che si presentavin 
situazions di vere necessitàt o di pericul. Lis regjons no jerin fina- 
lizadis a funzions aministrativis e duncje il podé central nol varès 
nancje podút esercità formis di control planificát su lis ativitàts des 
comunitáts insedadis ali (...) La Italie romane e restà une Italie di 
pigulis patriis che a poderin e a saverin conservä tradizions saldis 
di libertát; une Italie di “citáts passionadis”, come che lis definive in 
mút icastic Tibiletti, li che dentri interés localiscj e particolarisims a 
produsevin no da râr un spirt di emulazion, rivalitàts e lotis: fatôrs 
di vitalitát, ma ancje di division e di disunion, che o cjatarìn plui 
voltis in vore, ancjemö te storie plui resinte dal nestri país, tant che 
ereditàt di un passát antic.” (p. 8). 

La idee di une struture teritoriäl statualizade no faseve part de 
vision dal mont classic. 11 domini republican prime e chel impe- 
rial dopo, se di imperium si trate, nol à i caratars e i obietifs dal 
sovranisim statalist e dal colonialisim imperiál contemporani cun 
dut l'implant ideologjic che i ven daúr, ma al è massime funzionál 
al concet di “pacificazion” di un inaltró calcolát potenzialmentri 
pericolós pe sigurece de urbs. In mit paradossäl il caratar stes 
de "citát” al sburte ae difese civiche de urbs/polis cuintri di ogni 
tentatif di atac esterni. Se nol esist il concet di ocupazion teritoriál 
in compens si svilupe ben chel di rapine (cul so corolari di botin 
di vuere e di sclâfs che al leve a insiorá il tesaur public) e, in cu- 
intriplan, chel di difese cuintri des robariis e des piratariis ester- 
nis. Dome intun secont timp, par vie de incressite de popolazion, 
inte suaze di une societát fondamentalmentri agrarie, e ven fúr 
la necessitàt di slargja lager publicus. Dut cás, il rifles primordial 
viers de vuere al e un mot difensif cuintri di un aversari reál o 
potenzial. Chest procès, tant che intun zúc di domino, al puartarà 
in môt inevitabil ogni “cität" a ché stesse politiche espansive che 
si concretizarà intune vuere cuasi permanente. 

Cussì, une scuele di storics e calcole l’espansionisim roman tant 
che imperialisim difensif. 

Lis motivazions dal procès espansionist a saressin duncje di cjatá 
te necessitát di difindisi, difese militár che e 4 bisugne di risultivis 
materiáls, risultivis che si aurissin cul botin e cul tribút che i popui 
vincúts a scugnivin paià a Rome. L'aspiet economic dal espansio- 
nisim al jentre duncje te logjiche stesse dal mecanisim de difese 
militár. Si sa che lis finanzis di Rome, sul imprin, si fondavin sul 
botin di vuere e che la tassazion de aristocrazie romane e jere 
volontarie e calcolade tant che se e fos un prestit tornát indaúr ae 
fin di une vuere vitoriose. 

Il spazi politic al jere alore concepibil dome inte suaze urbane 
(par Aristotile il miór guvier al è chel li che la popolazion e pues 
“jessi cjapade dentri cuntune sole cjalade”). Il rapuart cuntune ci- 
tât vinçude al restave dut cás problematic par vie che si tratave 
di vé a ce fà cuntun lùc “inaugurát”, duncje denant di une fuarce 
che bisugnave “esaugurà”. Un teritori concuistát al veve prime di 
dut di jessi sometút a di un rituál complès, par liberálu des fuarcis 

contrariis, prime di jessi invistit... 

La storie politiche de civiltát classiche no si ridús duncje al plan 
material e no si risolf dome in maniere pragmatiche, manu mili- 
tari o diplomatiche, ma tignint cont di une pluralitát di elements 
che a caraterizavin la vision di ché civiltát, une civiltàt li che l'ex- 
trasensibil al jere struturäl. 


In sintesi, la espansion di une citát e je duncje di ipotizá intune lo- 
gjiche che e vül jessi difensive e se e je efetivementri difensive nol 
è motif — restant su di un plan pragmatic e intal cás di Rome — par 
che i romans a gjavassin aes citáts concuistadis, ma che no rapre- 
sentavin plui un pericul o che a jerin federadis, la lór libertát e la 
lór autonomie. Chés altris citáts a colavin invezit sot dal statút di 
Provincie (pro victa, sometude) controladis in mút diret di Rome, 
par miec di un proconsul, obleadis a paiá un tribút, almancul fin 
tant che no mudavin il lór aspiet ostíl. Cussi, il domini roman, sedi 
in ete republicane che plui indenant, intant dal principát e inte ete 
imperiál, si presente, sul plan statutari, diversificát cuntune straor- 
denarie varietát di cundizions, di statúts e di situazions, dut il con- 
trari di ché omogjeneitát teritoriäl che si volarès fá intindi. A un 
tant che, inte evoluzion seguitive, o podin viodi parentri di chest 
domini, no dome citáts libaris ma ancje citáts federadis, dongje di 
citâts sometudis e guviernadis diretementri di Rome; citáts libaris 
e autonomis che a eleievin i lór magjistráts, che no paiavin tribúts 
ai romans e che a vevin fintremai un esercit, dongje di altris che a 
dipendevin in dut e pardut di un magjistrát inviát di Rome e fin- 
tremai a reams plui o mancul aleáts cui romans. 

Inte realtät italiche o vin la presince di municipis li che a coesi- 
stevin sedi il dirit roman che il dirit locál e li che il grát e lis mo- 
dalitáts di autonomie e variavin di citát in citát. Par altri bisugne 
calcolä che ogni citát, propite parcè che autonome e cuntun statút 
specificatementri so, e jere une res publica par se, indipendente 
di chés altris. “J/ grat e lis modalitáts di cunferiment de autonomie 
interne dai sengui municipis (...) e je une vore variade (...) [e al 
somee] che une vere uniformizazion gjeneràl no sedi mai stade 
puartade a bon” (Gianfranco Tibiletti, Storie locali dell'Italia ro- 
mana, p. 358). 

Sot dal aspiet jurisdizionäl — ven a stài de coesistence di doi diri- 
ts — al sarà dificil di stabili il confin di competence dal magjistrât 
locál a pet di chel roman. Par altri si trate di un confin che al 
podeve mudä daúr des circostancis e de “maturitát juridiche dai 
sengui municipis”. Ce che al comparis a prin intrö e je la estreme 
varietàt e mobilitàt des situazions, dongje di une tendenziäl auto- 
nomie de cität su ducj i plans. Par dä un esempli de complessitát e 
de trame imberdeade dal domini roman, o podin citá un altri pas 
di Tibiletti: “7 Latins, o al sarès miór di, i tiburtins, i prenestins, i 
plasentins e v.i., no emigráts a Rome, ma restäts inte lór patrie, a 
son citadins di un stät indipendent, guviernát cun legs sós, li che 
i romans imigráts a gjoldaran di une cundizion compagne di ché 
dai tiburtins (e v.i.) che a son imigráts a Rome, e chest par vie di un 
acuardi bilaterál tra i stâts, come che o vin za dit”. (ibidem, p. 350) 
In pratiche i popui latins (cun citadinance latine e sot dal “domini” 
roman) a jerin calcoláts forescj a Rome, ma ancje i citadins romans 
a jerin calcoláts forescj intes citäts latinis. 

La robe e devente ancjemö plui imberdeade cuant che par esempli 
(dopo dal 125 p.d.C.) “o cjatin che citadins di une colonie latine a 
deventin, se elets duoviri (...) citadins romans e, cundut achest, a 
conservin, dentri de colonie, i dirits che a vevin prime, ancje chel 
di jessi elets duoviri iure dicundo: ce ¡se cheste (...) se no une dople 
citadinance?” (ibidem, p. 355). 

In pratiche un citadin di dirit latin, se al vignive elet magjisträt 
al deventave ancje citadin roman. Cuant che si cjatave a Rome al 
vignive duncje calcolät in dut e pardut citadin roman e se dal cäs 
al veve di compari denant de autorität lu faseve denant dal pretör 
urban, ma "si pues crodi che, cuant che si cjatave inte sö viere pa- 
trie i vignis ricognossude une posizion compagne a chei dai Latins 
a Rome, ven a stäi dai peregrins [forescj] (...). Inte só viere patrie al 
comparive duncje tant che forest denant dal duoviro iure dincun- 
do [il pretör pai peregrins]” (ibidem, p. 355). 


La Provincie stesse no jere di intindisi tant che un continuum te- 
ritoriäl, ma tant che chel adun di citäts che o vin dit e li che i lör 
statüts a podevin variä intune maniere indipendente. 

Al scrif Pascal Campeau: “Cu la creazion des provinciis intal mont 

grêc, massime dopo di ché metude adun in Asie tal 129, une citât e 
jere calcolade libare cuant che no jere integrade intune provincie, . 
in müt di no jessi sometude a di un imperium o a di une iuridictio 
di un magjistrát o a di un promagjistrát roman” (in LAutonomie 
politique et juridique des cités grecques sous la domination Ro- 
maine”, Université du Québec, p. 16) “Dut al fás crodi” al va inde- 
nant Campeau “che lis citáts greghis a conservarin la lór autono- 
mie politiche e juridiche significative vie par dute la dominazion 
romane e fintremai ai timps tardifs dal Imperi”. 

Ancje se “chest nol vül di che a vessin une indipendence assolude 
(a part un piçul numar di polis). Rome in efiets e podeve fintremai 
cambiá lis costituzions citadinis” (ibidem, p. 105). 

Se la diference che o vin dit tra citáts provinciáls e ches libaris e 
esisteve, P. Campeau al contint che, “intai fats, a jerin autonomis 
lancje lis citàts provinciáls] cuasi tant che ches che a jerin clama- 
dis libaris' parce che i 43 governadórs a viodevin de aministra- 
zion local dome da rar e, il plui des voltis (...) i provinciái a po- 
devin fäsi justizie di bessôi. I romans a intervignivin cuant che a 
vevin di difindi i interés romans e sigurá la stabilitát politiche dai 
aleäts...” (ibidem, p. 105). Cheste autonomie, se di une bande e fa- 
vorive lis citäts (libaris), e jere fondamentál, massime intai teritoris 
ad ör dal Limes o in zonis critichis simpri pe sigurece e pai interés 
romans, che sul plan militár i romans stes no saressin stâts in cás 
di difindi. Di fat, in Grecie “Prime de prime vuere mitridatiche (89 
— 85 p.d.C.), Rome no veve grandis trupis in Orient e e contave un 
grum sui siei aleáts pe difese dai siei interés “(...) par combati Mi- 
tridate (...) a saran i aleáts grécs a furni lis näfs, dimostrant cussi 
che a vevin conservät la lór capacität militár” (ibidem, p. 103). 

Al risulte che lis citáts greghis, ma ancje altris, a vevin fintremai 
autonomie no dome politiche ma ancje militár e chest dilunc vie 
di dute la dominazion romane. 


Cun Caracalla (Constitutio Antoniana, 212 d.d.C.) ducj i abitants 
dal Imperi a acuisissin la citadinance romane. Ma ce rapuart isal 
tra chest dirit di citadinance e la autonomie des citáts dal Imperi? 
Lis citáts restino libaris sul plan aministratif e juridic o subissino 
un procés di centralizazion? 


114 La invenzion dal St 


Il procès di romanizazion che a tacá dal I e II secul de nestre ete 
al cjape dentri lis élites locäls, al è prin di dut un procès di fideli- 
zazion a Rome. Ma, se par merits particolärs individuis sengui o 
comunitáts a otegnin la citadinance romane, nol è cun chest che a 
pierdin i lór statúts, usancis e specificitáts. A acuisissin gnúfs dirits 
sul plan juridic e politic. Duncje la romanizazion e je di calcolá 
tant che un di plui rispiet a ce che lis comunitáts a vevin za. 

Se prime il control diret di Rome al jere aplicát aes citáts potenzial- 
mentri ribelis, cu la pacificazion di dutis lis comunitäts dentri di un 
teritori aromai smilitarizát, cu la acuisizion di un modus vivendi 
roman in dutis lis comunitäts dal Imperi, si zontin gnüfs ricognos- 
siments cence par chel che a sedin scanceláts caratars, dirits e 
peculiaritats locals. Ce che si domande e je la fedeltät che si concre- 
tize cul “cult dal Imperadór” che inte ete “imperiál” al e il cult plui 
significatif di ducj i cults romans e li che la figure dal imperadór e 
ven deificade. Ma cul edit di Caracalla (Constitutio Antoniana) dal 
212 d.d.C. che al conferis a dute la popolazion dal “Imperi” la cita- 
dinance romane, si stabilis ancje une gnove regule sul plan fiscal: 
che ducj i abitants dal domini roman a varan di paiä lis impuestis, 
e no daúr dal statút local ma daúr de decision imperial. 

Chest nus puarte a frontá une altre cuistion, la cuistion fiscál intal 
mont roman e la evoluzion che al à paidit il fisc vie pai secui sedi 
tal lór significát che te lór realtát. 


Il sisteme fiscal roman 


Al risulte avonde osteós insuazá fin insom la cuistion de fiscalitát 
romane ancje par vie de evoluzion che dilunc dai secui e à subit, 
pe moltiplicitát dai trataments statutariis che al caraterizave il do- 
mini roman par altri intune suaze economiche, ideologjiche e so- 
ciál che no a tiermins di paragon cui nestris modei di riferiment. 

La prime robe che e risulte evidente pe ideologjie romane e je che 
Yerari public (Aerarium Saturni) nol aurive lis financis cuntun 
sisteme di preléf coatif. E al sarà cussi in dute la prime fase de 
res publica. 1 siei bens a vignivin des renditis dai terens publics 
e di une economie di rapine intai confronts dai popui sometúts 
(botins di vuere, scläfs, tribúts e v.i.). A chestis esazions si zon- 

taran, lant indenant cul timp, tassis sot forme di dazis doganái e 
pedacs (portoria), tassis par concessions variis (vectigal) e v.i. Ma 
te concezion de res publica il citadin roman al & caraterizât de só 
libertát e il paiá une impueste al jere calcolát tant che un segnál 
di sotanance, une forme di sclavitút. Dome in cás di necessitát la 
classe gjentilizie e sintive il dové di doná ce che al coventave par 
frontá un pericul, une vuere, daúr des sós pussibilitáts, fale dopo 
de vitorie di vigní rimborsát. 

“(...) tributum jevät [sui citadins romans] che al reste in teorie dal 
ordin dal don volontari e ecezionál a pro de coletivität, principi 
che al ven ilustrát cul rimbors fat tal 184 dopo des Vueris Punichis 
e dopo des primis Vueris Macedonis e Asiatichis, e po, dopo de tier- 
ce Vuere Macedone, cu la sospension dal tribút a timp indefinit" 
(Fiscalité et enjeu de pouvoir dans le monde romain, tesi di Gilles 
F. Bransbourg, p. 32). 

AI è cu lis jentradis tiradis für di un popul vincút (tributum) che la 
res publica si rezeve, dongje, come che o vin dit, des renditis pro- 
priis tant che chés tiradis sù dal ager publicus dát in gjestion daúr 
di un fit (probabilmentri in nature). Cun di fat la economie romane 
e jere concepide daúr di une vision che e meteve in prin plan il 
ben comun e lager publicus al vignive assegnät daúr di un fit (facil 
di confondi cuntune tasse) intant che la part plui puare de societát 
(di norme individuabile te plebe, ma no dome e no dute) e vignive 
dispès sostentade par mieç de distribuzion anonarie dai grans. 

In sostance la res publica e jere a ducj i efiets la comunitat stesse 
dai citadins (libars) e li che la partecipazion ative sul plan econo- 
mic e militár e jere calcolade dut intun tant che un dové e un dirit: 
la partecipazion militár e jere calcolade un privileg se si pense che 
il legjonari al veve di paiási armis e monture. 

Cu la vuere sociäl (91 — 88 p.d.C.) i popui italics a pratindin di jessi 
ricognossúts no plui tant che popui federáts ma tant che citadins 
romans a ducj i efiets. Chest ricognossiment al compuartarà ancje 
la esenzion dal paiament dai tribúts. Intal 49 p.d.C. e ven dade 
la citadinance romane ancje ai popui de Italie Cisalpine. Tal 212 
d.d.C., cul edit di Caracalla, la citadinance e ven slargjade a ducj i 
popui che a vivevin intal Imperi. Chest slargjament al è il risultàt 
dal completament dal procès di pacificazion e di romanizazion di 

chei 70 milions di abitants che a vivevin inte suaze di chel che la 
storiografie moderne e clame in maniere improprie Imperi” fat di 
popui che aromai no rapresentaran plui un pericul par Rome. Ma 
stant che Rome no pues contá plui e dome su di une economie 
di rapine par tigní impins la machine imperial — deventade une 
zigantescje struture di podé e, massime a tacá di August, une stru- 
ture militar — Rome e vara bisugne dal contribüt seguitif di ducj 
i citadins. Necessitát metude in lús ancje dal fat che la machine 
militar ad ôr dal Limes e à di contignî menacis che a pochin di 
fúr. Ancje se, par esempli, il tesaur puartát vie intant de campagne 
di Traian in Dacie tal 105 e tal 106 d.d.C. si insuaze ancjem in 
cheste economie di rapine, al somee che la motivazion primarie 
de anession di chei teritoris e fos fate par otigní gnovis jentradis 
tributariis. 

La motivazion che e sburte Carcalla a slargjá il dirit di citadinan- 
ce a ducj i popui e sarès motivade des necessitáts finanziariis de 
struture, de necessitát politiche di aurí in maniere direte e sot dal 
control imperial lis financis par miec di une fiscalitàt slargjade a 
ducj i citadins. Chest assum al somee contraditori cun ce che o 
vin dit sul imprin, ven a stái che il caratar dal citadin roman e 
jere juste apont la só libertát intai confronts di cualsisedi forme 
di obligazion tributarie. In realtat l'edit di Caracalla dal 212 e l’as- 
sum impositif che chest al prefigure al va insuazát te evoluzion 
dal sisteme fiscál. E je vere che cu la vuere sociál i popui italics 
a otegnin la citadinance e duncje la esenzion fiscal ma inte fase 
seguitive e simpri di plui, inte fase imperiál “(...) Potigniment de 
citadinance romane, dade ancje in maniere coletive, no ufris par 
fuarce vantacs fiscái” (ibidem, p. 84). “No si à di confondi il sta- 
tit individual di citadin roman cuntune eventuál esenzion fiscäl. 
Cheste distinzion e sarà fondamentál pal ecuilibri finanziari dal 
Imperi” (ibidem, p. 87). 


La percezion dal spazi 
L“Imperi” classic (e duncje chel roman) nol è di concepî fint insom 


tant che un domini teritoriäl, ven a stài tant che un spazi uniformi 
e omogjeni. Un domini cussì concepît nol jentre te ideologjie e te 

vision di chel mont. Il distacäsi dal so pont di riferiment politic 
(la urbs), al rapresentarà pal om classic, il prin moment traumatic 
di ché politeia che lu viót insedát ator di un centri sacrál, traume 
che al sarà superàt par miec dal riproponisi di citáts e di coloniis 
intai lúcs li che, par resons economichis e militárs, al scugnará 
implantási. 

Si pues duncje ipotiza l’“Imperi” no tant che une dominazion sun- 
tun teritori, come che o vin dit, calcolát cence soluzion di con- 
tinuitát, ma tant che un domini su popui calcoláts periculós pe 
sigurece di Rome e duncje di someti. Ma une volte pacificáts e fe- 
deráts chei popui a saran lassáts libars di aministrási daúr des lór 
legs e dai lôr costums, ancje se sot de egjemonie romane. Il secont 
element dal procès espansionist al & evidentemetri chel economic: 
cuant che l’ager nol è plui suficient par une popolazion in cressite, 
e pes dibisugnis dai citadins, al deventará necessari colonizá altris 
teritoris, par miec de fondazion di coloniis. 

La struture teritoriâl dal mont classic e je duncje reticolár. Chest 
al pues someá in contradizion cun ché division teritoriál fate, in 
aparince, daúr dai nestris parametris. Al è il cás, par esempli, de 
division augustee in regjons che cualchi storic al à interpretát tant 
che funzionál pal esercizi dal podé centrál. Ma cheste interpreta- 
zion e risulte falade. 

Par Gianfranco Tibiletti di fat lis undis regjons talianis che August 
al veve metút adun “no vevin nissune funzion politiche e aministra- 
tive: lis regjons a jerin dome listis di citáts o di cjantons sistemäts 
daür dai lör caratars comuns (...). La Italie augustee e jere duncje 
un complès di cualchi centenár di citáts o di cjantons cun costitu- 
zions fissadis o ricognossudis, prime o dopo, dal guvier roman (...)” 
(Gianfranco Tibiletti, Storie locali dell'Italia romana, ed. Università 
di Pavia — Ist. di Storia Antica, p. 12 — 13). 

O vin za citát, a chest proposit, Umberto Laffi che al staze cemút 
che a tacá dal IV secul p.d.C. a man a man che i teritoris de Italie 
a finissin sot de egjemonie di Rome, si regjistre in paralél une 
acuisizion di margjins simpri plui grancj di autonomie, Di ché al- 
tre bande - al & il cás dai popui italics intant de vuere sociál - la 
pression dai popui federáts par otigni il dirit di citadinance roma- 
ne e devente simpri plui significative. Cussi i aleáts italics che si 

jerin ribelâts cuintri di Rome, a rivin a otigní la citadinance e la 
creazion di chei che a saran definits i “stats municipal”. 

“Ma ce jerial in definitive il stât municipál?” si domande Laffi. 
“(..) par vie de grande estension li che aromai al jere rivät il teri- 
tori roman, la partecipazion dai citadins ae grande politiche (...) e 
jere deventade simpri plui rare. In compens, la ristruturazion su 
grande scjale de Italie fondade sul scheme unitari dal municipi al 
veve favorit un ampli decentrament des funzions aministrativis 
aes comunitáts locáls (...). Ae fin de ete republicane lis comunitáts 
(municipia, coloniae, praefecturae) sul teritori talian a jerin plui 
di 400 (...). Dutis si aministravin di bessolis e a gjoldevin di une 
grande autonomie interne (...)”. 

Ancje se in teorie ducj i municipis a jerin subiets aes legs e al dirit 
roman “(...) sul plan de pratiche di guvier la autonomie des citáts 
talianis sot di August no subi limitazions di riléf (...). August al rico- 
gnossè ancje la rilevance particolar dai senáts locái dentri de citát”. 
E par tornà ae interpretazion de division teritoriàl augustee in 
regjons che o vin za citàt, Laffi al scrif: “Lis opinions dai studios 
si dividin dal dut. Cualchidun al contint che lis regjons a fossin 
dopradis pal esercizi di cualchi ativitàt aministrative statäl (...) 
o tant che distrets pe esazion di cualchi impueste, o tant che di- 
strets di jeve (...). Ma no vin nissune prove che lis regjons a fossin 
dopradis, tant e tant, come distrets pe esecuzion des funzions de 
aministrazion centràl”. (Potere centrale e autonomie municipali 
nell'Italia augustea di U. Laffi, p. 5 - 6). 

“Altris studiós, daúr dal Mommsen, a ritegnin che lis regjons au- 
gusteis a fossin stadis creadis dome cun finalitàts statistichis” (ibi- 
dem, p. 6). 

Par fini: “// guvier augusteu de Italie nol tocjà che sume di am- 
pliis autonomiis citadinis che al rimontave ae etàt republicane. I 
orghins di aministrazion central no intervignivin intai afars in- 
ternis des citàts se no dome cuant che si presentavin situazions di 
necessitát reál o di pericul. Lis regjons no jerin finalizadis pe ese- 
cuzion di funzions aministrativis e duncje il guvier centrál nan- 
cje nol varès podüt esercitá par mieg di lór formis planificadis di 
control su lis ativitáts des comunitáts che a jerin ascritis”. 

E ancjemö: “La Italie romane e restà une Italie di piçulis patriis che 

a poderin e a saverin conserva tradizions saldis di libertät (...)” 
(ibidem, p. 8). 

Par torná al argoment primari che o sin daúr a frontá, ven a stái la 
nassite e la nature dal Stat, o podin considera che tal mont antic 
gréc e roman, l’ordin sociäl nol veve in nissun cás e in nissune 
misure i caratars, i miecs e lis struturis di un Stát. Lis sós fondis 
no son il risultát di un pat artificial tra i siei membris, ni sul plan 
fatuál ni a nivel potenziál, teoric o ideologjic, ma il risultát di une 
gjerarchie tradizionäl, sintude tant che natural, li che trê ordins 
(castis) a struturavin ché societát. 

La tripartizion social in tré funzions al è ce che par Dumézil e ca- 
raterizave in müt particolär la civiltät indoeuropeane®. La societát 
celtiche, ché di tancj popui italics o ché indo-vediche a son stru- 
turadis su di une gjerarchie che e viót la caste sacerdotál ae vuide 
dai aspiets sorenaturái, religjós e plui in gjenerál dal savé in dutis 
lis sós espressions; la caste nobiliár indotade de fuarce e des ca- 
pacitäts di guvier cul assum di difindi e di aministrä la comunität 
e la caste dai produtórs, indotade de art e dai miecs necessari par 
chest compit, cul assum di mantigní dute la societät. Ancje Rome 
e presentara chescj caratars, magari cun cualchi varietát su la im- 
puartance e visibilitât di ognidune des tré funzions primaris. Stant 
al mit fondatif, lis tré funzions a varan ancje une valence etniche, 
a saran la espression dai tré popui che Romulus al varès metút 
adun: i Ramnes, i Luceres (tribù etrusche vuidade di Lucumon) e i 
Titiens (sabins sot de vuide dal re Titus Tatius). E “(...) cundut che 
a son concepidis tant che componentis emichis, lis tré tribús, intal 
pinsîr dai erudîts di epoche augustee, a jerin caraterizadis sul 
plan funzionál. I Ramnes, intropáts ator dai «fradis», impegnâts 
soredut tal guvier e tal cult; Lucumon e i Luceres tant che vuerîrs; 
Titus Tatius e i Tities (plui dispès Titiens) tant che arlevadórs siórs” 
(Georges Dumézil, L'idéologie tripartite des Indo-Européens, a p. 
27 de edizion taliane). 

Lis tré funzions sociàls cussi determinadis a fasin riferiment a tré 
divinitâts maiórs de tradizion precapitoline: Jupiter, Mars e Quiri- 
nus che a corispuindin intal panteon indo-vedic a Varuna, a Indra 
e ai doi Asvin (i Nasatya). A Rome, Jupiter, Mars e Quirinus a 
son celebráts ognidun in maniere indipendente dai tré flamines 

maiórs: Flamine Dialis par Jupiter, Flamine Martialis par Mars e 
Flamine Quirinalis par Quirinus. 

Perd “Une volte ad an, intune cerimonie che la só fondazion e je 
stade tribuide a Numa (Titus Livius, 1, 21, 4) i tré flamines maiores 
a traviersavin cun maiestät la citát dentri di un stes cjar e insiemi 
a fasevin un sacrifici ae dee Fides”. (ibidem, p. 74). “Il sacrifici a 
Fides al e riveladór intun müt particolár dal parce che i flamines 
maiores a agjissin insiemi (...). Si trate di meti sot de garanzie di 
Fides la unitát des tré «robis» che Jupiter, Mars e Quirinus a patro- 
cinin in maniere distributive, tré «robis» che la lór sintesi o il lór 
justament a son essenziái pe vite di Rome”. (ibidem, p. 75). 

La stabilitát de societát romane e sarà il risultât dal ecuilibri di 
chestis tré funzions ancje se la funzion vueriere e vara, in dute la 
storie de urbs, une presince e une impuartance visibilmentri su- 
periór ma che no varès podút esprimisi ad in plen für dal rispiet 
dai rituái, des regulis religjosis e de devozion ai dius celebráts e 
mantignüts de caste sacerdotäl. Calcolant la storie romane”, cara- 
terizade di un stát cuasi permanent di vuere, al risulte normál che 
la funzion dominante o almancul ché plui manifeste (rapresentade 
dal patriziât declinade tal senát e intes variis magjistraturis), e sed 

leade al aspiet marziál. Darest o vin viodút cemút che ancje i atór: 

de funzion produtive (lordin cuiritic) a sedin sbelançâts a fuart 
inte direzion de funzion vueriere. Chest aspiet al ven ben marcát 
di Dumézil cuant che al scrif: “Cheste «marzializazion» dal sovran 
jurist dai gjermans no je cence analogjie cun ché che a Rome e à 
fat di Quirinus, diu canonic de tierce funzion, patron dai romans 
in timp di pás e intes oparis di pás, une varietát di Mars. Intai doi 
cas la evoluzion social e à reagjit sui dius: i Quirites a an cjatát 
coincidencis cui milites e a son deventäts i «milites congjedäts tra 
dòs clamadis», al jere naturál che Quirinus si indrecàs al Mars 
Tranquillus, į Mars qui preest paci in spiete di saevire”. (ibidem, 
p. 100). 

Si veve za dit a proposit de fondazion de urbs e dal significat 
simbolic dal ager, il dopli aspiet dal roman, dut intun contadin e 
soldât, aspiet che si torne a proponi in dute la fase espansioniste 
di Rome li che la colonie e je dut intun avantpuest militàr e inse- 
diament agricul. 

“II non Quirinus al è di sigúr inseparabil di chel di Quirites, ven 
a stái di ducj i romans calcoláts inte lör ativität civil in oposizion 
totál ae lór funzion di milites. (...) La masse sociál e la pás, cussi 
come la coltivazion de tiere, a son aspiets de tierce funzion (...) Ma 
pai romans la päs al jere un moment li che i civii Quirites a jerin 
ancje mobilitabii, i milites dal doman” (ibidem, p. 78). 

“Cheste ambivalence «quirites-milites» dai romans, cheste conce- 
zion militár de pax romane, a clarissin avonde ben cemút che 
Cuirin al puedi jessi calcolát une varietät di Mars (...)” (ibidem, 
p. 79). 


Il mont classic nol € duncje concepibil für di un contest sacrál e 
jusnaturâl e li che dut ce che al ven daür sul plan istituzionäl e 
juridic si svilupe ator dal implant ideologjic castál. Al sara l'avent 
dal cristianisim a segná un svolt e vierzi la civiltát intun direzion 
gnove. 

Se il Stát al e il risultát di une produzion volontaristiche di une 
istituzion, chest nol pues jessi insuazát e capít intune realtát come 
ché classiche (romane, greghe o altri) par vie che cheste si stabilis 
intun contest naturalist ancje cuant che o sin in presince de “vo- 
lontát” di une figure come ché “imperiál”. Une figure, par altri, 
divinizade che e rispuint a logjichis che a restin inte suaze tradi- 
zionál si ben che degjenerade. 

CUALCHI RIFLESSION FINÂL IN PROSPETIVE 


La Storie e à une só logjiche interne che si manifeste in forme 
cicliche e in maniere autonome. La volontát e lis sieltis dal om a 
puedin morestá o acelera, prudelá o distradà par un moment la só 
ande; a puedin rivä a indregä il svilup storic intune maniere dra- 
matiche e violente o ben in mút pacific e naturál, ma no si pues 
mudá il sens e la inelutabilitât dal so cicli complessif. 


Come ducj i ciclis storics ancje chel presint al è destinat a concludi- 
si. Il Stät come dutis chés altris formis di organizazion politiche al 
è nassùt intune determinade ete e intun determinàt puest, e come 
dut ce che al nas, ancje la forme Stàt e je destinade a muri. 

Che ben si intint, no si pues stabilî ni il cuant ni il cemût. Come 
che nol è pussibil di stabilî ce che al vignarà daür. 

Ma se ce che al vignarà daùr e sarà une gnove civiltàt o une cata- 
strofe epocäl, al dipent ancje e soredut de capacitàt di elaborà un 
model di societàt che nol sedi in antagonisim cu la nature e cu la 
complessitàt dal om. 

O podin di che un superament positif dal Stàt al pues deventà 
dome te suaze e par mieç dal spanîsi des comunitàts nazionáls 
(cuintri dal concet di Stàt-nazion), des lór specificitàts e de lór au- 
tonomie. In altris peraulis chest superament al pues sucedi dome 
e in concomitance di un mont li che dutis lis realtàts etnichis che 
lu componin a sedin in stàt di autoguviernàsi. Chés stessis realtàts 
che a son incompatiblis cul assum e cui obietifs dal Stát. 

La vision di un mont adun di nazions e pant une prospetive inedi- 
te de convivence tra i popui che si riflet e che e puarte a rifleti sul 
sisteme politic des comunitàts stessis. 

Al è evident ancje che cheste assemblee di nazions e domande la 
presince di organisims di garanzie, li che i dirits dai nivei inferiòrs 
a vegnin sigurâts dai nivei superiôrs. Control che intune societàt 
dominade dai interès mercantii e finanziaris come la nestre al è 
impussibil parce che condizionát, autoreferenziäl e limitàt al aspiet 
economic. Il procès di superament statuál al pues inviàsi dome su 
la fonde di une etiche gnove, di une gnove dimension culturàl e di 
une riscuvierte dai valôrs spirituài. 

Superament dal riduzionisim umanist 


Il rapuart tra materialisim e Stát al & evidenziät dai procès storics 
e ideologjics che o vin stazát disore a un tant che o podin calcolá 
il superament de forme Stât dome dentri di une gnove vision de 
politiche e dal om, ven a stâi dome dentri di une filosofie politiche 
che e superi il riduzionisim umanist che le à parturide in funzion 
di un obietíf che al à tant che prerogative il produtivisim materiál. 


Si an di cjapä in considerazion i mecanisims de nassite e de evo- 
luzion dal Stát e il so rapuart cu la figure dal “om proprietari”. 
Lavent dal Stát al & leät ae trasformazion antropologjiche e ideo- 
logjiche dal om. Al è a tacá di chel moment che il proprietari al è 
deventát il protagonist de societát politiche. E no si trate dal om 
proprietari dai siei bens, ma dai miecs di produzion par meti adun 
ricjece e imprescj simpri plui sofisticäts par slargjà ad libitum il 
mecanisim e la potence produtive. 


Sul plan storic l’assum dal superament dal Stát nol & gnúf. Lu àn 
vüt frontát in múts diferents sedi il marxisim che l'anarchisim. Ma 
sot di chés dós prospetivis no si son viodúts i risultáts che lis lór 
teoriis a prefiguravin: il marxisim, che al veve afidát la dissoluzion 
dal Stát ae lote di classe, al à vút tant che risultát un rinfuarciment 
dal aparät statäl; l'anarchsim, che al afidave cheste dissoluzion 
al superament de division classiste, ae eliminazion de machine 
repressive e al spanisi natural dal jessi uman, al à vút tant che ri- 
sultát chel di restá tal ziron des utopiis. La reson e je che no esist 
soluzion di continuität tra chestis teoriis e chés che a án fat nassi 
la societát moderne. Dutis si fondin su di une vision dal om e de 
societät stazáts su di une filosofie di çoc borghés, ven a stái sul 
progressisim empiric che al met in valór dome l’om material. 


Riscuvierte dai valörs primordiäi 
e superament dal om unidimensionäl 


Il superament dal Stät nol pues jessi definit cence une riscuvierte 
dai valörs tradizionäi e primordiäi e cence che si ledi für dai li- 

minárs di chel economicisim che al à vút la só massime espression 
intal ‘800 e il colm de só fuarce distrutive intai secui seguitifs. 

Il model di riferiment dal om e de societat moderne al è chel detät 
de ideologjie de cuantität. Par liberà Pom des cjadenis statalistis 
e par torná indaúr ai popui la lór libertát, al covente un procés di 
riscuvierte dai valórs tradizionái, cuistion che e supere i limits di 
chest scrit. 

Al reste dut cás il fat che dome a tacá dai valórs antimaterialiscj 
ogni singul popul al podarä cjatä la só vere dimension e rompi il 
vêl che al mostre dal mont un sól aspiet. 

La liberazion dal jöf statalist al domande l'abandon de concezion 
materialiste (e di dutis lis formis economichis che i vegnin daür), 
de riscuvierte dal om totál e dal contest li che la só personalitát e 
je in cás di spanisi. 

La creazion di une struture politiche, economiche e cultural rispie- 
tose des specificitáts di ogni popul storichementri determinát, li 
che ancje i cuarps sociäi particolärs a vedin une esistence autono- 
me, e li che ogni individui al vegni acetát e tratát daúr de só na- 
ture proprie e no staronzát intun stamp uniformát daúr di valórs 
universái strassomeáts. 


Inte civiltät moderne, impen, dut al e sbassát a di une rude ma- 
terialitát. Cun di fat il procès che al puarte ae formazion dal Stát, 
dongje di jessi funzionál ae gnove classe emergjente dai pro- 
dutórs dai bens materiäi e des financis, al pant, tant che premes- 
se ideologjiche, il sbassament de nature dal om (e de societát tal 
so complès) dut a nivel de dimension materiál. La part psichiche 
e spirituál a son sacrificadis a pro dal cuarp materiál: rifles dal 
domini de part produtive sore chés altris. 

Procès che, come che o vin viodút, al tache cu la modernitát 
determinant dongje di un disecuilibri sociál e politic, un savol- 
tament gjerarchic dai valórs, e une gnove vision ideologjiche dal 
mont. Spirt e psiche a son deventáts cussi aspiets residuái di un 
mont che aromai si calcole superát, o li che il lór significát, a tacá 
dal secul XVII al sará reinterpretát daúr di valencis empirichis e 
plui tart positivistis, ven a stái tant che produzions mentáls e di 
procés biologjics dal cuarp material. 

Il model tripartit 


Il model tripartit des societäts tradizionäls al rivoche la triparti- 
zion umane: spirt, anime e cuarp. In altris peraulis la tripartizion 
sociál e da un sens a ché umane. I trê nivei si completin e daúr 
dal setór di aplicazion a finissin par dá une rispueste coerente e 
efetive. Ma intun mont dominát dal produtivisim material chescj 
trê nivei a discomparissin a vantaç di un om unidimensional e di 
une societát dominande dal cuarp e de cuantitát. 

Il Stat, lac dal domini social, funzionál aes esigjencis de classe 
produtive, al & il pont centräl ancje di chel teritori che al riflet fint 
insom il model unidimensionál dal om, di un om tant che rút cuarp 
materiál, ossessionát dal so jessi materie e nuie altri, fintremai fru- 
strât di vé di disparí tal nuie, svilupant la false cussience di podé 
spanisi dome intun model politic e culturál corispondent. La apari- 
zion e il svilup dal Stát no si palese dome tant che istituzion juridi- 
che, ma ancje tant che dominazion ideologjiche operade dal mont 
produtif par miec dai aparáts academics e i miecs di comunicazion, 
cun dut ce che chest al compuarte a nivel sociál, ideál e cultural. 


Il ream de cuantitát 


Il mont moderni si fonde (stant ae analisi marxiane) su la pre- 
minence de economie calcolade tant che fatór struturál, li che la 
sorestruture e je o aspiet margjinál o funzionál ae struture stesse. 
Cheste impostazion e puarte a (e e je supuartade di) une concezion 
materialiste li che la cuantitát e je misure di dut, cu la consecuence 
di un mont fondát sui rapuarts di fuarce economics e finanziaris, 
dut il contrari di ché econonomie autocentrade intal rispiet des 
carateristichis ambientáls e umanis dal teritori, che al e il teme con- 
temporani des batais ambientalistis ma che no rivin a concretizási 
intun discors complessif parce che peat ai modei di chel progressi- 
sim che al calcole il mont dome di une prospetive efetuäl. 

Stant che la cuantitát, e dome ché, e à di jessi la misure di ogni 
valór, il Stat — monopolist de fuarce, imprest centralizadór e isti- 
tuzion che e insuaze e e sostent chest mont — al e clamát, intal so 
assum educatif, ancje a formá i “citadins” daúr di ché vision. 

Un mont complès 


La straordenarie complessitát dal mont moderni e je une creazion 
dal mont moderni stes fondát su la cuantitát e sul materialisim. 
Il mont de cuantitát e dai bens materiái al ven calcolát tant che 
procès positif par vie che al da la impression che al liberi om de 
dibisugne. 


La straordenarie complessität dal mont moderni al è ce che, pai 
siei assertórs, al motive la necessitát dal aparát statäl, la necessitát 
di un control statualizát e di un teritori artificial li che si stabilis 
chest control. Ma si trate di une motivazion che si fonde su di une 
interpretazion abusive, par vie che si scambie la consecuence cu 
la cause. 

Limplant tecnocratic e burocratic al nas par frontá la complessitát 
de societat moderne e la complessitát e nas par esaudi dibisugnis 
che in realtát — par doprá une induvinade categorie marxiane — a 
vegnin creadis ad hoc dal sisteme produtif stes par favori i siei 
interés economics e di domini e la só autoriproduzion. 

Dome che Marx al calcolave il svilup industrial, disseparát da 
capitalisim, tant che un model e un procés positif pe liberazion 
dal om de dibisugne. Li che, in realtát, cheste dipendence no je 
separabile di une economie fondade sul industrialisim (in dutis e 
cun dutis lis articolazions che lis gnovis tecnichis a permetin di 
decliná ma cence che e cambiedi la sostance finál) che, dongje 
di duplicá al infinît problemis di sostignibilitat, al trasforme l’om 
moderni intun jessi simpri plui handicapát sedi sul plan fisic che 
sul plan mentál. In di di vué, cence l'apuart tecnologjic, lom nol e 
plui in stát di vivi e di sorevivi, e nancje di pensá e di elaborä un 
resonament in maniere autonome. No dome il sisteme liberist (o 
chel coletivist) al cree gnovis dibisugnis che al sodisfe par miecs 
di gnúfs prodots di consum, ma, dut intun, al cree problemis in 
mút seguitif sul plan ambietäl, sociál e struturál, assegnant al bi- 
nomi privat/Stat l’assum di risolviju. E il Stat si nudris compagn di 
cheste complessitát, sul plan tecnologjic, comunicatif, formatif e 
burocratic, intant che la machine produtive (simpri plui sotanade 
ae finance) e condizione lis sieltis politichis. 

Cheste complessitát e je duncje, dut intun, funzionál e derivade 
di un sisteme industriál e finanziari simpri plui sofisticât (in ducj 
i sens de peraule), Une machine che e rint scláfs (leáts cun cja- 
denis invisibilis) ducj i membris di cheste societát. Sclavitút tai 
confronts dal aparát statál e dipendence des marcjanziis ufiertis 
dal mont produtif, ogjets di consum e mieçs tecnologjics simpri 
plui invasífs. 

Ancje su plan dal sisteme politic cheste complessitát e zuie un rúl 
fondamentál. Se la societát tradizionál (ché medievál in particolár) 
e jere caraterizade de partecipazion direte de comunitát, la ridu- 
zion partecipative direte te societät moderne, il so staronzament di 
fat, a vegnin motiváts de necessitát che a meti man ai mecanisims 
politics e economics a sedin simpri di plui figuris professionáls in 
stát di frontá e di risolvi situazions simpri plui ingredeadis sot di 
ogni profil. 

Cu la aparizion di une economie mercantíl e di une consecuente 
necessitát di normazion dai procediments juridics su la fonde di 
un dirit positif, si palese duncje tant che indispensabile une au- 
toritât tecniche cun dut ce che al compuartarà in fat di contrast 
di interés, di lote di podé. Un podé no plui fondát su di une con- 
division dai rúi acetade tant che naturál de comunitát ma di un 
incaparament di posizions cu la fuarce e cu la ricjece. 


Complessitát e organizazion statualizade 


La complessität dal mont moderni e je causade prin di dut dal 
model di produzion industriál e de ideologjie industrialiste che le 
sotten. 

La complessitát organizative causade de economie industrializade 
e postindustriäl (la evoluzion di procès produtifs simpri plui dificii 
di gjestí e pericolós, cuntune consecuente incressite dai controi 
burocratics in situazions simpri plui intrigadis) no dome e á con- 
dizionát sul plan dai rapuarts umans, e sul plan de concezion de 
vite, dute la societát, ma e à infuartít il sintiment che la istituzion 
statuál e sedi inevitabile. 

Nol e che lis societáts anteriórs no fossin complessis. Al & che in- 
tal mont moderni, fondát sui procès e su la logjiche produtiviste, 

cheste complessität si moltipliche in maniere esponenziál e cun- 
tune velocitàt di mudament che al è dificil di tignî daür. 

Sul imprin, organisim di difese e di control dal teritori e di sigure- 
ce dai siei citadins (dongje di jessi machine di protezion de classe 
dominante), il Stát, par vie dal consecuent svilup tecnologjic e 
sientific (sientist plui che sientific), insedát e creát dal sisteme eco- 
nomic e produtíf stes, al à rinfuarcit la sensazion di jessi strument 
indispensabil de vite civil. Ma, propit pe nature stesse de societát 
dute fondade sul profit e sul benstá materiál, i intervents par ri- 
solvi i problemis dal sisteme economic e produtif no án fat altri 
- cuntun mecanisim di feed-back seguitif - che dopleáju. 

Cun dut achest, i assertórs di une organizazion statualizade, a cja- 
pin la complessität dal mont moderni tant che argoment di fonde 
de só inevitabilität. 


Sovraniscj e mondialiscj 


In cheste fase storiche li che lis fuarcis dominantis a sburtin viers 
di un superament de forme Stát di vecjo stamp (dant, a momen- 
ts, la false impression di une volontát antistataliste'” si assist al 
tentatif di meti adun aparáts di control di forme gnove, plui sutii, 
suretizis, cuasi invisibii, ma propit par chel plui eficacs, parce che 
a tocjin lis cussiencis in müt diret. Un artifizi funzionál. Si trate par 
lór di meti adun un soreStät, funzionäl ae fase di globalizazion, li 
che i Státs cussi clamáts nazionái a zuin une funzion di sotinsiemis 
di control, di cjans di vuardie di un domini simpri plui ampli e 
simpri plui caotic. 

La partide che vué si zuie tra sovraniscj (che a batin par un torná 
ae sovranitát origjinál dai Státs “nazionái” di stamp votcentesc) e i 
antisovraniscj che a operin une vierzidure dai confins par un mont 
globalizát, a somein a doi atórs di une comedie dai ingjans e dai 
ecuivocs, cuntune trame che e viót in sotfont un mont di sotans 
istruîts e informáts par che a restin ignorants e manipolabii. Pal 
podé si trate di zuiá sui doi plats di une belance, aromai e di passe 
un secul, ben rodade sul plan ideologjic: chel “progressit” viert a di 
une culture mondialiste (il partit antimondialist si diferenzie dome 
sul plan des modalitáts ma che al reste mondialist te só essence) 

e un reazionari e sovranist™. A un tant, lis dôs animis a coventin 
par alterná lis sieltis daúr de situazion e dai interés dal moment. 
Intant, ai Státs “nazionái” ur ven dát il rúl di intermediaris. Un zúc 
funzionál ancje e soredut par scuindi la volontát e la visibilitát dai 
popui storics, che di chei al e fat il mont, e par sghindá e bati lis 
lór legjitimis domandis di indipendence. 


Cussience identirarie e procès statalist e iperstatalist 


La centralitât de nazion (e cuintri dal Stât) tant che espression dai 
popui storics e je la fonde pe riscuvierte dal om in dutis lis sós 
dimensions. Al è in cheste suaze, dutun cul ricognossiment de só 
nature proprie e dal svilup dal so jessi in dute la só totalitát, che 
l'om al pues cjatá la base par svilupási ad in plen e par meti in at 
lis sós potenzialitáts intun ecuilibri tra la só personalitát e il mont 
esteriór. Pal Stat — organisim astrat e duncje lontan di une dimen- 
sion umane — ce che al interesse a son i individuis disseparáts un 
di chel altri. La ideologjie stataliste ancje in chest cás e je funzionál 
ai interés e aes necessitáts dal sisteme economic che i da fuarce e 
cuarp, intant che il podé al à bisugne di une societát simpri plui 
atomizade par bati lis resistencis che a contrastin la só egjemonie 
e lis sós sieltis. 

Bisugne perd precisá ce che si intin par identitát. Tancj moviments 
de diestre estreme si reclamin, in di di vué, “identitaris”. Il disvei 
“nazionalist” al dopre di fat il teme de “identitát” (antimondialiste 
si, ma in funzion sovraniste), ma par “identitát” achi si intint ché 
pseudorapresentazion abusive di popui inventáts e reinventáts te 
suaze e in funzion stataliste. Chestis pantomimis a fasin part ad 
in plen de ideologjie dal domini, imprescj di pulizie etniche e di 
repression des identitàts veris. Lobietif al è chel stes che al à in- 
scjaipulät i popui storics intun Stát che al va indenant a domináju 
e a censuráju. Si trate duncje di un argagn ideologjic, un dai tancj 
rituái parodistics de retoriche stataliste. 

L'identitarisim sovranist al & duncje il piés nemí intal procès de li- 
berazion dai popui. E il procés di liberazion dai popui si cjate vué 
tra Pincuin mondialist e il martiel nazionäl-statalist. 

Dut a vantaç dal status quo di chest sisteme di podé. 

La privatizazion dal Stât 


La filosofie dal Stât moderni, là di là des concezions assolutistis di 
stamp bodinian e dai varis totalitarisims, si fonde in sostance sul 
liberisim, si stabilis sui criteris di un rapuart contratuál, li che il 
contrat mercantil al è trasponút intal cjamp de politiche. Ma vué in 
aparince i grancj grups economics a metin in discussion la esisten- 
ce stesse dal Stát. In realtát ce che il gnúf ordin economic al vo- 
larès imponi al e Pincaparament des funzions e dai servizis statái 
tes mans dai privâts. In buine sostance la privatizazion dal Stát. Si 
trate che ben si intint di une aspirazion e di une brame, di une tin- 
dince (asintotiche), dai parons dal marcját e de finance che a cjatin 
i liminärs dai Stats nazionái di stamp votcentesc masse strents e di 
superá cun ché di tirá profit in ducj i setórs de socieát. Ma, stant 
che simpri e dut cás lis potencis economichis a varan bisugne di 
un referent “public”, militar e poliziesc in particolár e no dome, 
par difindi i lôr interés, la tindince e je ché di traferí lis funzion 
tradizionáls dai Státs, di une bande a organisims internazionái 
(FMI, Bancje mondiál) e di ché altre a organisims priváts che a 
condizionin in maniere direte (e discrete) lis istituzions politichis 


Se Pultraliberisim al puarte e al teorize la privatizazion progressivl 
di dutis lis istituzions e servizis statái no si à dut cás di confondi 
statâl cun public. 

Public al vül dí controlât in maniere direte de comuninát, control 
che al & pussibil in comunitáts piculis e omogjeniis. Li che im- 
pen la statalizazion e funzione in maniere centraliste (che e je la 
essence proprie dal Stát) e par miec di di struturis burocratichis 
cuntune gjerarchizazion ofegade e cuntune spartizion dal podé 
che al finis par colá sot dal control di fuarcis partitichis e di interés 
economics che a fuissin a di ogni control. 

Statäl al vúl dí controlát intune maniere o intune altre dai grancj 
grups economics e finanziaris priväts. 

E vué la tindince e je ché di privatizá lis “entitáts intermediis” o di 
acentrális intes mans dal Stát. 

Par contrast si á di rindi public chei servizis e chei bens che vué a 
son tes mans dal Stát o coláts in chés dai priváts. 

Lenghe e contignúts 


Lenghe, identitát e autodeterminazion a son tré elements de stes- 
se cuistion. La cuistion e rivuarde il procés di autodeterminazion 
di un popul sotanát. Ma une lenghe par jessi determinante intal 
procès di cressite identitarie e à di jessi calcolade alte e necessa- 
rie, par rivá cussi a jessi visibile e meritorie di vigní doprade. Une 
lenghe (minorizade) e cres il so status dome se i contignúts che 
e je in stát di esprimi a proietin e a progjetin une vision altre dal 
mont. Intun procès di liberazion dai popui (che al è ancje procès 
inevitabil di liberazion tout court), la lenghe e à di podé esprimi 
un progjet di superament di une istituzion che e tint a soprimile. 
Par chest e à di esprimi contignúts alts e altris rispiet a di un pin- 
sîr che al & deventät aromai conformát e sometút al pode stabilít. 


Su la fonde dal savé 


La fase dal nazionalisim dal Siet e Votcent (fase finâl de formazion 
dai Státs a nivel european) si fondave massime su di un procés 
di “unificazion” di teritoris e di popui svariáts cu la poie dal ide- 
alisim romantic e de falsificazion storiche, dineant la peraule a 
chés comunitäts che no rispuindevin al progjet di omologazion 
identitarie'?. 

Di moviment idealist, chel nazionalist, propit parce che proietát 
viers de formazion di une machine statàl costritive, si è trasformát 
dibot e cence soluzion di continuitât intun moviment reazionari, 
repressif e militarist. 


“Cemút interpretá chest dissen di uniformizazion culturál dal 
Stát? In part al rispuint di sigúr, come che al à vüt marcät Gellner, 
a di une necessitát struturál de societát industriál che e domande 
une formazion standardizade e duncje la necessitát di meti adun 
sot dal control dal Stät un sisteme educatif che al pant une culture 
compagne su dut il teritori nazionál” (Alain Dieckhoff, La Nation 
dans tous ses États, p. 71-72,). 

E reste duncje evidente la impuartance primordiál di un supera- 
ment (intal sens di un lá plui inlà) dal model culturál moderni che 

dome in cheste maniere i popui a podaran autodeterminási. 

La produzion teoriche e inteletuál no pues fermási a di un nivel 
speculatif o limitási a di une ordenarie copiadure dai modei filo- 
sofics e ideologjics dominants. Il sfuarç inteletuál al à di lá inte 
direzion di un lór superament sedi par chel che al inten la pro- 
duzion leterarie sedi parentri de riflession filosofiche e de ricercje 
sientifiche. Ven a stái, la inteletualitát e à di metisi intune posizion 
critiche intai confronts dal conformisim imperant e di chel che 
vué al ven clamát il “pinsir unic”. 

E a proposit dal conformisim culturäl e de recuperazion che il 
Stät e i siei organisims “culturäi” a son bogns di meti in vore, i 
esemplis no mancjin, come che al mostre Alain Dieckhoff stazant 
la storie dal moviment ocitanist. 

“Dentri dal sisteme politic e ideologjic statalist, il podé di coopta- 
zion des fuarcis inteletuäls e reste grandonone. Il scac dal ocita- 
nisim in part si rive a capi cul suces de strategjie di captazion des 
élites meridionäls de bande dal centri politic parisin. Chestis élites 
a àn dat ae III Republiche — in particolár intal sud-ovest, tiere di 
elezion dal radicalisim — une part impuartante di chei cuadris che 
a coventavin al gnüf regjim, a un tant di rindi pöc atrative une 
strategjie di roture cu la France. Il Felibrige di Frederic Mistral nol 
podeve sperä di atrai chei avocats e chei professörs che a jerin inte- 
grâts in maniere massive tes istituzions republicanis. (...)” 

(p. 58-59, Alain Dieckhoff La Nation dans tous ses Etats). 


Fintremai che si reste suntune logjiche di competizion cui valörs 
dominants di cheste societät si saltarà für simpri batüts parcè che 
il lôr podé atratif al reste insormontabil. 

Al sarès invezit di domandási trop che chei “valôrs” a rispuindin a 
di un principi di veretat. 

Il podé des istituzions statuáls al è diretementri proporzionäl al 
conformisim culturäl di chès che a varessin di jessi lis élites “al- 
ter-nazionáls”, che propit pal lór complès di inferioritát a tindin a 
iperimitá la culture dominante (deventant cussi plui realistis dal 
re, par altri di un re crot) inte convinzion di une unicitát e univer- 
salitát de culture moderne, calcolade uniche e “superabile” dome 
se si va indenant su la só stesse ferade di pinsir. 

Sul plan des contingjencis 


Dongje di ristabilf un leam cui valôrs tradizionài'* (e no tradizio- 
naliscj), al & dome sul autocentrament economic, su la autodeter- 
minazion dai popui, e la ricomposizion di ducj i elements che a 
componin la nature umane, che une gnove civiltât e podarà cjatá 
lis sös fondis, fale — parafrasant ancjemò Marx — colà intune gnove 
barbarie. 

Un procés che al pues inviäsi dome li che la forme Stát e je nassu- 
de, ven a stài intal mont ocidentál e in nissun altri puest"*. 


Cuál che al podarà jessi l'aspiet di une gnove comunitát di feminis 
e di oms, chest nol pues jessi scrit su la cjarte, ma dome, scjalin 
dopo scjalin, pas a pas, sperimentät intal mont real. Al è traviers 
dal conflit tra modernitát e tradizion e dal so superament che si 
risolvaran lis contradizions che cum al vif POcident e di ches che 
POcident al à sparnicadis ator pal mont. 


Un mont cence Stát al & pussibil dome intal rispiet di une gjerar- 
chie di valórs, ripensät inte suaze des piçulis realtäts omogjeniis 
storichementri determinadis, li che la societát e je in cás di amini- 
strási in maniere autonome cul apuart di une élite inteletuál di ri- 
feriment, legjitimade parcè che cualificade, che e superi i liminárs 
de cognossince dal om contemporani. Dome su chestis prerogati- 
vis si pues fondá une societát ecuilibrade. 

E par garanti che i caratars identitaris de comunitát a vegnin ri- 
spietáts, dongje de presince di une élite interne, al covente ancje 
un organisim internazionál che al vedi podé di control. 

Notis 


1 - Inte toponomastiche celtiche o cjatin il tiermin bona cuntun significat 
assimilabil ai tiermins polis, pura e urbs: Vindobona (Viene) la cität blancje, 
Ratisbona (Castra Regina, Regensburg e v.i.), intant che dinum (fuart) al a 
une corispondence cul latin oppidum (citát fortificade). Cussi in Friúl o vin 
Midun (Magdunum, il grant fuart). O pensi che, cun ogni probabilitát, Udin 
al podarès divigni di Vidunum (Vidun) cul significat di “fuart sul cuel”. 
Cheste ipotesi e je rinfuarcide di cemút che e ven nomenade la citàt furlane 
par sloven e par todesc, rispetivementri Videm e Weiden. Par altri, o vin in 
Bulgarie une citát clamade Vidin, toponim celtic aciertát, cul significät che o 
vin dit disore, vi = cuel, dunum = fuart. Darest la archeologjie e à scuviert 
lis olmis di un fuart preroman sot des fondis dal cjistiel di Udin. Il passag 
de forme Vidun a Udin si pues suponi tant che il risultát di un procés di 
metatesi dongje de lenizion de V sul imprin de peraule. 


2 - In Plutarc “A clamin cheste fuesse mundus, ven a stái cul stes non che 
a clamin il cil”. 


3 - Il tiermin pomerium si riferis daür des voltis al perimetri che si forme 
parentri dal cercli segnát dal agár e al tiermin (al confin) stes di chel teritori. 
Duncje agar e pomerium a son la stesse robe. 


4 - Intes pieris termináls si traviôt cuasi un rest o une fase di transizion de 
tradizion megalitiche a di une gnove fase che e puart al mont classic. 


5 - Si pues ipotizä che la nassite de cität, che e caraterize la civiltät classiche 
almancul inte suaze mediteranie, e sedi il risultát de concentrazion dai abi- 
tants juste ator dal centri sacrál e vie cul timp fintremai dentri dal stes cercli 
consacrát. Chest popolament, cun ducj i elements costitutifs pes dibisugnis 
de popolazion e la creazion des struturis necessariis par une convivence 
civil, e varès sburtàt, dongje di stabili normis e struturis funzionáls (fognis, 
acuidots, termis e marcjäts), viers di un svilup economic e viers di une gnove 
vision de realtát. 


139 


6 - Prime de rbs, prime de “citât” intindude tant che formazion monumen- 
tâl di un centri di cult, la comunitát prestoriche tribál e jere dut cás fondade 
su riferiments teritoriái cuntune fuarte valence spirituál cence che chescj a 
vegnin par fuarce insuazáts o individuáts par miec di manufats. La prestorie 
e la mitologjie nus fevele di lücs sacris in riferiment a boscs, fonts, monts, te- 
ritoris inviolabii, e, di ché altre bande, o vin l’esempli de civiltät megalitiche. 
Dut cás il passag dal mont prestoric a chel storic al è segnat de necessitát 
pal om di marcá in maniere visibile, par miec, apont, di manufats, e di rindi 
memorabil un lúc particolár che pe tradizion al rapresente une puarte di 
jentrade e di contat cun chel altri mont, 

Il jentrà dal om inte “civiltát” al è rapresentát prin di dut di une pierdite 
di memorie a un tant che cheste e à di jessi recuperade par mieç di segnái 
visibii, sot di une forme monumentál. 


7 - Tra l'altri il tiermin stes di “Imperi” al è discronic, aplicät posteriormentri 
e cul stes significät che al à cuistät in timps resints. Pai latins “imperium” al 
veve il significät di comant e nuie altri. 


8 - Par Dumézil la societät tripartide e je une carateristiche esclusive dai 
popui indoeuropeans e che se le cjatin in altris civiltáts al sarès dome par 
mieg di une influence esteriór. O podaressin contestá chest assum e ima- 
gjiná che la societát tripartide no sedi une esclusive indoariane ma il risultàt 
di un procés metastoric di roture di un ecuilibri precedent — magari di une 
societát indiferenziade o bipartide — par rivá a di un gnúf ecuilibri che ma- 
gari si sedi evidenziát par prin e miór inte civiltät indoeuropeane. Par altri 
il concet di tripartizion, almancul sul plan teoric e metafisic, si lu cjate in 
realtäts une vore lontanis di ché indocuropeane, par esempli in ché cinese. 
Cun di plui, il fat che la tripartizion inte societát romane e vegni nomenade 
cuntune terminologjie etrusche (un popul, une lenghe reputade no indoeu- 
ropcane) ven a stái Ramnes, Luceres e Titiens, al è un cas che al fas pensá, 
cussi come che e je problematiche e singolár la descrizion de fondazion di 
Rome li che la liende nus informe che Romulus al veve fat ricors a sacerdots 
etruscs. Si note, al va dit, che i elements simbolics di chel rituäl si puedin 
cjatä compagns sedi te tradizion indocuropeane che inaltrò. Si pues duncje 
pensá che i elements sostanziái dal mont indoeuropean a son cjapäts di 
une civiltät anteriór e primordiál cun elements simbolics che a mostrin une 
divignince comune. 

9 - E no dome ché romane ma di tancj altris popui che a jentrin te Storie in 
chel moment cläf rapresentät dal VII secul p.d.C. 


10 - Lis teoriis economichis plui critichis intai confronts dal Stät, in parti- 
colár chés che si rifasin ae scuele austriache, che in di di vué a van cussi 
tant di mode intai ambients ultraliberiscj, a dan cheste false impression di 
volé supera il Stat, li che in realtat l'insium e l'assum al è chel di privatizälu. 


11 - Si zuie ancje une fine partide tra sovraniscj e mondialiscj su la cuistion 
des batais nazionalitaris li che i prins a calcolin che i ricognossiments iden- 
titaris a sedin doprâts dai podés e istituzions lobbistis mondiàls tant che un 
dai miegs par scancarà la sovranitàt dai Stàts. E i sovraniscj a metin sul banc 
dai acusáts, tra chei altris, la UE. Si è viodút, inte realtàt dai fats, la posizion 
che la UE e à pandút intai confronts des batais referendariis pe indipenden- 
ce de Catalogne e de Scozie. 


12 - Se ancje Marx a di un ciert pont de só analisi al cjape in esam la cue- 
stion identitaric nazionäl (li che dut cas e reste interie la ambiguität dal con- 
cet di nazion) lu fas in funzion de lote di classe e dal proletariat, ven a stäi 
che al calcole positive la lote pe indipendence nazionâl dome in funzion e in 
maniere subordenade ac lote pe emancipazion dal proletariat (viôt Irlande). 


13 - Par societát tradizionäl si à di intindi prin di dut une socictat rispietose 
des carateristichis di ogni singul, li che invezit la ideologjie moderne e met 
ducj i oms sul stes plan cun potenzialitàts interscambiabilis par cualsisedi 
funzion. Chel di tratà ducj i oms inte stesse maniere al ven calcolât tant che 
une des massimis espression di justizie e di ecuitàt, la plui grande concuiste 
dal dirit. In realtát al risulte une injustizie e une des piés violencis, parcè che 
al supon che ducj “a vedin di vé” (a sedin obleáts a vê) la capacitat di frontà 
cualsisedi situazion, ativitàt o responsabilitàt, cundut ce che al ven daùr in 
tiermins di frustrazion e di faliment par ducj chei che no rivin a sodisfä lis 
aspetativis dal cas. 

Intune societat tradizionál, i singui a vegnin calcoláts daúr di ché che eje la 
lór carateristiche specifiche sul plan fisic e mental, intal rispiet di une gje- 
rarchie naturál. Dome cun chest rispiet la persone si sintará valorizade. Intai 
fats no si prantidarà a di nissun nuie che al sedi là di là des sös prerogativis, 
des sós pussibilitâts, des sós fuarcis e dal so caratar, ven a stái di ce che al 

permet di svilupä ad in plen la só personalitát. 

Il risultàt al è che intal prin cas o varin une societát di frustráts o di falîts, 
fondade su la violence in at o di fat. Intal secont, une societàt li che la per- 
sone si realize lant daúr de só nature, te só ativität lavorative e sociál, che e 
je proprie e diferente par ogni singul individui. 

Ma al è ancje un alc di plui. Inte societát moderne il faliment o la riesside 
e je calcolade dome intun “achi e cum" e misurät dome cun parametris 
materiäi (e a restin materiái ancje par funzions che a son di ordin "creatif” o 
“inteletuál”, par miec di ricognossiments academics, promozions di cariere e 
v. i.). Intune societät tradizionál dongje di un realizäsi dal om par mieg de só 
ativität lavorative, inteletuál o manuál che e sedi, ven a stäi di un realizäsi in 
cheste vite, il lavôr al € ancje viodút e vivút tant che miec par une realizazion 
dal om inte só totalitát, ven a stái ancje sul plan spirituál, di une spiritualitát 
che e supere il plan religjós. 

Cheste impostazion e da la stesse impuartance a dutis lis ativitáts lavorativis, 
stant che cualsisedi forme di ativitat umane, simpri che e sedi rispietose de 
nature e che e sedi praticade di cui che al à la juste disposizion par fäle, 
dongje de realizazion contingjente, al è ancje un mieg par une realizazion 
superiór dal om. 

Al va ancje dit che cence une élite, cualificade sul plan de inteletualitát e su 
chel de cognossince, cualsisedi cressite, ancje sul plan sociopolitic, no dome 
no je pussibile ma ancje improponibile e fintremai disastrose. Par la cuál 
il “lavor primari” che al covente fat nol pues nuie altri che passa traviers di 
une “riflession e di un aprofondiment” complessif, li che lis vós “riflession” 
e “aprofondiment" a cjapin dut il valör etimologjic che a an parentri. 


14 - Calcolant che, dopo di vé creade la forme Stát, l'Ocident le à imponude 
in dut il mont. 


142 La invenzion dal Stát 


BIBLIOGRAFIE 


Libris 
Lumière du Moyen Âge di Régine Pernoud (Grasset) 
Précis d'Histoire di Jacques Heers (PUF- Hachette) 


1648. La paix de Westphalie, ou la naissance de l'Europe politique moderne di 
Arnaud Blin (Editions Complexe) 


La naissance de l'État moderne 1180-1492 di Jean Kerhervé (Hachette) 
La société féodale di Marc Bloch (Albin Michel) 

Les iles britanniques au Moyen Age di Jean-Philippe Genet (Hachette) 
L'ordine giuridico medievale di Paolo Grossi (Laterza) 


L'économie rurale et la vie des campagnes dans l'Occident médiéval di Georges 
Duby (Champ Flammarion) 


La civiltà dell'Occidente medievale di Jacques Le Goff (Piccola Biblioteca Einaudi) 
Allemagne et Empire au Moyen Age di Michel Parisse (Hachette) 
Les Royaumes barbares en Occident di Magali Coumert e Bruno Dumézil (PUF) 


Martin Lutero - 1483-1546. La Riforma protestante e la nascita della società mc 
derna di Mario Regge (Claudiana) 


Les deux souverainetés et leur destin. Le tournant Bodin-Althusius di Gaëlle De- 
melemestre (Cerf) 


Pour en finir avec le Moyen Âge di Régine Pernoud (Seuil) 
Le Moyen Age une imposture di Jacques Heers (Perrin) 
La vie au Moyen Age di Robert Delort (Seuil) 


Le signorie cittadine in Italia (Secoli XIII — XV) di Andrea Zorzi (ed. Bruno 
Mondadori) 


Brève histoire de Genève di Louis Binz (Chancellerie de I’ Etat, Genève, 1981) 


Storia della società friulana. Il Medioevo par cure di Paolo Cammarosano (Ca- 
samassima) 


Giovanni Althusius e lo sviluppo storico delle teorie politiche giusnaturaliste di 
Otto von Gierke (Reprints Einaudi) 


Les problèmes monétaires au Moyen Age di Benoît Santiano (Université de Paris 
X - Nanterre) 


L'invention di progrès 1680-1730 di Frédéric Rouvillois (cjapitul L'Etat pp. 265 - 


145 


355) (CNRS éditions) 

L'idea di nazione di Federico Chabod (Ed. Laterza) 
Trattato sul governo di John Locke (Editori Riuniti) 
Il Principe di Nicolò Machiavelli (BUR) 


Léviathan. Traité de la matière, de la forme et du pouvoir de la république 
ecclésiatique el civile (Deuxième partie: De la République) di Thomas Hobbes 
(Université du Québec) 


Du contrat social di Jean-Jacques Rousseau (GF-Flammarion) 
Discours sur l'origine de l'inegalité di Jean-Jacques Rousseau (Idées nrf) 
L'ideologia tripartita degli Indopeuropei di Georges Dumézil (Il Cerchio) 


Rome et l'État moderne Européen par cure di Jean-Philippe Genet (Collection de 
l'École Française de Rome) 


Rome, de la cité-État à l'Empire di Elizabeth Deniaux (Hachette) 
Guida alla storia romana di Guido Clementi (Oscar Mondadori) 


Barbari, immigrati, profughi, deportati dell'Impero Romano di Alessandro Bar- 
bero (Laterza) 


Storie locali dell'Italia Romana di Gianfranco Tibiletti (Università di Pavia) 


La Nation dans tous ses États di Alain Dieckhoff (Champs-Flammarion) 


Articui 


L'autonomie politque et juridiques des cités grecques sous la domination ro- 
maine di Pascal Campeau (Université du Québec, Montréal, 2010) 


Les cités libres à l'époque romaine di Eric Guerber (in Dialogues d'Histoire 
ancienne, vol. 23, n. 1, 1997, pp. 301-310) 


“Urbigonia”. Sulle tracce di Romolo e del suo aratro di Gianluca De Sanctis 
(I Quaderni del Ramo d'Oro on-line, n. speciale, 2012, pp. 105.135) 


Qu'est-ce que "l'imperialisme romain" pendant la République? di Ella Her- 
mon (in Dialogues d'histoire ancienne, vol. 10, 1984, pp. 259-267) 


Les origines des États modernes en Europe, XIII - XVIII siècles: état de la 
question et perspectives di Wim Blockmans (in rêt) 


L'État, la nation et les peuples au Moyen Âge: l'expérience britannique di sir 
Rees Davies (in rêt Cairn.Info, Histoire économie & société 17-28) 


La France à la fin du Moyen Âge; l'État et la Nation (Bilan de recherches 
récentes) di Hélène Olland (in Médièvales, n. 10, 1986, pp. 81-103) 


146 La invenzion dal Stät 


Les affrontements religieux en Europe du début du XVI siècle au milieu du 
XVII siècle (première partie: La vague protestante) cours de Maurice Dau- 
mas (in ret) 


“E nos Lases iuuate". I Lari nel sistema spazio-temporale romano di Renato 
Da Ponte (Diritto@Storia, n. 3, marzo 2003, Tradizione Romana) 


La génèse de l'État moderne di Jean-Philippe Genet (in Actes de la recherche 
en sciences sociales. Vol. 118, juin 1997, Genèse de l'État moderne, pp. 3-18) 


Les mercenaires au XII siècle: Henri II Plantagenet et les origines de l'armée 
de métier di Jacques Boussard (in Bibliothèque de l'école des chartes. 1946, 
tome 106, livraison 2. pp. 189-224) 


Potere centrale e autonomie municipali nell'Italia augustea di Umberto Laf- 
fi (in ret) 


Politique, religion et constructions étatiques (XI-XVI/XIX siècles) di Sonia 
Rappaz (doctorante, Université de Genève, Suisse, projet Sinergia - FNS) “La 
Fabriques des savoirs”, 2011) 


Urbs: concetto e implicazioni normative nella giurisprudenza di Francesco 
Sini (Università di Sassari, in Diritto@Storia, rivista internazionale di Scien- 
ce Giuridiche e Tradizione Romana, n. 10 - 2011 - 2013) 


L'Impérialisme romain di Willy Peremans (in L'antiquité classique, Tome 3, 
fasc. 2, 1034. pp. 488-501) 


Histoire médiévale. L'Occident du XII au XV siècle di Franck Collard (cours 
complet. Université Paris Quest Nanterre La Défense, HLHMA402-Col- 
lard-2008-2009) 


Considerazioni sull'amministrazione delle provincie in età imperiale di 
Giovanni Nicosia (Università degli Studi di Palermo, 2007-2008) 


Les villes d'Italie centrale et l'urbanisme: origines et affirmation d'une politi- 
que (environ 1200-1350) di Jacques Heers (Mélanges de l'Ecole française de 
Rome. Moyen Age, année 1989, volume 191, n. 1, pp. 67-93) 


Communes, libertés, franchises urbaines: le problème des origines; l'exemple 
italien di Pierre Racine (Actes du congrès de la Société des historiens méd- 

iéviste de l'enscignement supérieur public, année 1985, volume 16, n. 1, pp. 

31-66) 


Roma quadrata di Attilio Mastrocinque (in Mélanges de l'école française de 
Rome, Antiquité, tome 110, n. 2, 1998, pp. 681-697) 


La cité-État italienne du Moyen Âge. Culture et liberté di Mario Ascheri (in 
Médiévales, 48 / printemps 2005) 


La complexité monétaire en France sous l'Ancien régime: étendue et modes 
de gestion di Jérôme Blanc (HAL, archives ouvertes, in rét) 


147 


, Fiora TRELIT. 
” nti 4 


Y JOPPP DI UDINE 


fi MU ju 540814 er 


NT ARTE TE, 


TABELE 


LA FORMAZION DAL STAT 
FILOSOFIE JURIDICHE 


Il mont feudal / la Ete di Micç 

Formazion dal Stät sul stamp des corporazions 
Ingletiere 

La monctizazion 

Teritorializazion 

Crisi dal model feudal e vuere 

Vuere e fiscalitàt 

Rivoltis fiscàls 

Lis basis teorichis de regalitàt 

Passac de Ete di Micç rude a ché sapienziál 
Policentrisim de Ete di Mieç 

Secul XIV 

Il Cuatricent 

Identitàts 

XVI secul: la Riforme 

Confessionalizazion 

La reazion de cussience identitarie 


LA ELABORAZION TEORICHE DE DIMENSION POLITICHE 
IL MONT ANTIC 


Il sisteme fiscal roman 
La percezion dal spazi 


CUALCHI RIFLESSION FINAL IN PROSPETIVE 


Superament dal riduzionisim umanist 
Riscuvierte dai valôrs primordiài 

Il model tripartit 

Il ream de cuantität 

Un mont comples 

Complessitát e organizazion statualizade 
Sovraniscj e mondialiscj 

Cussience identitarie e procès statalist e iperstatalist 
La privatizazion dal Stát 

Lenghe e contignúts 

Su la fonde dal save 

Sul plan des contingjencis 


Notis 
Bibliografie 


DU PVVVUPPVVPPPPVP PPP SPPPVPVVIPVPVPPVPPVIVI 


Udin — 2017 
Stampát in propri 
Copie gratuite 


Fabian Ros Nassúta Mucane ai 12diOtubardal1949 ala votlavorstalCECdiUdin 
li che sì è ocupàt massime di cine furlan e di cine european in lenghe minoritarie. 
Diretör de riviste Segnäi di lûs, al 8 vot colaborat cun gjornai e periodics di culture 
furlane e dal setòr cinematografic.In passat sie ance ocupatditraduzionsdtlibris 
e di articui massime dal francés. Cumo al fas part dal ETS de ARLeF. 


« Il Stát come dutis chés altris formis 
di organizazion politiche 
al è nassût intune determinade ete 


e intun determinál puest, 
e come dut ce che al nas, 
ancje la forme Stát e je destinade a muri » 


Chest libri al cir di analiza la nassite dal Stat, la forme di org A 
che nus condizione a un tant che no rivin piui a De negime pan | 
vivi in societat. À pa | 
La realtàt e je un tic plui complesse, Di norme sit 
organizazion politiche par ecelence, la forme ch 
te civiltàt e te Storie li che, in realtat, lavistituz 
simpri esistide e di jessi la fonde de ‘civiltat 


Cun di plui, in chescj timps li che popui € nazi 
identitàt, che a mostrin di cjapà in man or desin 
a clàr che a fà cuintri des nazions storichis e deid 
dome une politiche centraliste e antinazionalitar 


a voltis ambigui. Cun di fat al reste impins linterogat E 
di save se pe indipendence dai popui stories si val tonne AA TO pO m el 
istituzional statalist li che ogni realtat etniche e sedilinsuazade intur ana meter i! f 
plui coerente e omogjenie o se impen allcovente une 018401742100 alternative STE 
a ché che o vin simpri cognossüt, une alternative al jOßstatalist che al perece 
ai popui di emancipàsi e di spanisi ad in plen. In altris peraulis, si trate di 
savé cuai che a son i obietifs dai moviments nazionalitanis: liberasi di un Stat = 
NE 
= 
na 
im 


centralizàt par formant un altri o se par une vere liberazion allcovente élaborá 
un altri sisteme di convivence civil. 

